Ras Online - ޢީދު ނަމާދު ކުރާނެ ސުއްނަތް ގޮތާއި ނަމާދު ކުރުން އައުލާވެގެންވާ ތަން\nޢީދު ނަމާދު ކުރާނެ ސުއްނަތް ގޮތާއި ނަމާދު ކުރުން އައުލާވެގެންވާ ތަން\nޙުސައިން ރަޝީދު އަޙުމަދު 10 މޭ 2021 - 13:49\nރާއްޖޭގެ ރަށެއްގައި ބޮޑޫ ޖަމާއަތުގައި ޢީދު ނަމާދު ކުރަނީ (ފައިލް ފޮޓޯ- މީސްމީޑިއާ)\nޢީދު ނަމާދަކީ ސުއްނަތް ނަމާދެކެވެ.\nޢީދު ނަމާދަކީ ގަދަވެގެންވާ ސުއްނަތް ނަމާދެކެވެ. މިއީ ޝާފިޢީ މަޛްހަބާއި މާލިކީ މަޙްހަބާއި ޙަނަފީ މަޛްހަބުގެވެސް ރައުޔެވެ. އެހެނަސް އިމާމު އަބޫ ޙަނީފާގެ އެއްބަސްފުޅަކީ އަދި އަޙްމަދުގެ މަޛްހަބަކީ މިއީ ކިފާޔަތުގެ ފަރުޟެއް ކަމަށެވެ. ފިޠުރި ޢީދާއި އަޟްޙާ ޢީދެވެ. މިނަމާދު ސުއްނަތް ވެގެންވަނީ ޖަމާޢަތުގައެވެ. އެކަހެރިކޮށްވެސް ކުރެވިދާނެއެވެ. ފިރިހެނުންނަށާއި އަންހެނުންނަށާއި ކުޑަކުދިންނަށެވެ. ހަމައެކަނި ޝަހަރުގައި ދިރިއުޅޭ މީހުންނަށެވެ. ވިލެޖްތަކުގެ މީހުންނަށް ހުކުރު ނަމާދު ނޯންނަ ފަދައިން ޢީދު ނަމާދުވެސް ސުއްނަތް ވެގެން ނުވެއެވެ. ނަމަވެސް ވިލެޖްގެ މީހުން ޝަހަރަށް އައިސް އެތާގެ ޖަމާޢަތުގައި ބައިވެރިވެ ނަމާދު ކުރުމީ ސުއްނަތެކެވެ. އަދި އެކަހެރިކޮށްވެސް ކުރެވިދާނެއެވެ.\nސުއްނަތް ވެގެންވަނީ ޢީދު ނަމާދު ޖަމާޢަތުގައި ކުރުމެވެ. މިއީ ޞައްޙަ ޙަދީޘުތަކުގައި އަންނަ ފަދައިން ދީނުގެ ޢިލްމުވެރިން އެކަމަށް އެއްބަސްވެ ވަޑައިގެންފައިވާ ކަމެކެވެ. އެހެނަސް ޖަމާޢަަތަށް ނުދެވޭ މީހާ އެކަހެރިކޮށް ކުރުމީ ޝާފިޢީ މަޛްހަބުގައި ހުއްދަ ވެގެންވާ ކަމެކެވެ. އެހެންނަމަވެސް ބައެއް މަޛްހަބުތަކުގައި އެގޮތަށް ޢީދު ކުރުމެއް ނޯވެއެވެ. އިމާމު ޝާފިޢީގެ އަރިހުން އިމާމު ނަވަވީ ނަގުލު ކުރަށްވާފައި ވެއެެވެ. ]تُشْرَعُ صَلَاةُ الْعِيدِ لِلْحُرِّ وَالْعَبْدِ وَالْمُسَافِرِ وَالْمَرْأَةِ وَالْمُنْفَرِدِ فِي بَيْتِهِ أَوْ فِي غَيْرِهِ[ މާނައީ: ޢީދުނަމާދު މަޝްރޫޢު ވެގެންވަނީ މިނިވަން މީިހާއަށާއި އަޅުމީހާއަށާއި ދަތުރުވެރިޔާއަށާއި އެކަނި ނަމާދުކުރާ މީހާއަށް ވެސް ގޭގައްޔާއި އެނޫން ތަންތާގައި ކުރުމަށް އޮންނަ އަޅުކަމެއްގެ ގޮތުގައެވެ.\nމިނަމާދު އިމާމު އަބޫ ޙަނީފާއާއި އެނޫން ބައެއް ބޭކަލުންގެ އަރިހުގައި އެކަހެރިކޮށް ނުކުރެވޭނެއެވެ. އެއީ އެބޭކަލުންގެ އަރިހުގައި އެނަމާދުގެ ޝަރުޠު ފުރިހަމަ ނުވާތީއެވެ. އަނަސްގެފާނުންގެ ކިބައިން އިމާމު ބައިހަޤީއާއި އިބްނި އަބީ ޝައިބާ ނަގުލު ކުރަށްވާފައިވެއެވެ. ]كَانَ أَنَسٌ إِذَا فَاتَهُ الْعِيدُ مَعَ الْإِمَامِ جَمَعَ أَهْلَهُ فَصَلَّى بِهِمْ مِثْلَ صَلَاةِ الْإِمَامِ فِي الْعِيدِ[ މާނައީ: އަނަސްގެފާނުންގެ ކިބައިން ޢީދު ނަމާދުގެ ޖަމާޢަތް އެޅިއްޖެ ހިނދެއްގައި އެކަލޭގެފާނު ގޭގެ ބޭފުޅުން ޖަމާކުރަށްވައިގެން އެބޭފުޅުން ލައިގެން އިސްވެ ނަމާދު ކުރަށްވާ ކަަމަށެވެ. އޭރު އެކަލޭގެފާނު ޢީދު ކުރަށްވަނީ އިމާމު މީހާވެސް ނަމާދު ކުރިފަދައިންނެވެ. އެބަހީ ދެރަކްޢަތް ނަމާދެވެ.\nކޮރޯނާގެ ބަލި ޙާލަތުގައި ނަމާދު ކުރުން:\nޢީދު ނަމާދަށް ޖަމާޢަތަށް ދިއުން މިދުވަސްވަރު އުނދަގޫ ކަމަކަށް ވުމީ އެކަށީގެންވާ ކަމެކެވެ. ޖަމާޢަތަށް ދެވޭނަމަ މޮޅުގޮތަކީ ޖަމާޢަތަށް ދިއުމެވެ. އެކަމަކު ޞިއްޙީ ދާއިރާއިން ޢާއްމުކޮށް ގައިދުރުމަށް އަންގަވާ ފަދައިން ގަައިދުރުކުރަން ވާނެއެވެ. މާސްކު ބޭނުންކުރުމަކީ އެއްވެސް މައްސަލައެއްއޮތް ކަމެއްނޫނެވެ. ސަޖިދަކުރާ ތަނުގައި ނޭފަތް ޖެއްސުމަކީ ސުއްނަތެކެވެ. ތިމާގެ އަމިއްލަ މުސައްލައަށް ސަޖިދަ ކުރާނަމަ މާސްކު ތިރިކޮށްލާފައި އެސުއްނަތް އަދާކުރެވޭތޯ ބައްލަވާށެވެ. ދެން ސަޖިދައިން ތެދުވަމުން މާސްކު އުފުލައިލާށެވެ. މިއިން އެއްވެސް ގޮތަކީ ތިމާ ކަންބޮޑުވާން ޖެހޭ ކަންކަމެއް ނޫނެވެ.\nޢީދުނަމާދުގައި ހިމެނެނީ ކިތައް ރަކްޢަތްތަ:\nދީނުގެ އެންމެހައި ޢިލްމުވެރިން އިޖްމާޢު އެއްބަސްވާ ގޮތުގައި ޢީދު ނަމާދުގައި އޮންނަނީ ދެރަކްޢަތެވެ. މާތް ﷲ ރުއްސުންލެއްވި އިބްނި ޢައްބާސްގެ އަރިހުން އިމާމު ޝާފިޢީއާއި ބުޚާރީއާއި މުސްލިމު ރިވާކުރަށްވާފައި ވެއެވެ. ]عَنْ ابْنِ عَبَّاسٍ رَضِيَ اللَّهُ عَنْهُمَا أَنَّ النَّبِيَّ صَلَّى اللَّهُ عَلَيْهِ وَسَلَّمَ صَلَّى يَوْمَ الْعِيدِ رَكْعَتَيْنِ لَمْ يُصَلِّ قَبْلَهَا وَلَا بَعْدَهَا[ މާނައީ: رَسُولُ اللَّهِ ﷺ ޢީދުނަމާދުގައި ކުރަށްވަނީ ދެރަކްޢަތެވެ. އެނަމާދުގެ ކުރިއަކުންވެސް އަދި ފަހަކުންވެސް އެހެން ނަމާދެއް ނުކުރަށްވައެވެ.\nމާތް ﷲ ރުއްސުންލެއްވި އިބްނި މަސްޢޫދާއި އެނޫން ބައެއް ބޭކަލުން ވިދާޅުވަނީ ޢީދު ނަމާދު ފާއިތުވެއްޖެއްޔާ ނުވަަތަ ޤަޟާ ކުރާނަމަ ކުރަންވާނީ ހަތަރު ރަކްޢަތް ކަމަށެވެ. ޙަންބަލީ މަޛްހަބުގައި ވެސް އޮންނަނީ ހަތަރު ރަކްޢަތެވެ. އިމާމު އިބްނި ޤުދާމާ އަލްމުޣްނީގެ 2/279 ގައި ވިދާޅުވެފައި ވެއެވެ. ]وَمَنْ فَاتَتْهُ صَلَاةُ الْعِيدِ صَلَّى أَرْبَعَ رَكَعَاتٍ، كَصَلَاةِ التَّطَوُّعِ، وَإِنْ أَحَبَّ فَصَلَّ بِسَلَامٍ بَيْنَ كُلِّ رَكْعَتَيْنِ .وَجُمْلَتُهُ أَنَّ مَنْ فَاتَتْهُ صَلَاةُ الْعِيدِ فَلَا قَضَاءَ عَلَيْهِ[ މާނައީ: ޢީދުނަމާދު ފާއިތު ވެއްޖެއްޔާ ސުއްނަތް ނަމާދު ކުރާފަދައިން ހަތަރު ރަކްޢަތް ކުރާށެވެ. ބޭނުންނަމަ ދެރަކްޢަތުން ދެރަކްޢަތުން ދެސަލާމުން ވެސް ކުރެވިދާނެއެެވެ. އަދި ހަތަރު ރަކްޢަތް އެއްފަހަރާ އެއް ސަލާމުންވެސް ކުރެވިދާނެއެވެ. އަދި ޖަމާޢަތް ނުލިބިއްޖެނަމަ ޢީދު ނަމާދު ޤަޟާކުރުމެއް ނޯންނާނެއެވެ. އިބްނި މަސްޢޫދާއި އިމާމު އަޙްމަދު ޤިޔާސް ކުރަށްވަނީ ހުކުރު ނަމާދަށެވެ. ހުކުރު އެޅިއްޖެމީހާއަށް ކުރުން އޮންނަނީ ހަތަރު ރަކްޢަތެވެ. އަޅުގަނޑުމެންގެ ދަލީލަކީ ޢީދު ނަމާދުގެ ރަކްޢަތްތަކުގެ ޢަދަދު ކީރިތި ރަސޫލާގެ އަރިހުން ސާބިތުވަނީ ދެރަކްޢަތް ކަމަށާއި ހުކުރު ނަމާދަކާ ޢީދު ނަމާދަކާ ގުޅުމެއް ނެތް ކަމަށެވެ. މިހެނީ ހުކުރު ނަމާދަކީ މެންދުރު ނަމާދުގެ ބަދަލު ކަމުގައިވާތީ ހުކުރު ނުލިބޭ މީހާއަށް ނުވަތަ ހުކުރު ވާޖިބު ނޫން މީހާއަށް ހުކުރު ނުކުރާނަމަ ކުރުން އޮންނަނީ މެންދުރު ނަމާދެވެ. މިއާޚިލާފަށް ޢީދުނަމާދަކީ ވަކި ނަމާދެއްގެ ބަދަލުގައި ކުރެވޭ ނަމާދެއް ނޫނެވެ.\nމިގޮތުން އިމާމު އިބްނި ސީރީނާއި މާލިކާއި ނަޚްޢީއާއި ޢަޠާއާއި ޤަތާދާއާއި އިބްނިޖަރީރާއި އެނޫންވެސް ވަރަށް ގިނަ ތާބިޢީ ބޭކަލުން ވިދާޅުވަނީ ޢީދު ނަމާދު ފާއިތުވާ މީހާ ނުވަތަ ޤަޟާކުރާ މީހާއަށް އޮންނަނީ ދެރަކުޢަތް ކަަމަށެވެ. އިމާމު ބުޚާރީ ޞަޙީޙު ބުޚާރީގައި ވިދާޅުވެފައި ވެއެވެ. ]يَقُولُ الْإِمَامُ الْبُخَارِيُّ: بَابُ إِذَا فَاتَهُ الْعِيدُ يُصَلِّي رَكْعَتَيْنِ وَكَذَلِكَ النِّسَاءُ وَمَنْ كَانَ فِي الْبُيُوتِ وَالْقُرَى لِقَوْلِ النَّبِيِّ صَلَّى اللَّهُ عَلَيْهِ وَسَلَّمَ هَذَا عِيدُنَا أَهْلَ الْإِسْلَامِ وَأَمَرَ أَنَسُ بْنُ مَالِكٍ مَوْلَاهُمْ ابْنَ أَبِي عُتْبَةَ بِالزَّاوِيَةِ فَجَمَعَ أَهْلَهُ وَبَنِيهِ وَصَلَّى كَصَلَاةِ أَهْلِ الْمِصْرِ وَتَكْبِيرِهِمْ وَقَالَ عِكْرِمَةُ أَهْلُ السَّوَادِ يَجْتَمِعُونَ فِي الْعِيدِ يُصَلُّونَ رَكْعَتَيْنِ كَمَا يَصْنَعُ الْإِمَامُ وَقَالَ عَطَاءٌ إِذَا فَاتَهُ الْعِيدُ صَلَّى رَكْعَتَيْنِ[ މާނައީ: މީހާއަށް ޢީދު ނަމާދު ވާހިނދު ކުރުން އޮންނަނީ ދެރަކްޢަތެވެ. ހަމައެހެންމެ އަންހެނުންނާއި ނަމާދަށް ނުދެވި ގޭގައިތިބި މީހުންނާއި ވިލެޖްތަކުގެ މީހުންވެސްމެއެވެ. رَسُولُ اللَّهِ ﷺ ޙަދީޘު ކުރަށްވާފައިވާ ފަދައިންނެވެ. މިއީ ތިމަންމެން މުސްލިމުންގެ ޢީދެވެ. ދެން ބުޚާރީ ވިދާޅުވެފައި ވެއެވެ. ރިވާޔަތުގައި އަންނަނީ މާތް ﷲ ރުއްސުންލެއްވި އަނަސްގެފާނު އެކަލޭގެފާނުންގެ އަޅު އިބްނި އަބީ ޢުތުބާއަށް އެންގެވި ކަމަށްވަނީ ގޭގެ އެއްކާރިފަށުގައި އަނބިކަނބަލުންނާއި ބޭފުޅުން ޖަމާކުރެއްވުމަށެވެ. ދެން އެކަލޭގެފާނު އެއެންމެންނާއެކު އިމާމުމީހާ ޢީދުކުރާފަދައިިން ނަމާދުކުރެއްވިއެވެ. އަދިވެސް ބުޚާރީ ވިދާޅުވެފައި ވަނީ އިމާމުޢަޠާ ވިދާޅުވާގޮތުގައި ޢީދުގައި އޮންނަނީ ދެރަކްޢަތް ކަމަށެވެ. އިމާމު ޝާފިޢީ ވިދާޅުވެފައި ވެއެވެ. މީހަކު ޢީދަށް އައިއިރު ނަމާދު ނިމިއްޖެ ކަމުގައިވާނަމަ އޭނާ ބޭނުމިއްޔާ މިސްކިތުގައި ނަމާދު ކުރާނީއެވެ. ނޫންނަމަ އޭނާ ބޭނުންތަނެއްގަައި ނަމާދު ކުރެވިދާނެއެވެ.\nޢީދުނަމާދު ކުރާގޮތް/ އިތުރު ތަކްބީރު ކިޔާނެގޮތް:\nޢީދުނަމާދު ކުރާނީ ޢާއްމު ނަމާދު ކުރާގޮތަށެވެ. ބަންގިއެއް ޤަމަތެއް ދިނުމެއް ނޯންނާނެއެވެ. އެހެންނަމަވެސް ނަމާދަށް ސަފުހެދުމަށްޓަކައި ]الصَّلَاةُ جَامِعَةٌ[ ކިޔާލުމަކީ ސުއްނަތެކެވެ. ދެން ޢާއްމު ނަމާދު ކުރާގޮތަށް ކުރާނީއެވެ. މިގޮތަށް ކުރާއިރު ފުރަތަމަ ރަކްޢަތުގައި ހަށަންބަން ތަކްބީރުގެ އިތުރުން ހަތް ތަކްބީރު ކިއުމާއި ދެވަނަ ރަކްޢަތުގައި ސަޖިދައިން ތެދުވާ ތަކްބީރުގެ އިތުރުން ފަސް ތަކްބީރު ކިއުމީ ސުއްނަތް ވެގެންވާ ކަމެކެވެ. މިތަކްބީރުތައް ކިޔަންވާނީ ކޮންމެ ރަކްޢަތެއްގައި ވެސް އަލްޙަމްދު ކިޔަވަން ފެށުމުގެ ކުރިންނެވެ. ކޮންމެ ތަކްބީރެއް ކިޔާވަގުތު ދެއަތް ދެކޮނޑާ ހަމައަށް އުފުލުމަކީ ސުއްނަތެކެވެ. ބައެއް މަޛްހަބުގައި ތަކްބީރުކިއުން އޮންނަނީ ސޫރަތް ކިޔެވުމަށްފަހުގައެވެ. ޙަނަފީ މަަޛްހަބުގައި އޮންނަނީ ފުރަތަމަ ރަކްޢަތުގައި އިތުރު ފަސް ތަކްބީރެވެ. ދެވަނަ ރަކްޢަތުގައި އިތުރު ތިން ތަކްބީރެވެ. އަޅުގަނޑުމެންގެ ދަލީލަކީ އިމާމު އަބޫ ދާއޫދާއި ޙާކިމު ޞައްޙަ ސަނަދުން މާތް ﷲ ރުއްސުންލެއްވި ޢަބްދު ﷲ އިބްނި ޢަމްރުގެ ކިބައިން ރިވާކުރަށްވާފައިވާ މިރިވާޔަތެވެ. އަދި މިރިވާޔަތް ޢަބްދު ﷲ ފިޔަވައި އެނޫން ގިނަ ޞަޙާބީންގެ އަރިހުންވެސް ރިވާވެފައިވާ ކަމަށެވެ. ]إِنَّ رَسُولَ اللَّهِ صَلَّى اللَّهُ عَلَيْهِ وَآلِهِ وَسَلَّمَ كَانَ إِذَا خَرَجَ إِلَى الْعِيدَيْنِ ..، ثُمَّ يَبْدَأُ بِالصَّلَاةِ قَبْلَ الْخُطْبَةِ، ثُمَّ كَبَّرَ فِي الْأُولَى سَبْعًا قَبْلَ الْقِرَاءَةِ ، وَفِي الْآخِرَةِ خَمْسًا قَبْلَ الْقِرَاءَةِ، ثُمَّ خَطَبَ النَّاسَ[ މާނައީ: رَسُولُ اللَّهِ ﷺ ޢީދު ނަމާދަށް ނިކުމެ ވަޑައިގަންނަވަތެވެ. ދެން ޚުޠުބާ ދެއްވުމުގެ ކުރިން ނަމާދަށް ފަށްޓަވަތެވެ. ފުރަތަމަ ރަކްޢަތުގައި ހަށަންބަން ތަކްބީރަށް ފަހުކިޔަވާ ވިދާޅުުވުމަށް ފެއްޓެވުމުގެ ކުރިން ހަތްފަހަރު ތަކްބީރު ވިދާޅުވެތެވެ. އަދި ދެވަނަ ރަކްޢަތަށް ތެދުވެ ވަޑައިގެން (ސަޖިދައިން ތެދުވަމުން ކިޔާ ތަކްބީރުގެ އިތުރުން) ކިޔަވާ ވިދާޅުވާން ފެއްޓެވުމުގެ ކުރިން އިތުރު ފަސް ތަކްބީރު ވިދާޅުވެތެވެ. އެއަށްފަހު ނަމާދުން ނިމިވަޑައިގެން ޚުޠްބާ ދެއްވަތެވެ. މިތަކްބީރުތަކަކީ އިތުރު ތަކްބީރުތައް ކަމުގައި ވާތީ ހަނދާންނެެތިވެ އުނިއިތުރު ވެއްޖެނަމަ ޔަޤީންވާ ގޮތަކަށް ޢަދަދު ހަމަކުރީމަ ނިމުނީއެވެ. ކުށުސަޖިދަ ކުރާކަށް ނުޖެހޭނެއެވެ. އަދި ކިޔަވަން ފެށުމުގެ ކުރިން ތަކްބީރު ކިއުން ހަނދާން ނެތިއްޖެނަމަ ކިޔަވައި ނިމިގެން ރުކޫޢަށް ދިއުމުގެ ކުރިން ތަކްބީރުތައް ކިޔާލުމުން ފުދޭނެއެވެ.\nޢީދު ނަމާދުގައި ކިޔެވުން:\nޢީދު ނަމާދުގައި ކިއުމަށް ސުއްނަތް ވެގެންވާ ތަފާތު ސޫރަތްތައް ވެއެވެ. މިގޮތުން ފުރަތަމަ ރަކްޢަތުގައި އަލްޙަމްދަށް ފަހު ]سَبِّحِ اسْمَ رَبِّكَ[ އަދި ދެވަނަ ރަކްޢަތުގައި އަލްޙަމްދަށް ފަހު ]هَلْ أَتَاكَ حَدِيثُ الْغَشِيَةِ[ ކިޔެވުމީ ސުއްނަތެކެވެ. ކިޔެވުން ސުއްނަތް ވެގެންވަނީ ހުކުރު ނަމާދު ފަދައިން ބާރަށެވެ. އިމާމު އައުޒާޢީ ވިދާޅުވަނީ ސިއްރުން ކިވުމަށެވެ. ނަމަސް ސުއްނަތުން ސާބިތުވަނީ ބާރަށް ކިޔެވުމެވެ. އަދި މިނޫން ސޫރަތެއް ކިޔަވައިގެން ވެސް ސުއްނަތް ޙާޞިލުވާނެއެވެ.\nޢީދުގައި ޚުޠުބާ ދިނުން:\nޢީދު ނަމާދުގައިވެސް ހުކުރު ނަމާދު ފަދައިން ޚުޠުބާ ދޭންވާނެއެވެ. އަދި ޚުޠުބާގައި އޮންނަނީ ހުކުރު ފަދައިިން ދެޚުޠުބާއެވެ. އެހެނަަސް ޢީދުގައި ޚުޠުބާ ދިނުމީ ސުއްނަތްވެގެންވާ ކަމެކެވެ. އަދި މިޚުޠުބާ އޮންނަނީ ޢީދު ނަމާދުގެ ފަހުންނެވެ. އެކަހެރިކޮށް ކުރާ މީހާއަށާއި އަންހެނުންނަށް ޚުޠުބާ ދިނުމެއް ނޯވެއެވެ. ގޭގައި ކުދިކުދި ޖަމާޢަތް ކުރާއިރު ޚުޠުބާ ދިނުމެއް ނޯންނާނެއެވެ. އިމާމު ޝާފިޢީ ވިދާޅުވެފައި ވެއެވެ. ]وَلَا أُحِبُّ أَنْ يَخْطُبَهُمْ أَحَدٌ فِي الْمِصْرِ إذَا كَانَ فِيهِ إمَامٌ خَوْفَ الْفُرْقَةِ[ މާނައީ: ރަށުގެ ބޮޑު މިސްކިތުގައި އިމާމު މީހާ ޚުޠުބާ ދިނުމަށްފަހު ދެން އޭގެ ފަހުން (ޖަމާޢަތް ބޭއްވުނު ކަމުގައި ވިއަސް) ދެވަނަ ފަހަރަށް އަނެއް އިމާމަކު ޚުޠުބާ ދިނުމަކީ ތިމަންކަލޭގެފާނު ރުހިވަޑައިގަންނަވާ ކަމެއް ނޫނެވެ. އެއީ ބައިބައިވުމުގެ ބިރުވެރިކަމުން ސަލާމަތް ވުމުގެ ގޮތުންނެވެ.\nޢީދުގެ ފަހުން ދެ ޚުޠުބާ ދިނުން:\nޢީދު ޚުޠުބާ ސުއްނަތް ވެގެންވަނީ ޢީދުގެ ފަހުންނެވެ. ޚުޠްބާ ދިނުން ސުއްނަތް ވެގެން ވަނީ ދެޚުޠްބާއެވެ. މިއީ ކީރިތި ރަސޫއާއި ހަތަރު ޚަލީފާއިން ކަން ކުރެއްވި ގޮތެވެ. އަދި މިއީ އެންމެހައި އިމާމުން އެއްބަސްވެ ވަޑައިގަންނަވާ މައްސަލައެކެވެ. ޢީދުގައި ދެޚުޠްބާ ދިނުމަކީ މުސްލިމުންގެ މެދުގައި އެހާރާއި މިހާރުގެ އެންމެން އިޖްމާވެފައިވާ މައްސަލައެކެވެ. ހަތަރު މަޛްހަބު އެއްބަސްވާ މައްސަލައެއް މެއެވެ. މިހާރަކަށް އައިސް ބައެއް ޒާހިރީ ގޮތްތައް ފަތުރަން އެޅޭމީހުން ތިމާމެން މަޝްހޫރު ވުމުގެ ބޭނުމުގައި އެއީ އެއް ޚުޠްބާކަމުގައި ދަޢުވާ ކުރެއެވެ. އެމީހުން ބުނަނީ ކީރިތި ރަސޫލާ ޚުޠްބާގެ ދެމެދު އިށީނދެ ވަޑައިގަތްކަން ޞައްޙަމަގުން ސާބިތުވާން ނެތްކަމަށެވެ. އަޅުގަނޑު ބުނާނީ އިތުރު އެކަލޭގެފާނު އިށީނދެ ވަޑައިގަތްކަން ސާބިތުވާން ނެތުމަކީ އެކަލޭގެފާނު އިށީނދެ ވަޑައި ނުގަންނަވާ ކަމުގެ ހެއްކެއް ނޫންކަމަށެވެ. އަދި އެކަލޭގެފާނު ދެޚުޠުބާ ދެއްވާފައި ނެތްނަމަ ހަތަރު ޚަލީފާއިން ފެށިގެން މިއަދާ ހަމަައަށް މުސްލިމުން ދެޚުޠްބާ މަތީ ޤާއިމުވެ ނުތިބީހެވެ.\nޢީދު ނަމާދު ޤަޟާކުރުން:\nދަންނަބޭކަލުން ވިދާޅުވަނީ ޢާއްމު ސުއްނަތް ނަމާދު ފަދައިން ޢީދު ނަމާދުވެސް ޤަޟާ ކުރެވޭނެ ކަމަށެވެ. މިތާގައި ޤަޟާ ކުރުމޭ ބުނެވެނީ ޢީދު ދުވަހުގެ މެންދުރު ނަމާދުގެ ކުރިން ޢީދު ނުކުރެވޭ ނަމައެވެ. އޭރުން ޤަޟާ ކުރާނީ ވަޅު ޢީދު ދުވަހު ހެނދުނުގައެވެ. އަޟްޙާ ޢީދު ނަމާދު ނުކުރެވޭނަމަ އެެގާރަ ވަނަ ދުވަހާއި ބާރަވަނަ ދުވަހާއި ދެދުވަހުން ކުރެ އެއްދުވަހުގައި ޤަޟާ ކުރެވިދާނެއެވެ. އިމާމު މާލިކުގެ އަރިހުގައި ޤަޟާކުރުމެއް ނޯވެއެވެ. އިމާމު އަބޫ ޙަނީފާ ވިދާޅުވަނީ ރަށުގައި ޢީދުގެ ޖަމާޢަތް ނުބޭއްވޭނަމަ ވަޅު ޢީދު ދުވަހު ޤަޟާކުރާނީއެވެ. އިމާމު އަޙްމަދު ވިދާޅުވަނީ ޤަޟާކުރުމެއް ނޯންނަ ކަމަށެވެ. އިމާމު ޤަތާދާގެ ކިބައިން އިބްނު ޙަޖަރު ނަގުލު ކުރަށްވާފައި ވަނީ ރަށުގައި ބަޔަކު ނުވަތަ ދަތުރުވެރިންތަކެއް ވެސް ނަމާދު ނުުކޮށް ތިބިއްޖެނަމަ އެބައިމީހުން އެއްތަނަކަށްޖަމާވެ އެކަކު އިމާމަކަށް ހުރެ ނަމާދު ކުރެވިދާނެ ކަމަށެވެ.\nޢީދު ތަކްބީރު ކިއުން:\nޢީދު ތަކްބީރު ކިއުމަކީ ސުއްނަތެކެވެ. އެއީ ]اللَّهُ أَكْبَرُ اللَّهُ أَكْبَرُ اللَّهُ أَكْبَرُ[ މިފަދައިން ތިންފަހަރު ކިއުމެވެ. ތަކްބީރު ކިޔާނީ ބާރަށެވެ. މިފަދައިން ކިއުމަށް ޢަބްދު ﷲ އިބްނި ޢައްބާސްގެ އަރިހުން ސާބިތުވާ ކަމުގައި އިމާމު ނަވަވީ ލިއުއްވާފައި ވެއެވެ. ތަކްބީރު ކިއުން ސުއްނަތް ވެގެންވަނީ ފަރުޟު ނަމާދުތަކުގެ ފަހުގައެވެ. ރަވާތިބު ސުއްނަތުގެ ފަހުގައި ތަކްބީރު ކީދާނެއެވެ. އެހެންނަަމަވެސް ކީރިތި ރަސޫލާގެ އަރިހުން ޢަމަލުފުޅަކުން ސާބިތުވާކަށް ނެތެވެ. ބަޤަރާ ސޫރަތުގެ 185 އާޔަތުގައި މާތް ﷲ ވަޙީ ކުރަށްވާފައި ވެއެވެ. ]وَلِتُكْمِلُوا الْعِدَّةَ وَلِتُكَبِّرُوا اللَّهَ عَلَى مَا هَدَاكُمْ وَلَعَلَّكُمْ تَشْكُرُونَ[ މާނައީ: އަދި ތިޔަބައިމީހުން ރޯދަމަހުގެ ރޯދައިގެ ދުވަސްތައް ފުރިހަމަކުރާށެވެ. އެހިނދު ދެން ﷲގެ ނަންފުޅުގައި ތަކްބީރު ކިޔާށެވެ. އެއީ ތިޔަބައިމީހުންނަށް ﷲ ހިދާޔަތު ދެއްވި ކަމަށްޓަކައެވެ. އަދި އެއިލާހު ދެއްވި ނިޢުމަތްތަކަށް ޝުކުރު އަދާކުރުމުގެ ގޮތުންވެސް މެއެެވެ. ތަކްބީރު ކިއުމުގައި އިތުރަށް ބޭނުންނަމަ މިފަދައިން ކިޔާށެވެ. ]اللَّهُ أَكْبَرُ اللَّهُ أَكْبَرُ اللَّهُ أَكْبَرُ لاَ إِلَهَ إِلاَّ اللَّهُ وَاللَّهُ أَكْبَرُ اللَّهُ أَكْبَرُ وَلِلَّهِ الْحَمْدُ[ މިއެވެ. އިމާމު ޙަސަނުލް ބަޞްރީއާއި ޢަބްދު ﷲ އިބްނި މުޙައްމަދާއި ދެބޭކަލުން ވިދާޅުވާ ގޮތުގައި ވަރަށް ގިނަ އިމާމުވެރި ބޭކަލުން އައްޔާމުއް ތަޝްރީޤުގެ ދުވަސްތަކުގައި މިތަކްބީރު ކިއުއްވާކަމަށް އިމާމު ނަވަވީ ލިއުއްވާފައި ވެއެވެ. އަދިވެސް އިމާމު ޝާފިޢީ ވިދާޅުވެފައި ވެއެވެ. މިމަޤާމަކީ ޛިކުރުގެ މަޤާމަކަށްވާތީ އަންނަނިވި ތަކްބީރު އިތުރު ކޮށްލުމަކީ އެންމެ ރަނގަޅުކަމެއް ކަމުގައި ތިމަން ކަލޭގެފާނު ދެކެވަޑައި ގަންނަވަމެވެ. އެތަކްބީރަކީީ رَسُولُ اللَّهِ ﷺ އަޟްޙާ ޢީދު ދުވަހު ޞާފާގައި ހަރުއަޑުފުޅުން ކިއުއްވި ތަކްބީރެއް ކަމުގައި އިމާމު ޝާފިޢީ ރިވާކުރަށްވާފައި ވެއެވެ. އެއީ ]اللَّهُ أَكْبَرُ كَبِيرًا وَالْحَمْدُ لِلَّهِ كَثِيرًا وَسُبْحَانَ اللَّهِ بُكْرَةً وَأَصِيلًا لَا إلَهَ إلَّا اللَّهُ وَلَا نَعْبُدُ إلَّا إيَّاهُ مُخْلِصِينَ لَهُ الدِّينَ وَلَوْ كَرِهَ الْكَافِرُونَ لَا إلَهَ إلَّا اللَّهُ وَحْدَهُ صَدَقَ وَعَدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الْأَحْزَابَ وَحْدَهُ لَا إلَهَ إلَّا اللَّهُ وَاَللَّهُ أَكْبَرُ[ މިއެވެ.\nމާތް ﷲ ރުއްސުންލެއްވި އިބްނި ޢުމަރުގެ ކިބައިން ރިވާވެގެންވާ ކަމަށް އިމާމު އިބްނި ޤުދާމާ ނަގުލު ކުރަށްވާފައި ވެއެވެ. ]وَكَانَ ابْنُ عُمَرَ يُكَبِّرُ فِي قُبَّتِهِ بِمِنًى يَسْمَعُهُ أَهْلُ الْمَسْجِدِ فَيُكَبِّرُونَ وَيُكَبِّرُ أَهْلُ الْأَسْوَاقِ حَتَّى تَرْتَجَّ مِنًى تَكْبِيرًا[ މާނައީ: އިބްނި ޢުމަރު މިނާގައި އެކަލޭގެފާނުންގެ ގުއްބަކޮޅުތެރޭ އިންނަވައިގެން މިތަކްބިރު ބާރަށް ކިއުއްވާކަމަށާއި އެއަޑުފުޅު އަޑުއިވުމުން މިސްކިތުގައި ތިބިހައި މީހުންނާއި ބާޒާރުގައި ތިބިހައި މީހުން އެއްއަޑާ ތަކްބީރު ކިޔަން ފެށުމުން މުޅިމިނާ ތަކްބީރުގެ އަޑުފަށްގަނޑުން ގުގުމާލާ ކަމުގައި ވެއެވެ.\nމާތްﷲ އެދެބޭކަލުންނަށް ރުއްސުންލެއްވި ޢުމަރުގެފާނާއި ޢަލީގެފާނުންގެ ކިބައިން އިބްނި އަބީޝައިބާއާއި ނަވަވީ ރިވާކުރަށްވާފައި ވެއެވެ. ]أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ كَانَ يُكَبِّرُ مِنْ صَلَاةِ الْغَدَاةِ يَوْمَ عَرَفَةَ إلَى صَلَاةِ الْعَصْرِ مِنْ آخِرِ أَيَّامِ التَّشْرِيقِ[ މާނައީ: ޢަރަފާތް ދުވަހުގެ ފަތިސް ނަމާދުން ފެށިގެން ޙައްޖު މަހުގެ ތޭރަ ވަނަ ދުވަހުގެ ޢަޞުރު ނަމާދު ނިމެންދެން ތަކްބީރު ކިއުއްވާކަމަށް ވެއެވެ. އިމާމު އިބްނި ޚުޒައިމާއާއި ބައިހަޤީ މާތް ﷲ ރުއްސުންލެއްވި ޢަބްދު ﷲ އިބްނި ޢުމަރުގެ ކިބައިިން ރިވާކުރަށްވާފައި ވެއެވެ. ]عَنْ عَبْدِ اللَّهِ بْنِ عُمَرَ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ كَانَ يَخْرُجُ فِي الْعِيدَيْنِ مَعَ الْفَضْلِ بْنِ عَبَّاسٍ وَعَبْدِ اللَّهِ بْنِ عَبَّاسٍ وَالْعَبَّاسِ وَعَلِيٍّ وَجَعْفَرٍ وَالْحَسَنِ وَالْحُسَيْنِ وَأُسَامَةَ بْنِ زَيْدٍ وَزِيدِ بْنِ حَارِثَةَ وَأَيْمَنَ ابْنِ أُمِّ أَيْمَنَ رَافِعًا صَوْتَهُ بِالتَّهْلِيلِ وَالتَّكْبِيرِ فَيَأْخُذُ طَرِيقَ الْحَدَّادِينَ حَتَّى يَأْتِيَ الْمُصَلَّى فَإِذَا فَرَغَ رَجَعَ عَلَى الْحَذَّائِينَ حَتَّى يَأْتِيَ مَنْزِلَهُ[ މާނައީ: އެކަލޭގެފާނު ވިދާޅުވެފައި ވެއެވެ. ދެޢީދު ދުވަހުގައިވެސް ޢީދަށްޓަކައި ގަނޑުވަަރުން ނިކުމެ ވަޑައިގެން ވަޑައިގަންނަަވަތެވެ. އަދި ޢީދުކުރާ ތަނާ ޖެހެންދެން ބާރު އަޑުފުޅުން ތަކްބީރާއި ތަހްލީލު ވިދާޅުވަތެެވެ. އަދި އަރިހުގައި ޢައްބާސާއި އިބްނި ޢައްބާސާއި ފަޟުލު އިބްނި ޢައްބާސާއި ޢަލީއާއި ޖަޢުފަރާއި ޙަނަސާއި ޙުސައިިނާއި އުސާމާއާއި ޒައިދާއި އައިމަން ވަޑައިގަންނަވައެވެ. ދެން ވަޑައިގަންނަވަނީ މަގުމަތިން ފެނިވަޑައިގަންނަވާހައި ބަޔަކު އަރިހުގައި ގޮވައިގެންނެވެ. އަދި ގަނޑުވަަރަށް ވަޑައިގަންނަވާ މަގުމަތިން ވެސް މަސައްކަތްތެރިންނާ ބައްދަލުކުރަށްވަމުން ވަޑައިގަންނަވައެވެ. އެހެންކަމުން ޢިލްމުވެރިން ވިދާޅުވަނީ ތަކްބީރުކިޔާ ދުވަސްތަކުގައި މިސްކިތުގައްޔާއި ގޭތެރޭގައްޔާއި ނަމާދުތަކުގެ ފަހުގައްޔާއި މަގުމަތީގައްޔާ ބާޒާރުމަތީގައި ތަކްބީރުކިޔައި އުޅުމީ ސުއްނަތެއް ކަމަށެވެ.\nޢީދު ނަމާދު ކުރުން އައުލާ ވެގެންވާ ތަން:\nޢީދު ނަމާދަކީ ޖަމާޢަތުގައި ކުރުން މޮޅުއިތުރު ނަމާދަކަށް ވުމާއެކު ކީރިތި ރަސޫލާގެ ފަހަތްޕުޅުގައި ނަމާދު ކުރުމަށް އަޞްޙާބު ބޭކަލުން ޝައުޤުވެރިވެ ލައްވާލެއް ބޮޑުކަމުން ޚާއްޞަކޮށް މަދީނާގެ އަންހެން ފިރިހެން ކުދިބޮޑު އެންމެންގެ އިތުރުން އެހިސާބުގަނޑުގެ ކުދިކުދި ވިލެޖްތަކުގައި ޢީދުގެ ޖަމާާޢަތް ކުރުން ސުއްނަތް ނުވާ ރަށްރަށުގެ މީހުންވެސް ޢީދު ކުރުމަށް މަދީނާއަށް އާދެއެވެ. އަދި ޚަލީފާވެރި ބެއިކަލުންގެ ދުވަސްވަރުގައި ވެސް ކަންއޮތީ މިގޮތަށެވެ. އެހެންކަމުން ކީރިތި ރަސޫލާވެސް އަދި ހަތަރު ޚަލީފާވެރި ބޭކަލުންވެސް ޢީދު ނަމާދު އިސްވެ ކޮށް އުޅުއްވީ މަދީނާގެ އާބާދީން ބޭރު ޞަޙަރާގައެވެ. ސަބަބަކީ ކީރިތި ރަސޫލާގެ މިސްކިތްކޮޅު ކުޑަކަމުން މިއެންމެންނަށް އެކީ ނަމާދު ނުކުރެވޭނެތީއެވެ. އޭރު ކީރިތި ރަސޫލާގެ މިސްކިތްކޮޅުގެ ބޮޑުމިނަކީ 1050 އަކަމީޓަރެވެ. މިއާޚިލާފަށް މައްކާއަށް ބަލާއިރު ކީރިތި ރަސޫލާގެ ދުވަސްވަރުން ފެށިގެން މިއަދާހަމައަށް ވެސް މީސްތަކުން ޢީދު ނަމާދު ކުރަމުން އައިސްފައި ވަނީ މައްކާގެ ޙަރަމްފުޅުގައެވެ. އެއީ މައްކާގެ ޙަަރަމްފުޅު ތަނަވަސް ވެފައި ގިނަމީހުން ބައިވެރިވުމަކުން ތަން ނުފުރޭނެތީއެވެ. ވުމާއެކު އިމާމު ޝާފިޢީ ވިދާޅުވެފައި ވެއެވެ. ]إنْ كَانَ مَسْجِدُ الْبَلَدِ وَاسِعًا فَالصَّلَاةُ فِيهِ أَوْلَى لِأَنَّهُ خَيْرُ الْبِقَاعِ وَأَطْهَرُهَا، وَلِذَلِكَ يُصَلِّي أَهْلُ مَكَّةَ فِي الْمَسْجِدِ الْحَرَامِ[ މާނައީ: ރަށުގެ މިސްކިތް ތަނަވަސް ވެގެންވާނަމަ ޢީދުނަމާދު ކުރުން އައުލާވެގެންވަނީ މިސްކިތުގައެވެ. މިހެނީ މިސްކިތަކީ އެބިމެއްގައިހުރި އެންމެ މާތް އެންމެ ތާހިރު ތަންކޮޅު ކަމުގައިވާތީއެވެ. އެހެންކަމާހުރެ ކީރިތި ރަސޫލާގެ ޒަމާނުއްސުރެން ފެށިގެން މައްކާގެ މީހުން ޢީދުކޮށް އުޅުނީ އަލްމަސްޖިދުލް ޙަރާމް ގައެވެ. މިއުޞޫލުގެ ދަށުން މަސްޖިދުއްނަބަވީ ބޮޑުކުރެވުމަށް ފަހު މަދީނާގެ އަހުލުވެރިންވެސް ޢީދު ނަމާދު ކުރަނީ މަސްޖިދުއް ނަބަވީގައެވެ. ހުސްމައިދާނުގައެއް ނޫނެވެ. ބުއްދި ޤަބޫލު ކުރަނީވެސް މިގޮތް މޮޅު ކަމަށެވެ. ނަމަވެސް އިމާމު އަޙްމަދުގެ މަޛްހަބަކީ ޢީދުކުުރުމަށް އައުލާވެގެންވަނީ ޞަހަރާކަމުގައެވެ. އެއީ رَسُولُ اللَّهِ ﷺ އާއި ޚަލީފާވެރި ބޭކަލުން ޢީދު ކުރެއްވީ އެތާގައި ކަމަށް ވާތީއެވެ.\nޢީދުކޮށްނިމި ޚުޠުބާއަށް ފަހުގައި އެކަކުއަނެކަކަށް ސަލާންގަލާން ކުރުމާއި ދުޢާކުރުމާއި މުބާރަކު ބާދު ކިއުމީ ސުއްނަތެކެވެ. އިބްނި ޤުދާމާ ނަގުލު ކުރަށްވާފައި ވެއެވެ. އެއްފަހަރަކު މީހަކު އިމާމު އަޙްމަދާ ސުވާލު ކުރިއެވެ. ޢީދު ދުވަހު ]تَقَبَّلَ اللَّهُ مِنَّا وَمِنْكَ[ (ﷲ ތިމަންނާއާއި ކަލޭގެ އަޅުކަން ޤަބޫލު ކުރަށްވާށިއެވެ.) މިފަދައިން ބުނުމަކީ ކޮންކަހަލަ ކަމެއްތޯއެވެ. ޖަވާބުގައި އަޙްމަދު ވިދާޅުވިއެވެ. އެއީ މައްސަލައެއް އޮތްކަމެއް ނޫނެވެ. އަބޫ އުމާމާގެ ކިބައިިން ޝާމުކަރައިގެ މީހުން އެކަން ނަގުލުކޮށް ހަދައެވެ. ކޮންމެއަކަސް މިބަސް ކިއުމާއި ނުކިއުމަށް ކީރިތި ރަސޫލާގެ އަރިހުން ވާރިދުވެގެންވާ ބަސްފުޅުތަކަކީ ޟަޢީފު، މުންކަރު ރިވާޔަތްތައް ކަމުގައި ބައިހަޤީއާއި އިބްނި ޙަޖަރާއި ޛަހަބީ ވިދާޅުވެފައި ވެއެވެ.\nދެޢީދު ވިލޭރޭ އިޙްޔާކޮށް ޛިކުރު ކުރުމާއި ދުޢާކުރުމުގައި މިސްކިތުގައި މަޝްޣޫލުވެ އިނުމަކީ ސުއްނަތެކެވެ. މިސްކިތުގައި ނީދެވޭނަމަ ގޭގައެވެ. އިމާމު ޝާފިޢީ އަލްއުއްމުގައި ވިދާޅުވެފައި ވެއެވެ. ތިމަން ކަލޭގެފާނަށް ޚަބަރު ލިބިވަޑައިގެންފައިވާ ގޮތުގައި ﷲގެ ޙަޟުރަތުގައި ދުޢާ ޤަބޫލު ކުރަށްވާ ފަސް ރެއެއް ވެއެވެ. އެއީ ހުކުރު ވިލޭރެއާއި އަޟްޙާ ޢީދު ވިލޭރެއާއި ފިޠުރު ޢީދުވިލޭރެއާއި ރަޖަބު މަހުގެ ފުރަތަމަ ރެއާއި ޝަޢުބާން މަހުގެ ފަނަރަ ވިލޭރެއެވެ. އަދިވެސް އިމާމު ޝާފިޢީ ވިދާޅުވެފައި ވެއެވެ. ތިމަން ކަލޭގެފާނުންގެ އަރިހުގައި މާތް ﷲ ރަޙްމަތްލެއްވި އިބްރާހީމް އިބްނި މުޙައްމަދު ވިދާޅުވެފައި ވެއެވެ. މަދީނާގެ ޢިލްމުވެރިންގެ ތެރެއިން އަރާތިއްބެވި ބޭކަލުން ދެޢީދު ވިލޭރޭ މަސްޖިދުއް ނަބަވީއަށް ޖަމާވެ ވަޑައިގެން ރޭގަނޑުން ބައެއް ވެއަތުވަންދެން ދުޢާކުރެއްވުމާއި ޛިކުރު ކުރެއްވުމުގައި މަޝްޣޫލުވެ ތިއްބަވަތެވެ. އަދިވެސް ޝާފިޢީގެފާނު ވިދާޅުވެފައި ވެއެވެ. ތިމަން ކަލޭގެފާނަށް ޚަބަރު ލިބިވަޑައިގެންފައިވާ ގޮތުގައި މާތް ﷲ ރުއްސުންލެއްވި ޢަބްދު ﷲ އިބްނި ޢުމަރު ބޮޑު ޢީދުވިލޭރޭ އިޙްޔާކުރަށްވަތެވެ. އަދިވެސް ޝާފިޢީގެފާނު ވިދާޅުވެފައި ވެއެވެ. އެހެންކަމުން ތިމަން ކަލޭގެފާނު ބަޔާންކުރެއްވި ރޭތައް ފަރުޟުކަމެއްގެ ގޮތުގައި ދުށުމެއްނެތި އިޙްޔާކުރުމަކީ މުސްތަޙައްބު ކަމެއް ކަމުގައި ދެކެވަޑައި ގަންނަވަމެވެ.\nوَمَا تَوْفِيقِي إِلاَّ بِاللَّهِ عَلَيْهِ تَوَكَّلْتُ وَإِلَيْهِ أُنِيب\nوَصَلَّى اللَّهُ وَسَلَّمَ عَلَى خَيْرِ خَلْقِهِ مُحَمَّدٍ وَآلِهِ وَصَحْبِهِ أَجْمَعِينَ


Raees Yameen minivan kuran Ali Waheed govaalaifi – adduLIVE\nރައީސް ޔާމީން މިނިވަން ކުރަން އަލީ ވަހީދު ގޮވާލައިފި\n1 Sep 12, 2021, 10:39 އަބްދުﷲ ޔާމީން\nއަލީ ވަހީދު - ފޮޓޯ: ސަން\nކުރީގެ ރައީސް އަބްދުﷲ ޔާމީން މިނިވަން ކުރުމަށް ޖިންސީ ގޯނާގެ ދައުވާ އަދި ރޭޕް ކުރަން އުޅުމުގެ ކުށުގެ ދައުވާ އުފުލާފައިވާ ކުރީގެ ޓޫރިޒަމް މިނިސްޓަރު އަލީ ވަހީދު ގޮވާލައިފިއެވެ.\nއަލީ ވަހީދު މިފަދައިން ވިދާޅުވެފައިވަނީ ކުރެއްވި ޓްވީޓްތަކެއްގައެވެ.\nއެގޮތުން އަލީ ވަހިދު ވިދާޅުވެފައިވަނީ ރައީސް ޔާމީންގެ މައްޗަށް އެމްއެމްޕީއާރްސީގެ މައްސަލައާ ގުޅުވާ ކުރެވޭނެ އެއްވެސް ދައުވާއެއް ނޯންނާނެކަމަށެވެ.\n"އެމަނިކުފާނުގެ ވެރިކަމުގައި ރާއްޖެއިން ބޭރުގައި ކުރެވުނު ތަޙުޤީޤުގައި އެމަނިކުފާނުގެ އެކައުންޓްތައް ފްރީޒް ނުކުރެވުނީ މިދެންނެވި ސަބަބާހެދި." އަލީ ވަހީދުގެ ޓްވީޓްގައިވެއެވެ.\nއަދި އަލީ ވަހީދު ވަނީ ރައީސް ޔާމީން މިނިވަން ކުރަންޖެހޭކަމަށްވެސް ވިދާޅުވެފައެވެ.\nމީގެ އިތުރުން އަލީ ވަހީދު ވިދާޅުވީ އެމްއެމްޕީއާރްސީގެ ފައިސާ ލިބުނު މީހުންގެ ސައްހަ ލިސްޓް ފެށެނީ ޕީޖީ ހުސައިން ޝަމީމާއި ހިސާބުންކަމަށެވެ.\n"ރެހެންދި ފްލެޓުން ކަޅު ދަބަސް ހިފައިގެން ނިކުތް މީހުން އަޅުގަނޑުމެންނަކަށް ނޯޅޭ! ތިޔަ ފޯނުތަކާ ލެޕްޓޮޕާ އިނގިރޭސި ތަޙުޤީޤު ޓީމަށް ރައްދުކޮށްދިނީ އަޅުގަނޑު. ޖަލަށް ލިޔަސް، މަރާލިޔަސް، އިރާދަފުޅުން މިއަޑު ކަނޑުވާނުލެވޭނެ." އަލީ ވަހީދުގެ ޓްވީޓްގައިވެއެވެ،\nއަލީ ވަހީދު ޔޫކޭގައި ހައްޔަރު ކޮށްފައި މިދިިޔަ މަހުގެ 25 ވަނަ ދުވަހު އެވެ.\nއަލީ ވަހީދު ހައްޔަރުކޮށްފައިވަނީ ޕްރެސް ކޮންފަރެންސެއް ބާއްވާނެކަން ހާމަކޮށްފައިވަނިކޮށެވެ. މައުލޫމާތު ލިބިފައިވާ ގޮތުގައި އަލީ ވަހިދު ހައްޔަރު ކޮށްފައިވަނީ ނޫސްވެރިންގެ ބައްދަލުވުން ބާއްވަން އުޅެނިކޮށް އެތަނުންނެވެ.\nޖިންސީ ގޯނާ އަދި ރޭޕް ކުރަން އުޅުމުގެ ދައުވާ އުފުލާފައިވާ އަލީ ވަހީދުގެ މައްސަލަ ކްރިމިނަލް ކޯޓުގައި ކުރިއަށްދަނިކޮށް ބޭސްފަރުވާއަށްކަމަށް ބުނެ ރާއްޖެއިން ބޭރަށް ދިޔަގޮތަށް އަލީ ވަހީދު ރާއްޖެ އައިސްފައެއްނުވެއެވެ. އަދި ސުޕްރީމް ކޯޓުގެ އަޑުއެހުމަށް ހާޒިރުނުވުމުން ކޯޓުގެ ހުރުމަތް ކެނޑިކަމަށް ނިންމާ2މަހާއި 12 ދުވަހުގެ ޖަލު ހުކުމެއްވެސް ވަނީ އިއްވާފައެވެ. އަދި އެ ޖަލު ހުކުމް ތަންފީޒު އިންޓަޕޯލްގެ އެހީ ހޯދާނެކަން ދިވެހި ފުލުހުން ހާމަކޮށްފައިވެއެވެ.


Ufedheynee rayyithunge beynunthah fudhdhaidhey sarukaareh: MDP | Mihaaru\nއުފެދޭނީ ރައްޔިތުންގެ ބޭނުންތައް ފުއްދައިދޭ ސަރުކާރެއް: އެމްޑީޕީ\nއެމްޑީޕީ އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ހަސަން ލަތީފް ވާހަކަ ދައްކަވަނީ. - ފޮޓޯ: އަހުމަދު ނިޝާތު/ މިހާރު\nއިއްޔެ ބޭއްވި ރިޔާސީ އިންތިޚާބު އިދިކޮޅު ކެންޑިޑޭޓު އަދި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) ކާމިޔާބު ކުރެއްވުމާ ގުޅިގެން އިބޫ އަށް މަރުހަބާ ކިޔުމަށް އެމްޑީޕީ އޮފީހުގައި ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ ޗެއާޕާސަން ހަސަން ލަތީފް ވިދާޅުވީ އިދިކޮޅު ފަރާތްތަކަށް ރިޔާސީ އިންތިޚާބު ކާމިޔާބު ލިބުނީ ރައްޔިތުންގެ ބުރަ މަސައްކަތުން ކަމަށެވެ.\nއެމްޑީޕީގެ އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ އިސް ބޭފުޅުން ބައިވެރިވެވަޑައިގަންނަވަނީ. - ފޮޓޯ: އަހުމަދު ނިޝާތު/ މިހާރު\nހަސަން ލަތީފް ވިދާޅުވި ގޮތުގައި، އިދިކޮޅު ވެރިކަމެއްގައި އެންމެ ބޮޑު އިސްކަމެއް ދޭނީ އިންސާފު ގާއިމުކޮށް، އިންސާނީ ހައްގުތައް ދެމެހެއްޓުމާއި ނެގެހެއްޓުމާއި ރައްކާތެރިކޮށްދިނުމަށެވެ. އަދި ރައްޔިތުން ބޭނުންވާ އެންމެ ހައްގު މިންވަރު ހޯދައިދިނުމަކީ އެ ޕާޓީގެ އެންމެ އަސާސީ އެއް ސިފަކަމަށް އޭނާ ވިދާޅުވި އެވެ.\n"މި އުންސުރުތައް ނުގެއްލޭ ގޮތަށް ޕާޓީގެ މަސައްކަތް އަޅުގަނޑުމެން ސަރުކާރުގައި ތިބޭއިރު ފުރިހަމައަށް ގެންދާނެ ކަމުގެ ޔަގީންކަން އަރުވަން،" ހަސަން ލަތީފް ވިދާޅުވި އެވެ.\nހަސަން ލަތީފް ވިދާޅުވީ ރައީސް އަބްދުﷲ ޔާމީންގެ ސަރުކާރުން އެތައް ބަޔަކު ނުހައްގުން ޖަލަށްލާފައިވާއިރު، ކުރީގެ ރައީސް މުހައްމަދު ނަޝީދު ހިމެނިވަޑައިގަންނަވާ ގޮތަށް އެ ހުރިހާ ބޭފުޅުން ވެސް މިނިވަން ވާނެ ކަމަށެވެ. އަދި ދާދި އަވަހަށް ނަޝީދު ރާއްޖެ ވަޑައިގަންނަވާނެ ކަމަށް ހަސަން ލަތީފް ވިދާޅުވި އެވެ. އެކަމަކު، އެމަނިކުފާނު ރާއްޖެ ވަޑައިގަންނަވާނެ ތާރީހެއް ހަސަން ލަތީފް ނުދެއްވަ އެވެ.\nއެމްޑީޕީގެ ނައިބު ރައީސް މުހައްމަދު ޝިފާޒް ވިދާޅުވީ ދެން އުފެދޭ ސަރުކާރެއްގައި އެމްޑީޕީގެ މަސައްކަތަކަށް ވާނީ ރައްޔިތުންގެ ބޭނުންތައް ފުރިހަމަކޮށްދޭ ސަރުކާރަކަށް ހަދަން ކަމަށެވެ. ޝިފާޒް ވިދާޅުވީ މިފަހަރަކީ، ވަރަށް ދައްޗާއި އުނދަގުލާއެކު، ރިޔާސީ އިންތިޚާބުގައި އުޅެން ޖެހުނު ފަހަރެކެވެ.\nއެމްޑީޕީ އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ ނައިބު ރައީސް ޝިފާޒް ވާހަކަ ދައްކަވަނީ. - ފޮޓޯ: އަހުމަދު ނިޝާތު/ މިހާރު\n"މި ހުރިހާ އުނދަގުލަކާއި ކަންތައްތަކާ އެކީގައި ބޮޑު ކާމިޔާބީއެއް ވަނީ ލިބިފައި. އިބްރާހިމް މުހައްމަދު ސޯލިހް ރާއްޖޭގެ ރައީސް ކަމުގެ ހުވާ ކުރައްވަނީ ހުރިހާ ބޭފުޅުން ކުރި ބުރަ މަސައްކަތުން، ރާއްޖެ އަލުން އާރާސްތު ކުރުމުގެ މަތިވެރި ބޭނުމުގައި،" ޝިފާޒް ވިދާޅުވި އެވެ.\nޝިފާޒް ވިދާޅުވި ގޮތުގައި، އިންސާފުގެ މަގަށް ރާއްޖެ ގެންދާއިރު، ރާއްޖެ ބިނާ ކުރާނީ ގާނޫނު ބުނާ ހުދޫދުގެ ތެރެއިންނެވެ. ރީތި ވެއްޓެއްގައި އުޅޭ ރީތި ރާއްޖެއެއް ހޯދައިދޭނެ ކަމަށް އޭނާ ވިދާޅުވި އެވެ.\nރިޔާސީ އިންތިޚާބުގައި ޕީޕީއެމްގެ ކެންޑިޑޭޓު، ރައީސް އަބްދުﷲ ޔާމީންގެ މައްޗަށް ބޮޑު ތަފާތަކުން، އިބޫ ކާމިޔާބު ކުރެއްވުމާ ގުޅިގެން، އިދިކޮޅު ފަރާތްތަކުން މިއަދު ވަނީ ރާއްޖޭގެ އެކިކަންކޮޅުތަކުގައި އުފާފާޅު ކުރުމުގެ ހަރަކާތްތައް ބާއްވަން ނިންމައިފަ އެވެ. އަދި މި ހަރަކާތްތައް އެއްވެސް ހަމަނުޖެހުމެއް ނުހިންގާ، ސުލްހަވެރިކަމާއެކު ކުރިއަށް ގެންދިއުމަށް ވެސް އެމްޑީޕީން ވަނީ އެދިފަ އެވެ.\nއިލެކްޝަންސް ކޮމިޝަން (އީސީ) އިން އާއްމުކޮށްފައިވާ ރަސްމީ ވަގުތީ ނަތީޖާ އިން ދައްކާ ގޮތުގައި، އިބޫ ރިޔާސީ އިންތިޚާބު ކާމިޔާބު ކުރެއްވީ، 134،616 ވޯޓު (58.4 ޕަސެންޓުން)ނެވެ. ރައީސް ޔާމީނަށް ލިބިވަޑައިގަތީ، 96،123 ވޯޓު، (41.6 ޕަސެންޓެ)ވެ. ވޯޓުލުމުގެ ހައްގު ލިބިފައިވާ 262,135 މީހުންގެ ތެރެއިން 89 ޕަސެންޓު މީހުން ވޯޓުލާފައިވެ އެވެ.\nނަމަވެސް، ރިޔާސީ އިންތިޚާބުގެ ނަތީޖާ އިބޫ ކޮޅަށް ނިމުނަސް، އިލެކްޝަންސް ކޮމިޝަނުން އިންތިޚާބު ބޭއްވީ އިންސާފުވެރިކަމާއެކު ކަމަށް ގަބޫލު ނުކުރައްވާ ކަމަށް ހަސަން ލަތީފް ވިދާޅުވި އެވެ. އެކަމަކު، އެ ހުރިހާ ކަމަކާއެކީގައި ބޮޑު ތަނުން އިންތިޚާބު ކާމިޔާބު ކުރި ކަން އޭނާ ފާހަގަ ކުރެއްވި އެވެ.\nއެމްޑީޕީ ދިވެހި ސަރުކާރު އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް އެމްޑީޕީގެ ނައިބު ރައީސް މުހައްމަދު ޝިފާޒް ރައީސް އަބްދުﷲ ޔާމީން އެމްޑީޕީގެ ޗެއާޕާސަން ހަސަން ލަތީފް\n29 ކޮމެންޓް, 46 ރިއެކްޝަންސް\nމިއުފައްދަނީ ބައިއަޅަން އެގޭ، ބައިއަޅާނެ ސަރުކާރެއް، އެކަން މީގެކުރީގެ ސަރުކާރު ނިމުމާއެކީ ލަންކާއައް ދިރިއުޅުން ބަދަލުކޮއް އުޅެމުންއެދާ ގިނަބަޔަކައް ބަލާލުމުން އެގޭނެ.\nމަމެން ބޭނުންވާ ކަންކަމަކީ 1. ޓެރަރިޒަމް ގާނޫނު އުވާލުން 2. މިނިވަންކަމާއި އެކު އެއްވެ އުޅެވުން 3. ބިރަކާ ނުލައި މަޖާކުރެވުން 4. ދުންފަތް އަގުހެޔޮކޮށް އަދި މިނިވަންކަމާއި އެކު އިސްތިއުމާލުކުރެވުން 5. އަވަސް އަދި ހަލުވި ދަތުރުފަތުރުގެ ނިޒާމެއް! 4. 24 ގަޑިއިރު ފިހާރަ އަދި ހޮޓާތައް ހުޅުވާފައި ބެހެއްޓުން\nއަހަރުމެންގެ ޕާޓީ މީހުންނަށް ދީފައި ބާކީ ހުރިއެއްޗެއް ނޫނީ އެހެންބަޔަކަށް ނުލިބޭނެ. ޝީފާޒް މީތި އޯކޭއެއް ނުން. ހަނދާން ކުރާތީ މިބަސް. މިނިސްޓަރުކަން ވަގުންނަށް ދޭން ނޫޅޭތި. މީހަރު ލީކުވެގެން އުޅޭ މިނިސްޓަރުންގެ ލިސްޓުން. ކެރެފާނަސީމް، އަމީން ފައިސަލު، ޝީދާތަ، އިބުރާ، ޝިފާޒް އުނި ކުރަން ގޮވާލަން މީ ޙަޤީގަތަށް ކަމަށް ވަންޏާ. އެހެން ނޫނަސް މީދެކެން ބޭނުންވާ ބަޔެއްނޫން.\nޖަޒީރާރާއްޖެ، ޖަޒީރާރާއްޖެ، ދޯ، މިއީ ކަމަށްވަންޏާ ޖަޒީރާ ރަށްތަކުގެ ތަރައްޤީ ފެންނަންޖެހޭނެ، ތަރައްޤީ ރަށްތަކަށް ބެހެންޖެހޭނެ ހިތުހުރިގޮތަކަށް ކަންކަން ކޮށްގެން ނުވާނެ ކޮންމެ ކަމެއްވެސް ކުރަން ޖެހޭނީ ފަހުން ނުކުންނާނެ ނަތީޖާއަކަށް ބަލާފައި، އަހަރަމެން ރަށްތަކުގެ ދިރިއުޅޭމީހުންނަށްވެސް އަމިއްލަ ފައިމައްޗަށް ތެދުވެވޭނެ ފުރުސަތު ދޭންވާނެ، ރަށްތަކަށް އަންނަނީ ކޮންމެ ބަޔަކުވެސް އިހުމާލުވަމުން\nހަމައެއް ލަމައެއްނެތި ކަންކުރާކަށް ދިވެހިންނެއް ބޭނުމެއް ނުވޭ! ތިކަހަލަ ދޮގުވާހަކަ ފަތުރައިގެން ތިއޮތީ ވެރިކަން ލިބިފަ! ވާއެއްޗެއް ބަލަން ތިބޭނަން!\nއިބޫއަށް ވޯޓު ދެއްވި ނިކަމެތި ރައްޔިތުންގެ ދަރިން، ބަފައިން އަދި ފިރިން ވަނީ ޖަލުގައި ހުކުމް ތަންފީޒު ކުރަމުން.... އެމީހުންނަށް ވެސް ހައްޤު ހޯދައި ދިނުމަށް އެދި ދަންނަވަން.\nމިނިވަން މުއައްސަސާތަކައް އައްޔަންކުރާ މެމްބަރުން މަސްއޫލިއްޔަތު އަދާނުކޮށްފިނަމަ އެމީހުންނާ މެދު ދައުވާކުރެވޭގޮތަށް ގާނޫނު އިސްލާހުކުރަން ހުށަހަޅަން. މިފަހަރު ދިވެހިރާޢްޖެ ފާލުން ނެއްޓުނީ މިނިވަންމުއައްސަސާތައް ނުހިނގައިގެން. ހަމަމިއާއެކު ޕޮލިސްކޮމިޝަނަރަކީވެސް ކުރިކަމަކާއި ނުކޮށްދޫކޮށްލި ކަންކަމަށް ދައުވާކުރެވޭ މީހަކަށްވާންޖެހޭ.\nކަލޭމެން ހުރިހާ ކަމެއްވެސް ކުރާނީ އަނގައިން.ސަޅިބައިސާ ކެނޑުން އޮންނާނީ.''ކުރާނަން'' ''ކުރެވޭނެ'' ކަލޭމެންނަށް ކުރެވޭނެ ކަމަކީ އިންޑިޔާ ބުނާގޮތަށް ރާއްޖޭގެ ކަންކަންހިންގުމާއި ޔޫރަޕް މީހުން ރުއްސުމަށް އިސްލާމް ދީނާ ޚިލާފު ކަންކަން މިތާ ހންގުމަށް މަގުފަހިކުރުން. ދެން އޮންނާނީ ކަންމަތީ އެއްވުންތަކާއި މަގުމަތީ މުޒާހަރާކޮށް މީހުންގެ އަބުރު ކަތިލުން.\nނަމަނަމަ ކުރިން ފަސްބައިހަޑިވެފަތިބި މީހުންލައިގެން ވެރިކަން ކުރަން ނޫޅޭތި. ހިއްކަސް ރޮލަސް ފިނިފެންމަލުގެވަހަށް ނުހެއްލި ކިޔަވައިގެންތިބި ޤާބިލްޒުވާނުންނަށް ޚާރިޖީސިޔާސަތުގައި ވެސް ޤައުމުގައި ބަސްކިޔަން ފުރުޞަތުދީ. މީ ވަރަށް ހިތްވަރު ކޮށްގެން ރައްޔިތުން ހޯދި ކާމިޔާބީއެއް. މިއީ ކެނެރީގޭ ނަޝީދަށް އެކަނި ރައްޔިތުންވީ ޤުރުބާނީއެއްނޫން. އޭނާގެ ފިކުރަށް އެކަނި ޤައުމުގެ ނަވުގެ މިޞްރާބު ސީދާ ނުކުރާތި. އެހެން ވެއްޖިއްޔާ އަނެއްކާވެސް ރައްޔިތުން ތެދުވާނެ.\nޔަގީންތާ. ތެދުވާނަން. މިފަހަރު ތެދުވެފައި ދެން ބޭރު ކޮށްލާއިރު އެންޑީޕީއެއްވެސް ނޯންނާނެ. އަލިފާނާ ނުކުޅޭތި!\nއޭޢޭއޭ ކޮބާ ވީ ވައުދުތައް އެ ފުއްދާދޭ ވާހަކަ ނެތީމަ ހަދާންކޮށްލަދެނީމި


galehiri: ހުސް ގަނޑަކަށް ދިހަހާސް ރުފިޔާ\nހުސް ގަނޑަކަށް ދިހަހާސް ރުފިޔާ\nވަރަށް ހެދުނާ އަޅުގަނޑު ދިޔައީ، ޑޮކްޓަރަށް ދައްކަން ނަންބަރެއް ނަގަން އައިޖީއެމް ހޮސްޕިޓަލުގައި ކިއުގަ ޖެހޭށެވެ. ދިޔައިރުވެސް ގިނަ ގޮނޑިތަކުގައި އެކަމަށް އެދޭ މީހުންތިއްބެވެ. އަޅުގަނޑަށް ޖާގަލިބުނީ، އެންމެ ފަހަތު ބަރިންނެވެ. ނަންބަރު ދޫކުރަން އޮތީ، ދޮޅުގަޑިއިރު ފަހުންނެވެ. މަހަކީ، ރޯދަމަހެވެ. ވަރަށް ފޫއްސެވެ. ނަމަވެސް އަޅުގަނޑުގެ ފޫހިފިލާގޮތްވީ، ކުރީ ގޮނޑިބަރީގައި ތިބި ދެމީހެއްގެ މަޝްވަރާ އަޑުއިވެން ފެށުމުންނެވެ. ފުރަތަމަ އަޅުގަނޑުގެ ހިތަށް އެރީ ހުރިހާ ތަނެއްގައިވެސް މިއޮތީ މިވާހަކަތާއެވެ. އެކަމަކުވެސް ސަމާލުކަންނުދީއެއް ނުވިއެވެ. ވާހަކަހުރިގޮތުންނެވެ. އެކަކު ބުނަނީ ތިރީސްހާސް ގަނޑު ގަނެވިދާނެ ކަމަށެވެ. އަނެއްމީހާބުނީ އާއެކޭ ގަނޑަކަށް ދިހަހާސް ރުފިޔާވެސް ދެވިދާނެއެވެ. އެކަމަކު ޔަގީންކަމެއް ނޯންނާނެއެވެ. އަނެއްމީހާބުނީ، ފައިސާދޭނީ ފަހުންކަމަށެވެ. އަކަންކުރާގޮތް އަދި ކޮށްފައިވާގޮތަކީ، ކޮންމެ ފޮއްޓަކުން ގަންނާނީ ގާތްގަނޑަކަށް ވިއްސަކަށްގަނޑެވެ. އެއްގަނޑު ގެއްލޭގޮތަށް، ނަވާރަގަނޑު ފައިދާވާގޮތަށެވެ. އެ ވިއްސަކަށް މީހުންދާނީ ދޭތެރެދޭތެރެއިންނެވެ. ފުރަތަމަމީހާ ދާނީ އެ ބޮޑުމިނުގެ ކަރުދާސްކޮޅެއް ހިފައިގެންނެވެ. އެތަނުން އިލެކްޝަނުގެ ގަނޑު ދިނީމާ ފާހަގަޖަހާ ކޮށިގަނޑު ކައިރިއަށް ގޮސް، އެގަނޑު ޖީބަށްލައި، އަނެއްގަނޑު ފަށްޖަހައި ފޮއްޓަށްލައި، ހުސްގަނޑު ގެނެސް ދިނުމުން ފައިސާ ދޭނެއެވެ. ދެވަނަ މީހާއަތަށް ދޭނީ ފާހަގަޖަހާފައިވާ އިލެކްޝަނުގެ ގަނޑެވެ. އެމީހާ އެގަނޑު ފޮއްޓަށްލައި، ހުސްގަނޑު ގެނެސްދިނުމުން އޭނާއަށްވެސް ފައިސާ ދޭނެއެވެ.\nމިދިޔަ މަޖިލިސް އަދި ކައުންސިލު އިންތިޚާބުގައިވެސް ވަރަށްގިނަ ފޮށިތަކުގައި ހުސް ގަނޑުތައް ހުންނާނެއެވެ. އެއީ އެގޮތަށް ގަނެފައިވާ ގަނޑުތަކުގެ ފެށުމެވެ. އެމީހާ މިހެން ބުނުމުން އަނެއްމީހާ ވަރަށް ސީރިއަސްވެއްޖެއެވެ. ތިއީ ވަރަށްބޮޑުކަމަކެވެ. ތިޔަކަން ހައްލެއްވެސް ނުވާނެއެވެ. އަނެއްމީހާބުނީ އާނ! ކޮށިގަނޑުގެ ފަހަތުގައި ވޯޓުލާމީހާގެ ޙަރަކާތްތައް ބަލަން މީހަކު ނެތީސް މިފަހަރު ޙައްލުނުވާނެއެވެ. ކަރުދާސް އެހުރީ ޗާޕްކޮށްފައެވެ. އެކަމަކު މިއަންނަފަހަރު ޙައްލުކުރެވިދާނެކަމަށެވެ. އެކަން ހުއްޓުވޭނީ، ފާހަގަލުމަށްފަހު، ކަރުދާސްކޮޅު ފަށްޖަހައިގެން ވޯޓުލާ ފޮށިކައިރިއަށް އައިސް އޮފިޝަލުންގެ ކުރިމަތީގައި އެއްކޮޅުގައި ކަނޑާގޮތަށް (ދެކޮޅަށް އަރާގޮތަށް) ކޮމިޝަނުގެ ތައްގަނޑު ޖަހާފައިވާ ތަންކޮޅެއް ބަހެއްޓުމުން އެތަންކޮޅު ކަނޑާފައި އެމީހުންނާއި ޙަވާލުކުރާގޮތަށް ހެދުމުންނެވެ. ތިއީ ވަރަށްފައްކާ ގޮތެއްކަމަށް އަނެއްމީހާ ބުންޏެވެ. ހާހެއްހާ ފޮއްޓަށް ވޯޓުލާން ތިރީސްހާސްމީހުން ގަތުމުން، އޮނަތިރީސްހާސް ގަނޑު ވޯޓު ލިބޭނެކަމަށެވެ.\nއެ ދެމީހުން ރާގުބަދަލުކޮށް ހަމައެމައުޟޫއުގައި ދެން ވާހަކަދެއްކީ އައިޑީކާޑު ގަންނަގޮތުގެ ވާހަކައެވެ. އެއީވެސް އަމާޒުކުރެވޭ ވަކިބައެކެވެ. ކާޑު އަތުލާފައިވާމީހުން ހެދުނުހެދުނާ އެމީހުންގެގާތަށް ދިއުމުން ސައިދީފަ ކާޑުދީފަ ވޯޓުލާން ފޮނުވައެވެ. އަދި އެހެންގޮތެއްވެސް ހަދައެވެ. އެގޮތަކީ މުސްކުޅި މައިންބަފައިންގެ ކާޑު ފޮރުވުމެވެ. ދަރިން ބުނާގޮތަށް އެމީހުން ވޯޓު ނުލާނެތީއެވެ. ކާޑުފެންނާނީ ފޮށި ބަންދުކުރުމުންނެވެ. އެނޫންމީހުންނަށް ހަދާގޮތަކީ، ދެ ދުވަސްކުރިން ގަނެގެން ކާޑު ގެންދާނީއެވެ. ވޯޓުނުލެވޭގޮތް ހެދުމަށްޓަކައެވެ. އަދި މިނޫން އެހެން ގޮތެއްވެސް ހަދައެވެ. ފަނަރަވަރަކަށް މިނިޓުފަހުން ފޮހެވޭ ނުވަތަ ފޭދޭ ދެލި ބޭނުންކޮށްގެން ހަދާފައިހުންނަ ގަލަން ގެންގޮސް ކޮށިގަނޑުތަކުގައި ބާއްވާފައި، އެތަނުގައި އޮންނަ ކޮމިޝަނުގެ ގަލަން ގެންދަނީއެވެ. މިކަންކުރާ ބައިގެ މީހުން ވޯޓުލަނީ، ފޮރުވައިގެން އެމީހުން ގަލަމުންނެވެ. އެމީހުންގެ ކޮންމެ މީހަކުވެސް ގަލަމެއް ގެންދާނެއެވެ.\nމިހާތަނުން ހޮސްޕިޓަލްގެ ނަންބަރު ދޫކުރާ ކުދިން އަތުވެއްޖެއެވެ. މިހެންވީމާ އެހާތަނުން އެ ވާހަކަ ނުއްޓުނީއެވެ. (ނިމުނީ)\n27 އޯގަސްޓް 2013


SunOnline: Budget 2020: Villingili-Kooddoo bridge ge dhiraasaa ah 1 million rufiya himanaifi\nވިލިނގިލި-ކޫއްޑޫ ބުރިޖުގެ ދިރާސާއަށް އެއް މިލިއަން ރުފިޔާ ހިމަނައިފި\nމުހައްމަދު މުޒައްޔިން ނާޒިމް 04 Nov 2019, 20:54\nވިލިނގިލި - ކޫއްޑޫ: އެ ދެ ރަށް ދޭތެރޭ އަޅާ ބުރިޖުގެ ދިރާސާ ހެދުމަށް ބަޖެޓުގައި ވަނީ ހިމަނާފައި --- ފޮޓޯ/ ސޮއްޓި\nގއ. ވިިލިނގިލި އަދި އެރަށާ ޖެހިގެން އޮންނަ ކޫއްޑޫ ގުޅާލުމަށްޓަކައި ބްރިޖެއް އެޅުމަށް ހަދަންޖެހޭ ދިރާސާތައް ހެދުމަށް އެއް މިލިއަން ރުފިޔާ، 2020 އަށް ލަފާކުރާ ދައުލަތުގެ ބަޖެޓުގައި ހިމަނައިފިއެވެ.\nވިލިނގިއްޔާ ކޫއްޑޫ ގުޅުވާލަ ދިނުމަކީ ރައީސް އިބްރާހިމް މުހައްމަދު ސޯލިހްގެ ރިޔާސީ ވައުދެކެވެ.\n2020 އަށް ލަފާކުރާ ބަޖެޓުގައި ވާ ގޮތުން، އެއް މިލިއަން ރުފިޔާއަށް ވިލިނގިލި-ކޫއްޑޫ ބްރިޖު އެޅުމުގެ ދިރާސާކުރުމަށް އަންނަ އަހަރު ޓެންޑާ ކުރާނެއެވެ.\nވިލިނގިޔަށް އަންނަ އަހަރު ބަޖެޓުގައި ބުރިޖުގެ މަސައްކަތާއެކު ހަތަރު މަޝްރޫއުއަކަށް ޖުމްލަ 17.76 މިލިއަން ރުފިޔާގެ މަޝްރޫއު ވަނީ ހިމަނާފައެވެ.\nވިލިނގިޔަށް ބަޖެޓުގައި ހިމެނި އިތުރު މަޝްރޫއުތަށް:\nބަނދަރު ހެދުމުގެ މަޝްރޫޢު - 1.36 މިލިއަން ރުފިޔާ\nބަނދަރު ހެދުމުގެ މަޝްރޫއު ފޭސް2- 7.78 މިލިއަން ރުފިޔާ\nއަލަށް އާބާދުވި ސަރަހައްދު އަދި ހިއްކި ބިމުގެ ސަރަހައްދުގައި ނަރުދަމާ ނިޒާމް ގައިމުކުރުން - 2.7 މިލިއަން ރުފިޔާ\nގއ. އަތޮޅު ތައުލީމީ މަރުކަޒު 12 ކްލާސްރޫމް އިމާރާތް - 1.94 މިލިއަން ރުފިޔާ\nގއ. ވިލިނގިލި އަތޮޅު ހޮސްޕިޓަލް އެކްސްޓެންޝަން - 2.2 މިލިއަން ރުފިޔާ\nގއ. ވިލިނގިލި ފުޓުބޯޅަދަނޑު ތަރައްގީކުރުން - 766،190 ރުފިޔާ\nވިލިނގިލި-ކޫއްޑޫ ބުރިޖުގެ ދިރާސާ ހެދުމަށް ބަޖެޓުގައި ހިމެނި އިރު، 2018 ގެ ރިޔާސީ ކެމްޕޭނު ތެރޭގައި ރައީސް އިބްރާހިމް މުހައްމަދު ސޯލިހު ވިލިނގިއްޔަށް ވަޑައިގެން ވިދާޅުވީ ވިލިނގިއްޔާއި ކޫއްޑޫ ގުޅުވާލުމަށް އެހާ ބޮޑު ހަރަދެއް ނުދާނެ ކަމަށާއި، އެމަނިކުފާނުގެ ވެރިކަމުގައި އެކަން ކުރައްވާނެކަމަށް ވައުދުވެވަޑައިގަންނަވާ ކަމަށެވެ.\nވިލިނގިލި-ކޫއްޑޫ ބްރިޖުގެ އިތުރުން، 2020 ގެ ބަޖެޓުގައި މާލެ-ވިލިމާލެ-ގުޅީފަޅު-ތިލަފުށި ގުޅާލާ ބްރިޖު އެޅުމަށްވެސް ވަނީ ފައިސާ ހިމަނާފައެވެ. އެ މަޝްރޫއަށް 411 މިލިއަން ރުފިޔާ ވަނީ ބަޖެޓުގައި ޖަހާފައެވެ.\nމީގެ އިތުރުން ބ. އަތޮޅު ގޮއިދޫއާއި ފެހެންދޫވެސް ކޯޒްވޭއަކުން ގުޅާލުމުގެ މަސައްކަތް ފެށުމަށް 210،000 ރުފިޔާ ވަނީ ބަޖެޓުގައި ޖަހާފައެވެ. މި ކޯޒްވޭ އެޅުމުގެ މަސައްކަތަށް 2021 އަދި 2022 ވަނަ އަހަރަށް 16.2 މިލިއަން ރުފިޔާ އަދި 9.9 މިލިއަން ރުފިޔާ ހަރަދުވާނެކަމަށް ބަޖެޓުގައި ލަފާކޮށްފައިވެސް ވެއެވެ.


Dho?! Kurinbee zuvaanun hurihaa geyakah vadhe boa koshaidheefi\nކުރިނބީ ޒުވާނުން ހުރިހާ ގެޔަކަށް ވަދެ ދަރިވަރުންގެ ބޯކޮށައިދީފި\nކުރިނބީގެ ހަތަރު ފަސް ޒުވާނަކު މިއަދު ފެންނަނީ ޓްރިމަރާއި ބޯކޮށާ ކަތުރު ހިފައިގެން ގޭގެއަށް ދާތީ އެވެ. މީހުން ދިރިއުޅޭ ހުރިހާ ގެއަކަށް މި ޒުވާނުންތައް އެބަ ވަދެ އެވެ. ކޮންމެ ގެއަކަށް ގޮސްފައި ވެސް ހޯދަނީ އެގެއެއްގައި އުޅޭ ސްކޫލަށްދާ އުމުރުގެ ފިރިހެން ކުދިންނެވެ.\nމި ޒުވާނުން މިކުރާ ކަމެއް ބެލި އިރު އެ ކަމަކީ ބޯ ކޮށުމެވެ. ދިރާސީ އާ އަހަރަށް، އާދިއްތަ ދުވަހު ސްކޫލްތައް ހުޅުވޭތީ ސްކޫލަށް ދާން ކުދިން ތައްޔާރުކޮށްދެނީ އެވެ. ސްކޫލް ޗުއްޓީގައި ދިގުވެފައި ހުރި އިސްތަށިގަނޑުތައް ސްކޫލް ގަވައިދަށް ކުރުކޮށްލަނީ އެވެ.\nއަމިއްލަ އިސްނެގުމަށް، ހިލޭ ސާބަހަށް ކޮށްދޭ މި މަސައްކަތުގައި މި އުޅެނީ ހުނަރުވެރި ޒުވާނުންކޮޅެކެވެ. މި މީހުން ތިބީ ކިތަންމެ ގިނަ ކުދިންނެއްގެ ބޯ ކޮށަށް ޖެހުނަސް އުފަލުން އެކަން ކޮށްދޭށެވެ.\nކުރިނބީ ޒުވާނުންތަކެއް މިއަދު ގޭގެއަށް ގޮސް ކުދިންގެ ބޯ ކޮށައިދެނީ. -- ފޮޓޯ: އަލީ ވިސާމް\n"ގޭގެއަށް ދާން ޖެހޭނީ ކެމްޕޭނު ކަހަލަ ކަންތައްތަކަކު ނޫން ހަމައެކަނި،. ރޭގަ އެހެންވެ އަހަރުމެން ވިސްނީ ހިނގާށޭ އިޖުތިމާއީ ކަމެއް ކޮށްދޭން. މި ރަށުގައި ސެލޫނެއް ވެސް ނުހުންނާތީ ހިތަށް އެރީ ބޯކޮށައިދޭނީއޭ ސްކޫލްތައް ވެސް ފެށެނީ އޭ. ގާތްގަނޑަކަށް 130 ކުދިން ސްކޫލްގައި އުޅޭނެ ޖުމްލަ. އަބަދުވެސް ބެލެނިވެރިންނަށް އެންމެ އުނދަގޫވާ އެއް ކަމަކީ ކުދިންގެ ބޯ ކޮށުން. އެހެންވެ ފެށި ކަމެއް މިއީ،" ބޯ ކޮށުމުގައި މިއަދު ހަރަކާތްތެރިވި ޒުވާނަކު "ދޯ" އަށް ކިޔައިދިނެވެ.\nމި ޒުވާނުން އެމީހުންގެ މަސައްކަތް ފެށީ ހެނދުނު ނުވައެއް ޖެހިއިރު އެވެ. މެންދުރު ބާރަ ޖެހިއިރު ގާތްގަނޑަކަށް ހުރިހާ ގެއަކަށް ވަދެ، ބޯ ކޮށަން ބޭނުންވެފަ ތިބި ހުރިހާ ކުދިންގެ ބޯ ކޮށައިދީފި އެވެ.\n"ވިއްސަށްވުރެ ގިނަ ކުދިންގެ ބޯ ކޮށިން މިއަދު. ބައެއް ކުދިން ތިބީ ސްކޫލް ފެށެން ކައިރީވިމަ ބޯ ކޮށައިގެން. އަޅުގަނޑުމެން ދިޔައީ ޓްރިމަރާއި ގޮނޑި ވެސް ހިފައިގެން. ޖަޒީރާ ގޮތަށް ގާޑިޔަލަކަށް އެއްޗެހި އަޅައިގެން. ކޮންމެ ގެއަކަށް ގޮސްފައި ބޯ ކޮށަން ބޭނުން ކުއްޖަކު ހުރިއްޔާ ކޮށައިދެނީ"\nބޯކޮށަން ހާއްސަ ސެލޫނެއް ކުރިނބީގައި ނުހުންނާތީ ބޯކޮށުން ވެފައި އޮންނަނީ އުނދަގޫ ކަމަކަށެވެ. ބޯކޮށަން އެނގޭ މީހަކު ކައިރިއަށް ގޮސް ބުނެ ކިޔައިގެން ބޯކޮށުން އޮންނަނީ ބެލެނިވެރިންނަށް އުނދަގޫ ކަމަކަށް ވެފަ އެވެ. ނަމަވެސް މި ޒުވާނުން މިކޮށްދެނީ ބެލެނިވެރިންނަށް ވަރަށް ބޮޑު ފަސޭހަ އެކެވެ.\n"މިގޮތަށް ބޯކޮށައިދިން ފުރަތަމަ ފަހަރު މިއީ ގޭގެއަށް ގޮސް. އެކަމަކު ކުރިން ވެސް އަތިރިމަތީ ނުވަތަ ގޭގޭގަ ކޮށައިދެން ރައްޓެހިން، ނޫނީ ހަމަ މީހުން ބުނީމަ. އެކަމަކު މިއަދު އަޅުގަނޑުމެން ގަބޫލުކުރަނީ އަޅުގަނޑުމެންނަށް ނަމޫނާ ދެއްކިއްޖެ ކަމަށް."


Raajje ah ai fathuruveringe adhadhu4lakka ahvure ithuruvehje | Jazeera\tރާއްޖެއަށް އައި ފަތުރުވެރިންގެ އަދަދު ހަތަރު ލައްކައަށްވުރެ އިތުރުވެއްޖެ - Jazeera\nރާއްޖެއަށް އައި ފަތުރުވެރިންގެ އަދަދު ހަތަރު ލައްކައަށްވުރެ އިތުރުވެއްޖެ\nމުޙައްމަދު އަފްޒަލް November 7, 2020 615 views0\n15 ޖުލައިގައި ބޯޑަރު ހުޅުވި ފަހުން ނޮވެމްބަރު 4ވަނަ ދުވަހާއި ހަމައަށް ދިވެހިރާއްޖެއައި 44،365 ފަތުރުވެރިން ހިމަނައިގެން، މި އަހަރު ދިވެހިރާއްޖެއަށް އައި ފަތުރުވެރިންގެ އަދަދު 400،000 އަށްވުރެ އިތުރުވެއްޖެއެވެ.\nއެގޮތުން، މިނިސްޓްރީ އޮފް ޓޫރިޒަމް އިން އާންމުކޮށްފައިވާ ތަފާސްހިސާބުތަކުން ދައްކާގޮތުން، 1 ޖެނުއަރީ 2020 އިން4ނޮވެމްބަރު 2020 އަށް ދިވެހިރާއްޖެ އައިސްފައިވަނީ 427،212 ފަތުރުވެރިންނެވެ. އަދި ބޯޑަރުތައް ޖުލައި 15 ވަނަ ދުވަހު ހުޅުވާލިފަހުން، ކޮންމެ މަހަކުވެސް ދިވެހިރާއްޖެ އަންނަ ފަތުރުވެރިންގެ އަދަދު ދަނީ އިތުރުވަމުންނެވެ.\nއެގޮތުން، ޖުލައި 15 އިން ޖުލައި 31 އަށް ރާއްޖެއަށް 1،701 ފަތުރުވެރިން ޒިޔާރަތްކޮށްފައިވާއިރު، އޮގަސްޓް މަހު ޒިޔާރަތްކޮށްފައިވަނީ 7،628 ފަތުރުވެރިންނެވެ. މިއީ ޖުލައިމަހާއި އަޅައިބަލާއިރު4ގުނަ އިތުރުއަދަދެކެވެ. ސެޕްޓެމްބަރު މަހު 9،538 ފަތުރުވެރިން ޒިޔާރަތްކޮށްފައިވާއިރު، ޖެހިގެން އައި އޮކްޓޯބަރު މަހު އެ އަދަދު ވަނީ ދެ ގުނަ އިތުރުވެފައެވެ. އެގޮތުން، އޮކްޓޯބަރު މަހު 21،515 ފަތުރުވެރިން ޒިޔާރަތްކޮށްފައިވާކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައެވެ.\nބޯޑަރުތައް ހުޅުވާލިފަހުން ފަތުރުވެރިން އެންމެ ގިނަ އަދަދަކަށް ޒިޔާރަތްކުރާނެކަމަށް ބެލެވެނީ މި ހިނގާ ނޮވެމްބަރު މަހުއެވެ. އެގޮތުން، ނޮވެމްބަރު 1ވަނަ ދުވަހަކީ އެންމެ ގިނަ އަދަދެއްގެ ފަތުރުވެރިން އެއް ދުވަހަކު ދިވެހިރާއްޖެ ޒިޔާރަތްކުރި ދުވަހެވެ. އެގޮތުން، އެދުވަހު 1،590 ޓޫރިސްޓުން ދިވެހިރާއްޖެއަށް ޒިޔާރަތްކޮށްފައިވެއެވެ. ނޮވެމްބަރު 1އިން ނޮވެމްބަރު 4ވަނަ ދުވަހާއި ހަމައަށް 3،983 ފަތުރުވެރިން ދިވެހިރާއްޖެ ޒިޔާރަތްކޮށްފައިވާއިރު، މިއީ ދުވާލެއްގެ މައްޗަށް 996 ފަތުރުވެރިންގެ އެވުރެޖެކެވެ.\nބޯޑަރު ހުޅުވާލިފަހުން ރާއްޖެއަށް އެންމެ ގިނައިން އައިސްފައިވަނީ ރަޝިއާގެ ފަތުރުވެރިންނެވެ އެގޮތުން އެގައުމުގެ 9،519 ފަތުރުވެރިޔަކު ރާއްޖެ އައިސްފައިވެއެވެ. ދެވަނައިގައި އިނގިރޭސިވިލާތް އޮތްއިރު ތިންވަނައިގައި އޮތީ ޔުނައިޓެޑް އަރަބް އެމިރޭޓްސްއެވެ. އަދި ހަތަރުވަނައިގައި އެމެރިކާ އޮތްއިރު ފަސްވަނައަށް އެންމެ ގިނަ ފަތުރުވެރިން އައިސްފައިވަނީ އިންޑިއާއިންނެވެ.\nމިހާތަނަށް ބޯޑަރު ހުޅުވާލިފަހުން އޮކްޓޯބަރު މަހުގެ ނިޔަލަށްވަނީ 1،138 ފްލައިޓް މޫވްމަންޓް ރެކޯޑް ކުރެވިފައެވެ. ފަތުރުވެރިން ރާއްޖެއަށް ޒިޔާރަތްކުރާ މިންވަރު އިތުރުކުރުމަށް ރާއްޖެއިން ވަނީ ބޯޑަރ މައިލްސް ޕްރޮގްރާމެއް ތާރަފްކޮށްފައެވެ. އަދި ދެކުނު އޭޝިއާގެ އެންމެ ފުރަތަމަ އެއަރ ބަބަލް ވެސް ރާއްޖެ އަދި އިންޑިއާ އާ ދެމެދު ވަނީ ގާއިމްކުރެވިފައެވެ. އަދި ގިނަ އަދަދެއްގެ އެއަރލައިންތަކަކުން ވަނީ ރާއްޖެއަށް އަލުން ދަތުރުތައް ފަށާފައެވެ. ހަމައެހެންމެ ކުރިޔަށް އޮތް މަސްތަކުގައި ވެސް ގިނަ އެއަރލައިންތަކަކުން ރާއްޖެއަށް ދަތުރުތައް ފަށާނެކަން ވަނީ ހާމަކޮށްފައެވެ.\nޓޫރިޒަމް މިނިސްޓްރީއިން ހާމަކޮށްފައިވާ ގޮތުގައި، އެ މިނިސްޓްރީގެ އަމާޒަކީ މިއަހަރު ނިމުމުގެ ކުރިން 500،000 ފަތުރުވެރިން ދިވެހިރާއްޖެ ގެނައުމެވެ.


Shifaz aa dhekolhah husha elhi aburuge massala eh fuluhun balanee | Mihaaru\nޝިފާޒާ ދެކޮޅަށް ހުށަހެޅި އަބުރުގެ މައްސަލައެއް ފުލުހުން ބަލަނީ\nއިދިކޮޅު ޕާޓީތަކުން ބޭއްވި ޖަލްސާއެއްގެ ތެރެއިން ޝިފާޒް އާއި ގާސިމް ވާހަކަ ދައްކަވަނީ. - ފޮޓޯ: މިހާރު\n16 އޯގަސްޓް 2017 - 11:11\nއެމްޑީޕީގެ ނައިބު ރައީސް މުހައްމަދު ޝިފާޒާ ދެކޮޅަށް އިލެކްޝަންސް ކޮމިޝަން (އީސީ) އިން ހުށަހެޅި އަބުރުގެ މައްސަލައެއް ފުލުހުން ބަލަން ފަށައިފި އެވެ.\nލޯކަލް ކައުންސިލް އިންތިހާބުގެ ތެރޭގައި އީސީ އަށް ރައީސް އަބްދުﷲ ޔާމީން ނުފޫޒު ފޯރުވާ ކަމަށް ވިދާޅުވެ، ޝިފާޒް ދެއްކެވި ވާހަކަތަކަކާ ގުޅިގެން އޭނާ ރޭ ވަނީ ފުލުސް އޮފީހަށް ހާޒިރުކޮށްފަ އެވެ. އަދި އެ މައްސަލާގައި ފުލުހުން ވަނީ ޝިފާޒްގެ ބަޔާނެއް ވެސް ނަގައިފަ އެވެ.\nއިދިކޮޅު ހަރަކާތުގެ މައި ޖަގަހަ އަދި ޖުމްހޫރީ ޕާޓީގެ އޮފީސް މ. ކުނޫޒުގައި ބޭއްވި ޖަލްސާއެއްގައި ޝިފާޒް ވިދާޅުވީ ލޯކަލް ކައުންސިލް އިންތިހާބުގައި 10 ވޯޓަށްވުރެ ތަފާތު ކުޑަ ތަންތަނުގައި ވޯޓު އަނބުރާލަން ރައީސް ޔާމީން އީސީ ތެރެއިން މަސައްކަތް ކުރައްވާ ކަމުގެ މައުލޫމާތު ލިބިވަޑައިގެންފައިވާ ކަމަށެވެ. އަދި އެ މައުލޫމާތު ލިބުނީ އީސީގެ ތެރެއިން ކަމަށް ވެސް ޝިފާޒް ވިދާޅުވި އެވެ.\n"މިހާރު" އާ ވާހަކަ ދައްކަވަމުން ޝިފާޒް ވިދާޅުވި ގޮތުގައި އަބުރުގެ ގާނޫނުގެ ދަށުން ފުލުހުން ބަލަމުން ދަނީ ސައްހަ ނޫން މައުލޫމާތެއް ރައްޔިތުންނަށް ހާމަކުރި ކަމަށް ބުނެ އެވެ. އަދި އެ ޖަލްސާގައި ދެއްކެވި ވާހަކަތަކަކީ ހިޔާލު ފާޅުކުރުމުގެ މިނިވަން ކަމުގެ ތެރެއިން ދެއްކެވި ވާހަކަތަކެއް ކަމަށް އޭނާ ވިދާޅުވި އެވެ.\n"ފުލުހުން ސުވާލު ކުރި ކާކުހޭ އެގޮތަށް މައުލޫމާތު ދިނީ. ޖަވާބު ދިނިން މަސްދަރު ހިފެހެއްޓުމަކީ އަމިއްލަ ހައްގަކަށްވާތީ އެ މައުލޫމާތު ހާމަ ކުރެވޭކަށް ނެތޭ. އެކަމަކު، އެ މައުލޫމާތު ހާމަކުރަން ޖެހޭ ހާލަތަށް ހިނގައްޖެ ނަމަ އެކަން ކުރާނަން. ޝަރީއަތުގައި ކުރަން ޖެހިއްޖެ ނަމަ ކުރާނަން،" ޝިފާޒް ވިދާޅުވި އެވެ.\nޝިފާޒް ވިދާޅުވި ގޮތުގައި އަބުރުގެ ގާނޫނުގެ ދަށުން، މުއައްސަސާތަކުގެ އަބުރު ގެއްލޭނެ ކަމަކަށް ނޯވެ އެވެ. އެހެންވެ، އެ މައްސަލަ އީސީން ހުށަހެޅުމުން ޝިފާޒް ވަނީ އެ ކޮމިޝަނަށް ފާޑު ވިދާޅުވެފަ އެވެ.\nބާރަށު ދާއިރާގެ މެމްބަރުކަން ކުރެއްވި ޝިފާޒް ވިދާޅުވީ ސިޔާސީ ގިނަ ބޭފުޅުންގެ މައްސަލަތައް ފުލުހުން ތަހުގީގު ކުރަމުން ދަނީ ރައީސް ޔާމީނަށް ރައްޔިތުންގެ ތާއީދު ނެތުމުން ކަމަށެވެ. އެއީ ރައްޔިތުންގެ ތާއީދާ ނުލައި ރައީސް ޔާމީން "ގަދަ ފައި" ނެގީމަ ހިނގާ ކަންކަން ކަމަށް ވެސް އޭނާ ވިދާޅުވި އެވެ.\n"މަޖިލީހުގެ މެޖޯރިޓީ ރައީސް ޔާމީނަށް ގެއްލި، މަޖިލީހުގެ ތާއީދެއް ނެތް. ލޯކަލް ކައުންސިލް އިންތިހާބުން ދައްކައިދީފި ރައްޔިތުންގެ ތާއީދު ނެތް ކަން. އެހެންވީމަ މިއުޅެނީ ގަދަ ބާރުން ވެރިކަން ކުރަން ވެގެން، އެކަމަކު އެކަމަށް ޖާގައެއް ރައްޔިތުން ނުދޭނެ،" ޝިފާޒް ވިދާޅުވި އެވެ.\nޝިފާޒް ފުލުހަށް ހާޒިރު ކުރިއިރު، މިިދިޔަ މަހުގެ 24 ވަނަ ދުވަހު އިދިކޮޅު މެމްބަރުން މަޖިލީހުގެ އިދާރާ އަށް ވަން މައްސަލާގައި 12 މެމްބަރެއްގެ މައްޗަށް ދައުވާ ކޮށްދިނުމަށް އެދި ޕްރޮސެކިއުޓާ ޖެނެރަލް (ޕީޖީ) އޮފީހަށް ފުލުހުން ވަނީ ފޮނުވައިފަ އެވެ. އެ މައްސަލަތަކުގައި ދައުވާ ކުރުމާ މެދު ޕީޖީން އަދި ވަކި ގޮތެއް ނުނިންމާއިރު، ބައެއް މެމްބަރުން ރާއްޖޭން ބޭރަށް ނުދެވޭ ގޮތަށް ވަނީ ފުރުން މަނާކޮށްފަ އެވެ.\nއެމްޑީޕީ ފުލުހުން އިދިކޮޅު ފަރާތްތައް އިލެކްޝަންސް ކޮމިޝަން ޚިޔާލުފާޅުކުރުމުގެ މިނިވަންކަން އެމްޑީޕީގެ ނައިބު ރައީސް މުހައްމަދު ޝިފާޒް އަބުރާ ބެހުން\n9 ކޮމެންޓް, 34 ރިއެކްޝަންސް\nސިފާޒަކަށް ތިޔަކަމުގައި މާބޮޑުކަމެށްނުވާނެ ،،، އެއީ މިހިނގާ ހުރިހާކަމަކީވެސް ޒާތެއްގެ ފިލްމެއްހެން ޑައިރެކްޓަރކާއި ޕްރޮޑިއުސަރއެއް ހުރެގެން ހިނގަމުންދާ ކަންކަން ،،، ސިޔާސީ ގޭމްއަކީ ވަރަށްވެސް އަޑިނޭންގޭ ކަންކަން އެކުލެވިގެންވާކަމެށް ،،، އެއީމުޅިދުނިޔޭގައިވެސް އެކަންހިނގާއުސޫލް ،،، ޕޮލިޓިކްސްއަކީ ފްރޭމްކުރުމާޢި އެސްޕިއޮނާޖްއާއި ޑަބަލްގޭމްއާޢި ޑިސެޕްޝަން އަދި ޑައިވާރސަންތަކުން ކުޅެމުންގެންދާ ގޭމެށް ،،، ބާރޑްސް އައިވިއުއަކުން ބަލާލީމައި ފުދޭވަރަކަށް މިކަންކަން ހުންނާނެ ފެންނާނެ ،،،، ވަރަށްވެދުން\nޝިފާޒުމެންގެ ފެންވަރު ކުރިންވެސް އޮތީ އެނގިފަ. ދައްކާ ވާހަކަތަކުގައި ބޭނުން ކުރައްވާ ބަސްމަގާއި ފެނުނު އާދަޔާ ޚިލާފު ވީޑިޔޯތަކުން.. އެހެންވީމާ ޝިފާޒުއަކީ އިދިކޮޅުގައި އިންސާފޭ، ޤާނޫނު އަސާސީއޭ، ޙައްޤުތަކޭ، ފަޅޮލޭ ކިޔައިގެން ވާހަކަ ދެއްކޭވަރުގެ މީހެއް ނޫން\nކޮބާ މިހާރު ހުންނާނެ އެމްޑީޕީގެ ނައިބް ރައީސް ކަމަށްވާ ބާރަށު ޝިފާޒު މެންނަށް މަހަށް ދެވިފައި. އެކޮއި އިލެކްޝަންސް ކަމިޝަނުން ކުރާ ކަންކަމާއި ނުބެހި ތަމެން ރަށަށް ދޭބަލަ. ރަށަށް ރަށަށް ރަށަށް ދޭބަލަ..\nސާބަހޭ ؟ ދެންއެހެންކަމެއްކުރާނެކަމެއްނެތް؟ ތިކަންކޮށްކޮށްތިބެ ؟ ތިއޮތީވާކަމެއް>\nމިނިވަންކަން ލިބުމަކީ ހިތައްއެރި އެއްޗެއް މީހުނާދިމާލަށް ގޮވުމެއް ނޫން، އަބުރު އެއީ އިންސާނާގެ މުޅިި ހަޔާތް މުޖުތަމައުގައި އުޅޭއިރު އެމީހާ އާއި ދޭތެރޭގައި މީހުންދެކެމުން އަންނަށް ގޮތް ބަދަލުކޮއްލާނެ ވަރަށް ނުރައްކާތެރި ހަތިޔާރެއް، އަބުރުގެ ދައުވާކުރުން މިހާރުވެސް މާ ލަސްވެއްޖި އެބަޖެހޭ މިކަހަލަގެ މީހުންނާއި ދޭތެރޭގައި ފިޔަވަޅު އަޅައިގެންވެސް މިކަން ކޮންޓުރޯލް ކުރަން އެހެން ނޫނީ ކުރިއަށް އޮތް ތަނުގައި މިކަމުގެ ގެއްލުން މާ ބޮޑުވާނެ ކަމާ މެދު ސައްކައްނެތް\nދަވޭ ނަމުގައި ކޮމެންޓް ކޮއްފައިން ފަރާތުން ބޮޑަށް ލަފާކުރެވެނީ ގާނޫން އަސާސީ ރަނގަޅަށް ނުދަނެ "ރާސްޓަސް ލާފައި" ކޮއްލި ކޮމެންޓެއްގެ ގޮތުގައި. އެހެނަސް މިއީ 2017 ދުލުގެ މިނިވަންކަން، ގަލަމުގެ ބޭނުން ރަނގަޅަށް ހިފާނެ. ތާލަފިއްޔާއި، ފިކަޕްގައި އަޑުގަދަކުރާގޮތަށް އެއްވުންތަކަށް ގޮން ޕޮލިހުން ހުއްޓުވުމުން "އަޑު" ކެނޑުނުތޯ؟ އެއްވުންތައް ހުއްޓުންތޯ؟ މުޒާހަރާއަށް ދާމީހުން ވަކި މަދުވިތޯ؟ ލޯކަލްކައުންސިލް އިންތިހާބުގައި ސަރަކާރަށްތޯ މެޖޯރިޓީ ލިބުނީ؟ އިލެކްސަން އިން ކިތައްމެ ގޭހެއް އެނބުރިޔަސް ލިބިފައިވާ ތާއީދާއި،ލޯބި ގަދަކަމަކުން ނުހޯދޭނެ. މިއަދު އަޅުގަނޑު ނުވަތަ ދަވޭ ހައްޔަރުކޮއް 13 އަށް ޖަހާލިޔަސް މާދަމާ4ނިކުއްނާނެ. ވަރަށް ސަލާމް\nތިޔަ ސިފާޒަކީ އުޅެ ބޭފުޅެއް ހެއްޔެވެ؟ މިހާރަކު ނުދަންނަމެވެ. ކުލާހުގައި އެކުގައި ކިޔަވަން އުޅުނު އިރުގެ ރައްޓެއްސެކެވެ.\nޝިފާޒުވެސް ކުޑަގޮޅ ޚިޔާރުކުރީ އިދިކޮޅު ހުރިހާމީހުންވެސް 2018 އައުމުގެކުރިން މި ގޮޅި ތަކުން ޖާގަ ރައީސް ކަށަވަރު ކޮށް ދޭނެކަމީ ޔަޤީނާއި ގާތް ކަމެއް\nޚިޔާލު ފާޅު ކުުރުމުގެ މިނިވަން ކަމުގެ ތެރޭގައި ނުހިމެނޭނެ މީސް މީހުންގެ މަސްކެއުން. އެހެން ކަމުން ޝިފާޒު ދެއްކި ވާހަކަ ތައް ބަލާ ޑިފަމޭޝަން ގާނޫނު ގެ ދަށުން އޭނާ އާއި ދޭތެރޭ ހަރުކަށި ފިޔަވަޅު އަޅާ 13 ގެ ޕެކޭޖެއް ދިނީމާ ހުންނާނީ ރަނގަޅަށެވެ.


Report Dhiraasaa Kuran Fuluhun Ekulavaali Comity gai Mash'hooru Ilmuveriaku Nei - Vaguthu\nރިޕޯޓު ދިރާސާކުރަން ފުލުހުން އެކުލަވާލި ކޮމިޓީގައި މަޝްހޫރު އިލްމުވެރިޔަކު ނެތް\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން އިސްލާމް ދީނާއި ރަސޫލާ އަށް ފުރައްސާރަ ކުރުމަށް ފަހު ނެރުނު ލާދީނީ ރިޕޯޓު ދިރާސާ ކުރުމަށް ފުލުހުން އެކުލަވާލި އިލްމުވެރިންގެ ކޮމިޓީގައި ރާއްޖޭގެ މަޝްހޫރު ބޮޑެތި އިލްމުވެރިންގެ ތެރެއިން އެއްވެސް ބޭފުޅަކު ނެތްކަން އެނގިއްޖެއެވެ.\nމީގެ ކުރިން ފުލުހުން ނެރުނު ބަޔާނެއްގައި ވިދާޅުވެފައި ވަނީ އެމްޑީއެންގެ ރިޕޯޓު ދިރާސާ ކުރުމަށް ފަހު ރިޕޯޓެއް އެކުލަވާލުމުގެ މަސައްކަތް3ދީނީ އިލްމުވެރިޔެއްގެ އެހީއާއި އެކު ކުރަމުންދާކަމަށެވެ.\n"ވަގުތު" އަށް އެނގިފައިވާ ގޮތުގައި ފުލުހުން އެކުލަވާލި ކޮމިޓީގައި ހިމެނިވަޑައިގަންނަވަނީ އައްޝައިހް ފައްޔާޒް އަލީ، އައްޝައިހް އަހުމަދުﷲ ޖަމީލް އަދި ޑރ. އިބްރާހިމް ޒަކަރިއްޔާ މޫސާއެވެ.\nމި ބޭފުޅުންގެ ތެރެއިން އައްޝައިހް އަހްމަދުﷲ ޖަމީލް އަކީ ދިވެހި ރާއްޖޭގެ އަޑުގެ ރޭޑިއޯ ޕްރެސެންޓަރެކެވެ. އޭނާ އަކީ ކޮންމެވެސް ވަރަކަށް ޓީވީއެމްގެ ޕްރޮގްރާމް ތައްވެސް ހުށަހަޅާ ބޭފުޅެކެވެ.\nރައީސް މުހައްމަދު ނަޝީދު އިސްތިއުފާ ދެއްވުމުގެ ކުރިން އޭރު ރައީސް ނަޝީދުގެ ސަރުކާރު ދިފާއު ކުރެއްވުމުގައިވެސް މި ބޭފުޅުން ބުރަ މަސައްކަތްތަކެއް ކުރެއްވިއެވެ.\nއޮކްޓޯބަރ 26, 2019 20:18\nކޮންމެއަކަސް ވަރަށް މަޑުކަށި އިލްމުވެރިންކޮޅެއް.. އެމީހުންގެ ހިތުގައި ލާދީނީ ބައިގަނޑަށް ހަމްދަރުދީ ނުއުފެދިއްޖެއްޔާ ކިތަންމެހާވެސް ރަނގަޅު..\nއޮކްޓޯބަރ 26, 2019 20:28\nޑރ ޒަކަރިޔާޢަކީ ކުޑަ އިލްމުވެރިއެއްތަ؟\nދިރާސާކުރިޔަސް ނުކުރިޔަށް ޤުރުއާނާއި ހަޑީޘްގައިވާ ކަމަކާމެދު ސުވާލު އުފެއްދިޔަށް އީމާކަން ނެތީ ތިކުދިންނަށް ކެނެރީގޭބަދިގެިން އެތިކޮޅެއް ލިބުނަސް ފުދޭނެ . އިމްރާނޫ ސާބަހޭ\nއެ ރިޕޯރޓް ދިރާސާކުރަން ޖެހޭތަ. މިހާރު އޭގަ ހުރި އެއްޗެއްނޭގިގެން އުޅެނީ އެ ރިޕޯރޓް ލިޔުމުގަ ބައިވެރިވި ރައްޔަތުންގެ ފައިފާއިން މުސާރަދޭ ރައީސް ވަޒީފާ ދީފަތިބި ޕޮލިސްކޮމިޝަނަރ ހަމީދުމެންކަހަލަ ބަޔަކަށް.\nއޮކްޓޯބަރ 26, 2019 21:14\nމަ ހީކުރީ ކޮމެޓީގެ ރައިސަކައް އަންނި ނައިބަކަށް ސަކިންދާ އަދި މެމްވަރަކަށް ހަސަން ލަތީފްކަމަށް ހުންނާނީ. ދެން ކޮފީ ގިރައިދޭން ރަނގަޅުވާނެ އިންތި\nއޮކްޓޯބަރ 26, 2019 21:18\nހީވާގޮތުން މިހާތަނައް ޢުމުރުގައިވެސް ކުރަންޖެހުނު އެންމެބުރަ މަސައްކަތްތީ ދަންނަވާލަންބޭނުންވަނީ ކިތަންމެބޮޑައްސަރުކާރު ދިފާޢުކުރަންބޭނުންވިޔަސް ދީނުގަކަންއޮތްގޮތް ބަޔަކައް އޮޅުވާލަން މަސައްކަތް ނުކުރައްވައްޗޭ އެކަމުންތިޔަބޭފުޅުންނައްލިބޭ ޢަޒާބު ދެގުނަބޮޑުވާނެކަން ހަދުމަކުރައްވާތި\nއޮކްޓޯބަރ 26, 2019 21:20\nތިޔަ3މ ީހުން ނަކީ ވެސް .... އެމް ޑީޕީ... މީހުން\nއޮކްޓޯބަރ 26, 2019 21:23\nމިއީ ގޭ ކުދިން؛ އަދި އިގިރޭސިބަސް ތަރުޖަމާކުރަން އެންމެފުރިހަމަޔަށް ނޭގޭނެ... ޝަހިންދާމެން އޭތި ލިޔެފައޮތީ އަރަބި ބަހުންތަ.ހޭހެ، ޑރ. ޒަކަރިއްޔާ އަކީ އިގިރޭސިބަސް ރަގަޅަށް ދަންނަ ބޭފުޅެއްތޯ...\nއޮކްޓޯބަރ 26, 2019 21:35\nއަހްމަދުﷲޖަމީލަކީ މިހާރު އިސްލާމިކް މިނިސްޓްރީގެ ނާއިބު އޭނާދުވަހަކުވެސް އަޑުގެ އެއްވެސްކަމއްނުވަތަ ދިނީ ޕްރޮގަރާމެއްގަ ޓީވިއަކަށް ނާރާނެ އޮޅިފަ އިޔަ އޮތީ އެއީ ަހުމަދުﷲ ގެ ބޭބެ އަބުދުﷲ ޖަމީލު ޓިޥި އާ އަޑުގަ އުޅުއްވީ\nއޮކްޓޯބަރ 26, 2019 21:38\nފައްޔާޒް އަލީއަކީ ކާކު ކަންނޭގެ އަހުމަދުﷲ ޖަމީލަކީ އިސްލާމިކް މިނިސްޓްރީގެ މިހާރުގެ ނާއިބު އިބްރާހިމަޒަކަރިއްޔާ މޫސާ އަކީ އިބޫގެ އަނބިކަނބަލުން ފަޒްނާގެ ޅިޔަނު\nއޮކްޓޯބަރ 26, 2019 21:46\nއިބްރާހީމް ޒަކަރިޔާ މޫސާ؟؟؟؟؟؟ ޙައިރާން ވެއްޖައިން އެބޭފުޅާ ވިކުނީތީ!!!!\nއޮކްޓޯބަރ 26, 2019 22:07\nހުސައިން ރަޝީދުވެސް ހިމަނާލި ނަމަ.\nދީނީ ކަންކަން ދިރާސާކުރުމަކީ ޕޮލިހުގެ ޒިންމާއެއް ނޫން! ދީނީ ކަންކަން ދިރާސާކުރަން ނުވަތަ ދީނީ ގޮތުން އެއްޗެއް ދިރާސާކުރަން ޖެހޭ މުއައްސަސާތަކަކީ އިސްލާމިކް މިނިސްޓްރީ ، އިސްލާމިކް ޔުނިވަރސިޓީ، އަދި ފިގު އެކަޑަމީ . އެތަންތަނުން ނެރޭ ރައުޔަ ގަބޫލްކުރަން ދަތިވެގެން، އެމްޑީއެންގައި އުޅުނު މީހަކު އިސްވެހުރެ އޭނަ ރުހޭގޮތަށް ރިޕޯރޓް ނެރޭނެ މީހުންކޮޅެއް ލައިގެން ތިކަންކުރުމުގެ ބޭނުމަކީ ކޮބާ؟\nއޮކްޓޯބަރ 26, 2019 23:41\nއިނގިރޭސި ދަންނަ މީހެއް ނޫންތަ ދި ރިޕޯޓް ތަރުޖަމާކުރަން ގެންނަންޖެހޭނީ. މުސްލިމުންނަށް އެނގޭ ކީރިތިބގުރުއާނުގައި އޮތީ ﷲ ގެ ބަސްފުޅުކަން. ﷲ ގެ ބަސްފުޅު އެއީ ރަނގަޅުތޯ ބެލޭނެ އިންސާނެއް ނުހުންނާނެ. ދެލޯ އަނދިރިވެ ވާ ނުވަނީސް ތިކަމުން ތި3މީހުން ދުރުވަން ގޮވާލަން.\nއޮކްޓޯބަރ 27, 2019 00:10\nޢިލްމުވެރިން ނޫނެކޭ ނުބުނަން. ޑރ. ޒަކަރިއްޔާ އަކީ މިތާ އެހެން ދީންތަކަށް ޖާގަދޭން ވަކާލާތު ކުރައްވާ އެމްޑީޕީގެ ސަޕޯޓްރެއް. ފައްޔާޒަކީ ހާރޑްކޯ އެމްޑީޕީ އެކްޓިވިސްޓެއް. ޖަމީލު ވެސް އެއީ އަންނި ދިފާޢުކުރެއްވި ބޭފުޅެއް. ވަރަށް ސަލާމް. އޭގައި ދިރާސާކުރާން އޮތީ ކޮްނ އެއްޗެއް ކަމެއް ނޭނގެ. ދިރާސާކުރަނީ ނޭނގޭ ކަންކަނ ހޯދަން. ދިމާއަށް ފެންނަން އޮންނަ އެއްޗެއް ދިރާސާކުރާކަން ދެނައެއް ނެތިން. އިބްލީސް އެއީ އިބްލީސްތޯ ދިރާސާކުރަންޖެހޭތަ؟ ހައިރާން\nއޮކްޓޯބަރ 27, 2019 01:45\nނުފޫޒުން އެއްކިބައިވެ ތިބެ އަދި ޕާޓީގެ މަސްލަހަތު ނުވައްދައި ތިކަން ނުކުރެވެންޏާ ތިކަމުގައި ނޫޅޫނިއްޔާ ރަނގަޅުވާނީ...... ޖަޒުބާތުގަ ކުރެވޭ ކަމަކުން ދެދުނިޔެވެސް ގެއްލިދާނެ.\nއޮކްޓޯބަރ 27, 2019 03:13\nކަލޭ މެން ތިހެން ކޮ މެންޓް ލިޔެލިޔެ ތިބޭ. ލާދީނީ ސަރުކާރު އެއޮތީ ހީލަހީލާ. އެއްކަ މެއްވެސް ނުކުރެވޭނެ.\nއޮކްޓޯބަރ 27, 2019 08:27\nއަހުމަދުﷲ ޖަމީލުގެ ފިކުރަކީ ރައީސް ނަޝީދުގެ ފިކުރު. އެމްޑީޕީގެ ފިކުރު. އެނގިދާނެތާ ނެރޭރިޕޯޓްގެ ފުރިހަމަކަން. ޔަގީނުންވެސް އެޖަމިއްޔާއިން މާތް ރަސޫލާއަށް ފުރައްސާރަކުރި. ދެން ރިޕޯޓްގަ ލިޔާނީ ކީކޭބާ؟؟ ސަލަވާތް ނުކިޔެއޮތީމަ އެވާހަކަތޯ؟؟؟\nއޮކްޓޯބަރ 27, 2019 08:43\nތިއީ ލާދީނީ ބައިގަނޑުގެ ތެރޭގައި ހިމެނޭ ދީން ވިއްކި މުރުޖިޔާއިން\nއޮކްޓޯބަރ 27, 2019 09:31\nރިޕޯޓުގައި އޮތީ ކޯއްޗެއްކަން ނޭންގިގެން އަދިވެސް އެ އުޅެނީ؟؟ ތީ ބޮޑު އަރަތެއްނު\nއޮކްޓޯބަރ 27, 2019 16:21\nއުހުހަހަހަހަ. އަޙްމަދުﷲ އަކީ ޕޮލިހުން ބޭނުންވީމަ ޢިލްމުވެރިއެއް؟


SunOnline:4Nations Cup: Varugadha comeback akaa eku Seychelles championkan hoadhaifi\nފޯ ނޭޝަންސް ކަޕް: ވަރުގަދަ ކަމްބެކަކާ އެކު ސީޝެލްސް ޗެމްޕިއަންކަން ހޯދައިފި\nޢަބްދުﷲ އައިމަން 19 Nov 2021, 21:11\nސީޝެލްސްގެ ގައުމީ ޓީމު -- ފޮޓޯ//ފުޓްބޯލް ސްރީލަންކާ\nސްރީލަންކާގައި ކުރިޔަށްދާ މަހިންދަ ރާޖަޕަކަސައި އިންވިޓޭޝަނަލް ފޯނޭޝަންސް ކަޕުގެ ފައިނަލުގައި ހޯމް ޓީމް ލަންކާ ބަލިކޮށް ސީޝެލްސްއިން މުބާރާތުގެ ޗެމްޕިއަންކަން ހޯދައިފިއެވެ.\nކޮލަމްބޯގެ ރޭސްކޯސް ސްޓޭޑިއަމްގައި މިރޭ ކުޅުނު ފައިނަލްގެ ފުރިހަމަ ވަގުތު ހަމަވި އިރު ސްކޯ އަކީ 3-3 އެވެ. ނަތީޖާ ނެރުމަށް ޖެހި ޕެނަލްޓީން ސީޝެލްސް ކުރި ހޯދީ 1-3 ގެ ނަތީޖާއަކުންނެވެ. އެއާއެކު މެޗުގެ 4-6 ގެ ފުލް ސްކޯއަކާ އެކު ސީޝެލްސްއިން ވަނީ މުބާރާތުގެ ޗެމްޕިއަންކަން ހޯދައިފައެވެ.\nފީފާގެ ރައީސް ގިއަނީ އިންފަންޓީނޯ ޝަރަފުވެރިކޮށްދިން މި މެޗަކީ ލަންކާއިން ވޭތުވެ ދިޔަ 25 އަހަރުގެ ތެރޭ ކުޅުނު ފުރަތަމަ ފައިނަލެވެ.\nލަންކާއިން ފައިނަލުގެ ޖާގައެއް ހޯދީ ކުޅުނު ތިން މެޗުން ހަތަރު ޕޮއިންޓް ހޯދައިގެންނެވެ. ފުރަތަމަ މެޗުގައި 4-4 އިން ރާއްޖެއާ އެއްވަރު ކުރި އިރު، ދެވަނަ މެޗުގައި ސީޝެލްސް އަތުން 0-1 އިން ވަނީ ބަލިވެފައެވެ. އެކަމަކު ގުރޫޕް ސްޓޭޖުގެ ފަހު މެޗުގައި ބަންގްލަދޭޝް އަތުން 2-1 އިން ލަންކާ ވަނީ މޮޅުވެފައެވެ.\nސީޝެލްސްއިން ފައިނަލަށް ދަތުރު ކުރީ ކުޅުނު ތިން މެޗުން ފަސް ޕޮއިންޓް ހޯދައި، ގުރޫޕް ތާވަލުގެ އެއްވަނައިގެ ގޮތުގައެވެ. ފުރަތަމަ މެޗުގައި ބަންގްލަދޭޝް އަތުން 1-1 އިން އެއްވަރުވި އިރު، ދެވަނަ މެޗުގައި ލަންކާއަތުން ވަނީ މޮޅުވެފައެވެ. ފަހު މެޗުގައި ރާއްޖެ އަތުން ވަނީ ޕޮއިންޓެއް ހޯދައިފައެވެ.\nމިރޭގެ މެޗު ފަށައިގެން ހަތަރުވަނަ މިނަޓުގައި ލަންކާއިން ވަނީ ގޯލެއް ޖަހައިފައެވެ. އެ ގޯލު އެ ޓީމަށް ކާމިޔާބުކޮށްދިނީ މާވިން ހަމިލްޓަންއެވެ. އެ ހާފު ނިމެންދަނިކޮށް ސީޝެލްސްއިން ވަނީ ނަތީޖާ ހަމަހަމަ ކޮށްފައެވެ. އެ ގޯލު އެ ޓީމަށް ޖަހައިދިނީ ހިއުބާޓް ޖީންއެވެ.\nދެވަނަ ހާފު ފަށައިގެން ލަންކާއިން އަނެއްކާވެސް ކުރިއަށް ޖައްސައި، ގިނަ ހަމަލާތަކެއް އުފެއްދި އިރު، އެ ޓީމުން ވަނީ އެ ހާފުގެ ކުރީކޮޅު ލީޑު ނަގައިފައެވެ.\nއޭގެ އިރަކޮޅެއް ފަހުން ލަންކާއިން ލީޑު ދެ ގޯލަށް ފުޅާކުރި އިރު، ސީޝެލްސްއިން ވަނީ އެ ގޯލާއެކު ޓީމު އެއްކޮށް ކުރިއަށް ޖައްސައި ލަންކާގެ ގޯލަށް ނުރައްކާ ކުރަން ފަށައިފައެވެ. ނަތީޖާއަކަށްވީ ފަހަތުން އަރައި ދެ ގޯލު ސީޝެލްސްއިން މެޗު ނިމުމުގެ ކުރިން ޖަހައި އެއްވަރުކުރުމެވެ.\nމެޗު އެއްވަރުވުމާއެކު، އިތުރު ވަގުތު ނުކުޅެ ސީދާ ޕެނަލްޓީއަށް ދިއުމަށް މުބާރާތުގެ ގަވާއިދުގައި އޮތުމުން ކަންތައް ކުރީ އެގޮތަށެވެ. ޕެނަލްޓީގައި ސީޝެލްސް ކުރި ހޯދީ ޖެހި ހަތަރު ޕެނަލްޓީގެ ތެރެއިން ތިން ޕެނަލްޓީ ކާމިޔާބުކޮށްގެންނެވެ. ލަންކާއަށް ވަނީ ތިން ޕެނަލްޓީ ނާކާމިޔާބުވެފައެވެ.\nމިއީ ދުނިޔޭގެ ރޭންކިންގްގެ 199 ވަނައިގައި އޮތް ސީޝެލްސްއަށް ފުޓުބޯޅައިގައި ލިބުނު އެންމެ ބޮޑު އެއް ކާމިޔާބީއެވެ.


Konme group ehga mi kahala rahtehin thibey dho? – Iru\nގިނަ ރައްޓެހިންތަކެއް ތިބޭ ގްރޫޕެއްގައި، އެކި މިޒާޖުގެ މީހުން އުޅޭނެއެވެ. މީން ކޮންމެ މީހަކަށް ލިބިފައިވާ ތަފާތު މިޒާޖުގެ ސަބަބުން މުޅި ގްރޫޕު ފުރިހަމަ ކޮށްދެއެވެ. އެހެންކަމުން، ގްރޫޕުގައިވާ ކޮންމެ ރައްޓެއްސަކީ ވެސް މުހިއްމު މީހެކެވެ.\nދެމީހުންނަށްވުރެ ގިނަ މީހުން އުޅޭ ރައްޓެހިންގެ ގްރޫޕެއް އޮތް ނަމަ، މި ސިފަތައް ހުންނަ މީހުން އުޅޭނެކަން ޔަޤީނެވެ:\n1. އެންމެންގެ “މަންމަ”\nމިއީ އެންމެންނާ ދޭތެރޭ އަޅައިލާ، އެންމެ އޯގަތެރި އެކުވެރިޔާއެވެ. އަދި ގްރޫޕުގެ އެންމެންވެސް ލަފާ ހޯދަން ދާނީ މި އެކުވެރިޔާގެ ކައިރައަށެވެ. ބައެއް ފަހަރު އުމުރުން ދޮށި ނުވިޔަސް، އެންމެންނަށްވުރެ މި އެކުވެރިޔާ ވިސްނުންތޫނުވާނެއެވެ.\nހުރިހާ ކަމެއް ރާވައި ހިންގުމުގައި އެންމެ އިސްކޮށް ހުންނާނީ މި އެކުވެރިޔާއެވެ. އެއީ ކޮންމެހެން ގްރޫޕުގެ އެންމެން ވޯޓު ދީގެން ހޮވާފައިވާ ރަސްމީ “ލީޑަރަށް” ނުވެދާނެއެވެ. އެކަމަކު މި އެކުވެރިޔާގެ ކިބައިގައި ޤުދުރަތުން ލީޑަރެއްގެ ސިފަތަށް ހުރުމުގެ ސަބަބުން، އެންމެން ބަރޯސާވާނީ އޭނައަށެވެ. އަދި އެންމެން އެއްތަންކޮށް، ދަތުރުތަކާއި ހުރިހާ ކަމެއް ފުރަތަމަ ރާވާނީ މި އެކުވެރިޔާއެވެ.\n3. ކަންނެތް އެކުވެރިޔާ\nކަންނެތް ކަމުން ނުވަތަ ފަރުވާކުޑަ ކަމުން، ހުރިހާ އެކުވެރިން ރާވާ ތަންތަނަށް ނުގޮސް ގޭގައި މަޑުކުރާނީ މި އެކުވެރިޔާއެވެ. މެސެންޖާ ނުވަތަ ވައިބާ ގްރޫޕުގައި ފޯރި އަރުވާފައި ވެސް، ފަހު ވަގުތު “ޑިޗް” ކޮށްލުމަކީ މި އެކުވެރިޔާގެ އާދައެކެވެ. ނަމަވެސް އަބަދުވެސް ދައްކާނީ މޮޅު ބަހަނާއެކެވެ.\n4. އެންމެ މަޖާ އެކުވެރިޔާ\nމި އެކުވެރިޔާއާ ޖެހިއްޖިއްޔާ، އެންމެން ހީހީ ގޮސް ބަނޑަށް ތަދުވާވަރު ކޮށްލާނެއެވެ. އަބަދުވެސް ހުންނާނީ ކޮންމެވެސް ޖޯކެއް ޖަހައި، މީހުން ހެއްވާލުމުގައެވެ. އަދި އެއްވެސް ކަމެއްގައި ސީރިއަސް ވާކަށް ނެނގޭނެއެވެ.\n5. ރޮމެންޓިކް އެކުވެރިޔާ\nމި އެކުވެރިޔާއަކީ އެކި ހަފްތާގައި އެކި މީހުން ރީތި ވެގެން، އެމީހަކަށް ހިތް ދީގެން އުޅޭ އެކުވެރިޔާއެވެ. އަދި އަބަދުވެސް ދައްކާނީ ކޮންމެވެސް “ބިޓެއްގެ” ވާހަކައެވެ. ހަމައެހެންމެ، ކޮންމެ ވާހަކައެއްވެސް ލޯބީގެ ވާހަކައަކަށް ބަދަލު ކޮށްލަން ވަރަށް މޮޅުވާނެއެވެ.\n6. ޒުވާބު ކުރާ އެކުވެރިޔާ\nއެހެން މީހަކާ ނުވަތަ ބަޔަކާ މައްސަލައެއް ޖެހިގެން އުޅޭނަމަ މި އެކުވެރިޔާއާ ހަވާލު ކޮށްލާށެވެ. މީހުންގެ އަނގަ ގޮއްވާށާއި، ޒުވާބު ކުރަން ވަރަށް މޮޅު ވާނެއެވެ.\nތިއީ މިތަނުން ކޮން އެކުވެރިއެއް ހެއްޔެވެ؟


Sihhathu rangalhu vandhen filmuthah medhu kandaalumahhfahu Amitabh dhigu chuhhty akah - One Online\nއަމީތާބް ބަޗަން ----\nސިއްހަތު ރަނގަޅު ވަންދެން ފިލްމުތައް މެދުކަނޑާލުމަށްފަހު އަމީތާބް ދިގު ޗުއްޓީއަކަށް\nލިވާ މައްސަލައެއްގައި މީގެ ދެހަފުތާ ކުރިން އަމީތާބް ބަޗަން ވަނީ ހާލުބޮޑުވެގެން ހޮސްޕިޓަލުގައި އެޑްމިޓްކޮށްފައެވެ.\nމީގެ ދެދުވަސްކުރިން ހޮސްޕިޓަލުގެ އެނދުމަތީގައި އޮވެ އަމީތާބް ވަނީ ޓުވީޓެއް ކޮށްފައެވެ. ޓުވީޓުގައިވާ ފޮޓޯއިން ފެންނަނީ އަމީތާބްގެ ފަޔެވެ. ބަލަން އޮތީ ޓީވީން ދައްކަމުން ދިޔަ ފުޓުބޯޅަ މެޗެކެވެ. ކެޕްޝަނަކަށް ލިޔެފައި އޮތީ، ފަޔަށް އިސްޓާކީނު އަރުވައިގެން މުޅި ދުވަހު ފުޓުބޯޅަ ބަލަނީ ކަމަށެވެ.\nފަހުގެ ރިޕޯޓްތައް ބުނާ ގޮތުގައި އަމީތާބް ހޮސްޕިޓަލުން ދޫކޮށްލިކަމުގައި ވިޔަސް ފިލްމީ ދާއިރާއިން ދިގު ޗުއްޓީއެއް ނަގާނެއެވެ.\nނަމަވެސް އެ ޗުއްޓީ އަމީތާބް ނަގަނީ މިވަގުތު ކުޅެމުން އަންނަ ފިލްމު "ޖުންދު" ޑިސެމްބަރުގައި ރިލީސްކުރުމަށްފަހުއެވެ. އެއަށްފަހު އަމީތާބް ސޮއި ކޮށްފައިވާ އެހެން ފިލްމުތަކުގެ މަސައްކަތް ކުރާނީ ބަލި ރަނގަޅުވެ ރަނގަޅު ރެސްޓެއް ވެސް ނެގުމަށްފަހު ކަމަށްވެއެވެ. މިގޮތަކީ އަމީތާބްގެ ދަރިން އަދި އަންހެނުން ޖަޔާ ބަޗަންވެސް ބޭނުންވާ ގޮތް ކަމަށް ވެއެވެ.\nއަމީތާބް ދިގު މެޑިކަލް ޗުއްޓީއަކަށް ދާއިރު އޭނާގެ ދެތިން ފިލްމެއް ރިލީސްކުރުމުގެ މަގުމަތީގައި ވެއެވެ. އެއީ ފިލްމު "ޖުންދު" ގެ އިތުރުން ރަންބީރު އާލިޔާ އާއެކު ފެނިގެންދާ ފިލްމު "ބްރާމަސްތުރާ" އަދި އިމްރާން ހަޝްމީއާއެކު ފެނިގެންދާ ފިލްމު "ޗެހެރާ" އެވެ.


Dhe namaadhu dheytherey nerun naheekurahvaafaivany Kudakudhin'naai Janavaarun\nދެ ނަމާދު ދޭތެރޭ ނެރުން ނަހީކުރައްވާފައިވަނީ ކުޑަކުދިންނާއި ޖަނަވާރުން\n0 June 6th, 2019 - 10:44 PM\nއަންނަ ހޮނިހިރު ދުވަހުގެ ރޭ "ދެ ނަމާދު ދޭތެރޭގައި" ރައްޔިތުންގެ މަޖިލީހުގެ ޖަލްސާއެއް ބޭއްވުމަށް ނިންމުމާއެކު ބައެއް މީހުން އަންނަނީ އެކަމަށް ފާޑު ކިޔައި ޖަލްސާ ބޮއިކޮޓްކުރާނެކަމަށް ބުނަމުން ނެވެ.\nމިއާއެކު ސޯޝަލް މީޑިއާގައި ވެސް "ލާދީނީ ޓެގު" ގުގުމާލައިފިއެވެ.\nމިކަމުގައި "ދީން ހަތިޔާރަކަށް" ހަދައިގެން ތަފާތު ވާހަކަތައް ދައްކަމުން އަންނައިރު ކީރިތި ރަސޫލާ( ޞޢވ ) ގެ ޙަދީޘްތައް ވެސް އަންނަނީ މީޑިއާތަކުގައި ލިޔެ އާންމުކުރަމުންނެވެ.މިގޮތުން ދައުރުވަމުން އަންނަ ޙަދީޘް ތަކުގެ ސްކްރީން ޝޮޓްތައް ތިރީގައި މި އޮތީ އެވެ.\nމި ޙަދީޘް ތަކުން ދޭހަވަނީ ދެ ނަމާދުދޭތެރޭ ކަމަށް ދިވެހިން ދެކޭ ވަގުތުގައި ބޭރަށް ނެރުން ނަހީކުރައްވާފައިވަނީ ކުޑަކުދިންނާ ޖަނަވާރުން ކަމެވެ.\nރައްޔިތުންގެ މަޖިލީހުގެ މެންބަރަކަށްވުމުގެ ޝަރުތުތަކުގެ ތެރޭގައި އުމުރުން 18 އަހަރު ވުން ހިމެނެއެވެ. މިހެން ކަމުން މި ހިންގާ 19 ވަނަ ރައްޔިތުންގެ މަޖިލީހުގައި ހަމަ ޔަގީނުންވެސް ކުޑަކުއްޖަކު ނުހުންނާއެވެ. އަދި މަޖިލީހުގެ މެންބަރަކަށް ވެވެނީ ދިވެހިންނަށެވެ. ދިވެއްސަކަށް ވުމުގެ ހައްގު ގާނޫނު އަސާސީން ލިބެނީ އިންސާނުންނަށް އެކަންޏެވެ. އަދި ޖަނަވާރަކަށް މިހާތަނަށް ދިވެހި ސިޓިޒެންޝިޕް ނުދެއެވެ. ވީމާ މިކަމުގައި "ދީނީ ޓެގު" އަޅުވާނެ ހަނި ޖާގައެއް ވެސް ނެތެވެ. ޖަލްސާ އޮތީ ނަމާދު ވަގުތަކު ވެސް ނޫނެވެ.\nދެން އޮތީ ގައުމިއްޔަތުގެ ވާހަކައެވެ. "ދީނާ ގައުމަކަށްޓަކައި" ނުވަތަ "ޓަކާޓަކާ" ހަމަވާނީއޭރުންނެވެ. ދެ ނަމާދު ވަގުތުގައި ޤުރުއާން ކިޔަވައި އަޅުކަމުބައި ހޭދަކުރުމުގެ ރީތި އާދަ ދިވެހިން ގެންގުޅެނެވެ. ނަމަވެސް މިއަދު ދެ ނަމާދު ވަގުތުގައި ގުރުއާން ކިޔަވަން ތިބޭ މީހުންނަށް ވުރެ ސޯޝަލް މީޑިއާގައި އުޅޭ މީހުންނާ ކޮފީ ތަކުގައި އަޗާތަޅަން ތިބޭ މީހުންގެ އަދަދު އިތުރުވުން ވެސް އެކަށީގެންވެއެވެ. މިހެންކަމުން އިރުއޮއްސި 6:45 ގައި މަޖިލިސް ފަށައި އިޝާ ނަމާދަށް މަޖިލިސް ނިންމާލުން ނުވަތަ މެދުކަނޑާލުން މައްސަލަ ކަށް ހަދާންވީ ކީއްވެބާއެވެ؟\nދެން އޮތީ ދިވެހިންގެ ރިވެތި އާދަކާދައިގެ ވާހަކައެވެ. ދެ ނަމާދު ވަގުތު އަޅުކަމަށް ހާއްސަ ކުރުމަކީ ރީތި އާދައެކެވެ. ހަމަ އެހެންމެ މެހެމާންދާރީ އަދާކުރުމަކީވެސް ރިވެތި އާދަކާދައެކެވެ. ދިވެހިންގެ "ބޮޑުބޭބެ" ގޮތުގައި ދެކޭ އިންޑިއާގެ އެންމެ އިސްވެރިޔާ އަށް މަޖިލީހަށް ވަޑައިގަތުމަށް ވަގުތުވެލައްވަނީ މިހާރު ޖަލްސާ ބާއްވަން އެޖެންޑާ ކޮށްފައިވާ ވަގުތު އެކަނިކަމަށް މަޖިލީހުގެ އާމީން އާންމު ވެސް ވަނީ ވިދާޅުވެފައެވެ. މިހެންކަމުން އެ މަނިކުފާނު ތަގުރީރު ކުރައްވާ ވަގުތު ޖަލްސާ ދޫކޮށް ގޮސް އިހުތިރާމު ކުޑަކުރުން އެއީ ދިވެހިންގެ އާދަކާދަތޯއެވެ؟ ނުވަތަ ދީނުގައި އެކަކުއަނެކަކަށް އިހުތިރާމްކުރުން ނޯންނަނީތޯއެވެ؟ ނޫނީ ހަމަ "ޖޭވަނީ" ތޯއެވެ؟


އަނބިމީހާ ގާތު ޕަބްޖީ ކުޅުން ހުއްޓާލަން ބުނުމުން ވަރިއަށް! – Haftha\nThu, 28 May, 2020, 9:37 am\nއަނބިމީހާ ގާތު ޕަބްޖީ ކުޅުން ހުއްޓާލަން ބުނުމުން ވަރިއަށް!\nއަޖްމަން (ގަލްފު ނިއުސް) – ޕްލޭޔާއަންނޯންސް ބެޓަލްގުރައުންޑް (ޕަބްޖީ) އަކީ މިއަދު ޒުވާނުންގެ މެދުގައި މަގުބޫލު އޮންލައިން ގޭމެކެވެ. މަގުބޫލު ވެގެން ގޮސް ކޮފީ އަކަށް އެރިއަސް އަރަނީ އެ ކުޅޭށެވެ. ދެ މީހަކު ބައްދަލުވިއަސް އެ ޖެހުނީ ގަނޑަކަށް އަރާށެވެ. ހެޑްސެޓު ޖަހައިގެން ގިނަ ބަޔަކު އެ ގޭމް ކުޅޭއިރު އަނެއް ބަޔަކު ގޭމް ކުޅޭއިރު ހީވާނީ ހަނގުރާމައިގެ މައިދާނުގައި އުޅޭ ހެނެވެ.\nމި ގޭމަށް ޒުވާނުން ދެވި ހިފާފައިވާ މިންވަރުން ދުނިޔޭގެ ބައެއް ގައުމުތަކުން ދަނީ އެކަމާމެދު ސަމާލުވަމުންނެވެ. އެކަމުގެ ސީރިއަސްކަން ބޮޑުވެ އަވަށްޓެރި އިންޑިއާގެ ބައެއް ސަރަހައްދުތަކުގައި ވެސް ވަނީ އެ ގޭމް ކުޅުން މަނާކޮށްފައެވެ.\nކޮންމެއަކަސް އެފަދަ ވާހަކައެކެވެ. ޕަބްޖީ ކުޅުމަށް ގޮސް ހުސްވެފައިވާ އަނބިމީހާ ގާތު އެ ގޭމް ކުޅުން ހުއްޓާލަން ބުނުމުން ވަރިވާން އެދުނު ވާހަކައެއް މިވަނީ މީޑިއާއަށް ފެންމަތިވެފައެވެ.\nއެކުވެރި އަރަބް އެމިރޭޓްސްގެ އަޖްމަންގައި ހިނގި އެ ހާދިސާގެ މައުލޫމާތު ދެމުން އަޖްމަން ފުލުހުންގެ ޑިރެކްޓަރު އޮފް ސޯޝަލް ސެންޓަރ ކެޕްޓަން ވަފާ ހަލީލް އަލް ހުސޭނީ ވިދާޅުވީ، އިނދެގެން އުޅޭ ދެ މީހެއްގެ އެ މައްސަލައަކީ ގޭމްއަކާ ގުޅިގެން އެ ސެންޓަރަށް ހުށަހެޅުނު އެންމެ އާދަޔާ ހިލާފު މައްސަލަ ކަމަށެވެ.\nއެގޮތުން އުމުރުން ވިއްސަކަށް އަހަރުގެ އަރަބި އަންހެނަކު ފުލުހަށް ގޮސް ވަރިވާން ހުށަހެޅި ސަބަބެއް ކަމަށް ބުނެފައިވަނީ، އޭނާ މުނިފޫހިފިލުވުމަށް ކުރަން ބޭނުންވާ ކަމެއް ކުރުމުގެ ހައްގަށް ފިރިމީހާ އަރައިގެންފައިވާ ކަމަށެވެ.\nއަދި ޕަބްޖީއަކީ އޭނާއަށް އެ ގޭމުން އަރާމާއި ހިތްހަމަޖެހުން ލިބޭ ގޭމެއް ކަމަށް އެ އަންހެން މީހާ ބުނެފައިވެއެވެ.\n“އަހަރެން ގޭމް ކުޅެމުންދިޔައީ ލިމިޓްތަކުގެ ތެރެއިން. އަހަރެން ނުދަންނަ މީހުންނާ ވާހަކަދައްކަން ޗެޓް އޮޕްޝަން ވެސް އެކްޓިވޭޓެއް ނުކުރަން. އަހަރެން ގޭމް ކުޅެނީ ރައްޓެހިންނާއި ގާތްތިމާގެ މީހުންނާއެކު،” އަންހެން މީހާ ފުލުހަށް ހުށަހެޅި ޝަކުވާގައި ބުނެފައިވެއެވެ.\nއަންހެން މީހާ އިތުރަށް ބުނެފައިވަނީ، އެ ގޭމަށް އޭނާ ދެވިހިފައި، ގެއާއި އާއިލާއަށް އަދާކުރަންޖެހޭ ޒިންމާތައް އަދާކުރުމުގައި ފަރުވާ ކުޑަކޮށްފާނެ ކަމަށް ފިރިމީހާ ގަބޫލުކުރާ ކަމަށެވެ.\nއެ މައްސަލައާ ގުޅިގެން އަންހެން މީހާގެ ފިރިމީހާ ބުނީ، އަނބިމީހާގެ ހައްގަކަށް އޭނާ އަރައި ނުގަންނަ ކަމަށާއި ނަމަވެސް ގޭމް ކުޅެން މަނާކުރީ އާއިލާ އެކުގައި ބޭއްވުމަށް ކަމަށެވެ. އަދި ގޭމް ކުޅެން ހުއްޓާލަން ބުނެގެން ވަރިވާން އެދޭނެ ކަމަށް ހީނުކުރާ ކަމަށް ފިރިހެން މީހާ ބުނެފައިވެއެވެ.


Fandiyaaruge Islaahu koh nimumeeneve!?\nއިންސާފުގެ ދަތުރު ހަރަކާތުގައި ރައީސް ނަޝީދު\nފަނޑިޔާރުގެ އިސްލާހުކޮށް ނިމުނީ އެވެ!؟\n07 ޖޫން 2022 - 18:16:05\nއެމްޑީޕީން ވެރިކަމަށް އައީ ފަނޑިޔާރުގެ އިސްލާހު ކުރުމުގެ މާތް ވައުދާއެކުއެވެ. މިހާރު ދެން ގާތްގަނޑަކަށް ފަނޑިޔާރުގެ އިސްލާހުކޮށް ނިމުނީއޭ ބުނާ ހިސާބަށް އެމްޑީޕީގެ ކަންތައް ދިޔައީއެވެ. އަމިއްލައަށް ހަދާ ގަވައިދާ، އަމިއްލަ ޕާޓީގެ ނިންމުންވެސް ހިތު ހުރި ގޮތަކަށް ބަދަލުކޮށްލަނީއެވެ.\nއަޅުގަނޑުގެ ހިތަށް އަރަނީ، އެމްޑީޕީން ފަނޑިޔާރުގެ އިސްލާހު ކުރުމޭ ކިޔާ ތަންތާނގައިވާ ވާހަކަ ދައްކަން ލަދު ނުގަނޭ ބާވައެވެ؟ ހޯމަ ދުވަހު އޮތް ރައްޔިތުންގެ މަޖިލީހުގެ ޖަލްސާގައި ހައިކޯޓުގެ ފަނޑިޔާރު ޢަބްދުﷲ ހަމީދު، އެމްޑީޕީން ވިޕް އަޅައިގެން ވަކިކުރިއިރު، އަމިއްލަ އިޚްތިޔާރާ އެއް ގޮތަށް ވޯޓް ދެވެން ނެތް ކަމަށް އެމްޑީޕީގެ މެންބަރުން އަމިއްލައަށް އިއުތިރާފްވިއެވެ. ޖޭއެސްސީން ފަނޑިޔާރު ވަކިކުރުމުގެ އިޖުރާއަތުތައް ކުރިއަށް ގެންގޮސްފައިވަނީ ޤާނޫނާ ހިލާފަށް ކަމަށް އެތައް މެންބަރުންނެއް ފާހަގަ ކުރިއެވެ.\nއެހެންނަމަވެސް އަމިއްލަ ވިސްނުމާ އެއް ގޮތަށް ވޯޓް ދޭނެހާ ގަޓު އެމްޑީޕީގެ މެންބަރުންގެ ނެތެވެ. މި ހުރިހާ ކަމެއް ކުރީ، ޖޭއެސްސީގައި ރައީސް ނަޝީދު އިންނަވައިގެން ހޭވި ހަޑި ސާފު ކުރަން ވެގެންނެވެ. އެމްޑީޕީގެ ޗެއަރޕަރސަން ކަމަށް ކެމްޕެއިން ކުރެއްވި އެމްޑީޕީގެ ތިލަފަތުގެ ރަމްޒުގެ ގޮތުގައި ޚުދު ރައީސް ނަޝީދު ސަޕޯޓް ކުރެއްވި އިމްތިޔާޒް ފަހުމީ ރިޔާސަތު ބަލަހައްޓަވާ މަޖިލީހުގެ ޖުޑީޝަރީ ކޮމިޓީގެ ރިޔާސަތު އިމްތިޔާޒް ފަހުމީއާ، މޫސާ ސިރާޖު، އަދި އެމްޑީޕިގެ ކުރީގެ ޗެއަރޕަރސަން ޙަސަން ލަތީފު ފަދަ ފުންނާބު އުސް ގާނޫނީ ވަކީލުން ތިއްބަވާ ކޮމިޓީއަކުން ގޯހުން ގޯހަށް ޖޭއެސްސީން އަމަލުކޮށްފައިވާކަން ފާހަގަ ކުރުމުންވެސް އެކަން ބޮލާލައި ޖެހީއެވެ.\nނާޖާއިޒު ގޮތުގައި ފްލެޓެއް ހޯއްދެވި ކަމަށް ތުހުމަތުކޮށް، ހައިކޯޓުގައި އެންމެ ގިނަ ދުވަސްވީ، އަދި ޖުޑިޝަރީގައި ވިއްސަކައަށް އަހަރުވީ ފަނޑިޔާރެއް މަގާމުން ވަކިކުރިއިރު، ހަމަ އެ ދުވަސްވަރު އެއަށް ވުރެ ބޮޑު ފްލެޓެއް ހޯއްދެވި ފަނޑިޔާރަކަށް ޝަރަފުވެރިކަމާއެކު ރިޓަޔަރ ކުރުމުގެ ފުރުސަތު ޖޭއެސްސީން ދިންކަން މަޖިލީހުގެ އެތައް މެންބަރުންނެއް ފާހަގަ ކުރިއެވެ. މިއީ ވަރަށް ބޮޑު ވާހަކައެކެވެ. ރައްޔިތުންގެ މަޖިލީހުގެ ރައީސް އަދި ޑިމޮކްރެސީގެ ބައްޕަކަމަށް ދައުވާ ކުރާ މުހައްމަދު ނަޝީދު އިންނަވައިގެން އެ ފަދަ ނިންމުމެއް ނިންމަވައިފާނެ ކަމާމެދު ޝައްކު ކުރާނެ ބައިވަރު މީހުން ތިބޭނެއެވެ. އެކަމަކު މިއަދު ދެން އިތުރަށް ރައީސް ނަޝީދާ މެދު އެ އުއްމީދު ކުރުމުގެ މާނައެއް ނެތެވެ. މަސީހެކޭ ނަޝީދެކޭ ތަފާތެއް ނެތެވެ. މަޖިލިސް 19 އެއްވެސް އެޖެންޑާ 19 އެއްވެސް ތަފާތެއް ނޫނެވެ. ހަމަ އެއް ސަކަރާތެކެވެ.\nޖުޑީޝަރީ ކޮމިޓީގެ ނިންމުން ބޮލާލައި ޖަހައި އެ ނިންމުން މަޖިލީހަށް ބަލައިވެސް ނުގަތީއެވެ. ޑިމޮކްރެސީއާ ގުޑްގަވަރނަންސް ފައްކާވާނީ މި ލެވެލްއަށެވެ. ޖަވާބުދާރީވުމުގެ ފުރުސަތަކީ ކިތައްމެ ބޮޑު މުޖުރިމަކަށްވެސް އޮންނާނެ ފުރުސަތެކެވެ. އެކަމަކު އެ ފުރުސަތު ފަނޑިޔާރަކަށް ނުދީ، މުޅިން ގޯހުން ނިންމާފައި އޮތް ނިންމުމެއް އެމްޑީޕީން އެންޑޯޒްކޮށް، މުޅި ފަނޑިޔާރުގެ ޚަރާބު ކުރީއެވެ. ރައީސް ނަޝީދަށް ވަރަށް ސަލާމެވެ.\nއެޑްމިނިސްޓްރޭޓަރުންގެ މައްސަލަ މާދަމާ ހައިކޯޓުގައި\nޖޭއެސްސީން ފައިގަތަޅާ ކުޅެން ތައްޔާރުވަނީ\nޤާނޫނާ ޚިލާފަށް ފަނޑިޔާރުން ވަކިކުރުން މަޖިލީހުގެ ތަޅުމަށް


SunOnline: #VAAHAKA: Thiya loabi edhigen - Episode 04\nތިޔަ ލޯބި އެދިގެން... - 04\nމަރިޔަމް ހިމްނާ (ހިމީ) 12 Sep 2021, 09:12\n"ލީން..." ޔޫލިންއަށް ހަމަހޭވެރިކަންވީ މިންހާ ގޮވައިލުމާއެކުގައެވެ.\nމިންހާ ޔޫލިންއަށް ބަލައިލަމުން ދެފަރާތަށް ބޯ ހޫރައިލިއެވެ. އެ ބުނުމުން އޭނަ އެހެން އުޅެންޏާ ރައިހާންއަށް ހުރިހާކަމެއް އެނގޭނެޔޭ ބުނާފަދަ އަސަރުތަކެއް މިންހާގެ މޫނުމަތީގައިވެއެވެ. މިންހާ ކުޑަކޮށް ކަޅި ރައިހާންއާ ދިމާލަށް ހިންގައިލުމުން، ޔޫލިންއަށް މިންހާ އެ ބުނަން މަސައްކަތްކުރަނީ ކީކޭކަން ދެނެގަނެވުނެވެ. އޭނާ މޫނުމަތީގައިވީ އަސަރުތައް ފޮރުވައިލިއެވެ. އޭރުވެސް ރައިހާން ޖޯލިފަތީގައި އޮތެވެ. އޭނާ މިންހާއަށް ބަލައިލިއެވެ. އެ ހިތުގައި ހިނގަމުންދިޔަ ހައިޖާނުގަނޑުގެ ޒަައްރެއްގެ މިންވަރުވެސް މިންހާއަށް ނޭނގޭނެކަން، އޭނާއަށް އެނގެއެވެ. މިންހާ އޭނާއަށް ނޫނޭކޭ ބުނިފަހުން އެފަދަ ގޮތަކަށް މިންހާއާ ވާހަކަ ނުދެއްކިނަމަވެސް، އަދިވެސް އޭނާގެ ހިތުގައި ހަމަ އެ އިޙްސާސްތައް ވެއެވެ. އަސަރާ ޖަޒުބާތުތައްވެސް މެއެވެ. އެހެންނަމަވެސް، އަލުން މިންހާއަށް ލޯބި ހުށައަޅަން އޭނާ ޖެހިލުންވެއެވެ. މިންހާގެ ފަރާތުން ކުރިން ދެފަހަރު ދިން ޖަވާބު ތަކުރާރުވެދާނެތީ އޭނާ ޖެހިލުންވަނީއެވެ.\nމާގިނަ ވާހަކަތަކެއް އެ ތިން މީހުން ދޭތެރޭ ނުދެކެވެއެވެ. އެހެން ތިއްބާ އައިހަމް ނުކުތެވެ. އަތްކުރު، ކަނޑުނޫ ކުލައިގެ ޓީޝާޓަކާއި ސޯޓެއްގައި އޭނާ ފެންނަލެއް ކިތަންމެ ހާވެސް ފިރިހެންވަންތައެވެ. މިންހާ ޔޫލިންގެ އަތުގައި ނުވާކަމަކަށް ކޮށްޓައިލުމަށްފަހު، އެ ދިމާ ދައްކައިލިއެވެ. ޔޫލިން އެ ދިމާލަށް ބަލައިލި ގޮތަށް ހުއްޓުން އެރިއެވެ.\n"ހިނގާ ދާން..." ރައިހާންއަށް ބަލައިލަމުން އައިހަމް ބުނެލިއެވެ. ރައިހާން ޖޯލިން ތެދުވެލަމުން މިންހާއަށާއި ޔޫލިންއަށް ބަލައިލިއެވެ.\n"ބަލައިގެން ދުއްވާތި..." އައިހަމް ޔޫލިންއަށް ބަލައިލުމާއެކު، އައިހަމްއަށް ނަޒަރު ހުއްޓާލައިގެން ހުރި ޔޫލިންއަށް އަވަސްއަވަހަށް ބުނެވުނެވެ. އޭނާ ހުރީ އެއްޗެކޭ ބުނާކަށް ނޫނެވެ. އެހެންނަމަވެސް ހާސްވެފައި ހުރިވަރުން ވިސްނާނުލާ އެބަސްތައް ބޭރުކޮށްލެވުނީއެވެ.\n"ދޮންބެ ކައިރީ ބުނޭ ބަލައިގެން ދުއްވަން. އޭނައޭ ދުއްވާނީ..." އައިހަމް ލާނެއްގޮތަކަށް ބުނެލުމާއެކު، ޔޫލިން ރަކިވާގޮތްވިއެވެ. އޭނާއަށް ބޭއިޚްތިޔާރުގައި އިސްޖަހައިލެވުނެވެ. ތުންފަތުގައި ދަތް އަޅައިލުމާއެކު، އޭނައަށް ލަދުވެތި ހިނިތުންވުމެއް ތުންފަތަށް ވެރިކޮށްލެވުނެވެ.\n"އޯކޭ އޯކޭ އޭ... އަހަރެން ބުނެފާނަން... ރައިހާން! ބަލައިގެން ދުއްވާތި!" އެކުވެރިޔާ ލަދުން ސަލާމަތްކުރުމުގެ ގޮތުން މިންހާ އެހެން ބުނެލިއެވެ. އެއާއެކު ރައިހާންގެ ތުންފަތް މަތީގައި ހިނިތުންވުމެއް ދައުރުކޮށްލިއެވެ. މިންހާގެ އެ ޖުމްލައިންވެސް އޭނާގެ މެއަށް ފިނިވެލިއެވެ. އެއީ މަޖަލަކަށް ބުނި ޖުމްލައެއް ނަމަވެސް، އެކަމުންވެސް ރައިހާންއަށް އަސަރުތަކެއް ކުރިއެވެ. ރައިހާންއާ އައިހަމްއާ ދެމީހުން ޔޫލިންމެން ގޯއްޗާ ދިމާލަށް ހިނގައިގަތުމުން، މިންހާ ފޯނަށް ބަލައިލީ އޭނާއަށް އެވަގުތު ފޯނެއް އައުމުންނެވެ. ގުޅަނީ އާހިލްކަމުން އޭނާ އުފާވެފައިހުރެ، ފޯނު ނަގާ ކަންފަތުގައި ޖައްސައިލިއެވެ.\n"ހެލޯ ބޭބް... އައި މިސް ޔޫ..." ފުރަތަމަވެސް ކަންފަތަށް އިވިގެންދިޔަ ޖުމްލަތަކުގެ ސަބަބުން މިންހާގެ ތުންފަތް މައްޗަށް ހިނިތުންވުމެއް ވެރިވެގެންދިޔައެވެ.\n"މިސް ޔޫ ޓޫ..." މިންހާ މަޑުމަޑުން ބުނެލިއެވެ.\n"ކީއްކުރަނީ؟" އާހިލް ސުވާލުކޮށްލުމާއެކު، މިންހާ އެ ސުވާލަށް ޖަވާބުދެމުން އަހައިލީ މިގަޑީގައި އެއްވެސް ކަމެއް ނެތީތޯއެވެ.\n"އަހަރެން އަބަދުވެސް މިންނުއަށް ގުޅަން ފްރީވާނެޔޭ... އަހަރެން އަބަދުވެސް މިންނުއަށް ބޭނުންވޭ... ލޯބިވޭ... ދުވަހަކު ހަނދާން ނައްތައިލާކަށް ބޭނުމެއް ނުވޭ...” އާހިލް ބުނަމުންދިޔައެވެ. މިންހާ ލުއިކޮށް ހީލިއެވެ.\n"ކިހިނެއްވީ؟ އެހެންބުނީމަ މަލާމާތް ކުރަނީތަ؟ ހީވަނީތަ ދޮގެކޭ؟" އާހިލް ސުވާލުކޮށްލިއެވެ.\n"ނޫނޭ އަހަރެން ދެކެ އާހިލް ލޯބިވާކަން އަހަންނަށް އެނގެޔޭ..." މިންހާ ބުނެލިއެވެ.\n"އަހަރެން ދުވަހަކުވެސް މިންނު ދޫކޮށެއް ނުލާނަން... ތީ އަހަރެންގެ މީހެއް..." އާހިލް ބުނެލިއެވެ. މިންހާ ދެކެ އިންތިހާ ލޯބިވާކަން، އޭނާ ބުނަމުންދިޔަ ކޮންމެ ޖުމްލައަކުން މިންހާއަށް އިޙްސާސްކޮށްދެމުން އާހިލް ދިޔައެވެ.\n"އޯކޭ އާހިލް. އަހަރެން ފަހުން ގުޅާނަން... މިއުޅެނީ ބެސްޓީއާ އެކީ..." މިންހާ ފޯނު ބާއްވާ ހިތް ނުވެ ހުރެފައިވެސް އެހެން ބުނެލީ އޭނާގެ ކައިރީގައި ޔޫލިން ހުރި ހަނދާންވެފައެވެ. މިންހާ ފޯނު ބާއްވަމުން ޔޫލިންއަށް ބަލައިލިއެވެ. އޭރު ޔޫލިންވެސް ހުރީ އޭނާއަށް ބަލަހައްޓައިގެންނެވެ.\n"ދެމީހުން މާ ފަށެއްވެސް ފޮޅުވާލައޭ... ސާބަސް އިނގޭ މިންނުއަށް..." ދިމާކޮށްލުމުގެ ނިޔަތުގައި ޔޫލިން ބުނެލިއެވެ. އޭރު ޔޫލިންގެ މޫޑުވެސް ހަމައަކަށް އެޅިފައިވުމުން، އިތުރަށް އައިހަމްގެ ވާހަކަ ދައްކާކަށް މިންހާވެސް ބޭނުމެއް ނުވިއެވެ. އެ ދެމީހުން އެތަނުގައި އެތައް އިރަކު ވާހަކަ ދައްކަން ތިއްބެވެ.\nރޭގަނޑު ރައިހާންމެން ގެއިން ކައިގެން އައިސް އައިހަމްއާ ރައިހާންއާ ދެމީހުން މިންހާމެން ގޭ ގޯތިތެރެއަށް ވަތްއިރު ވެސް ވާހަކައިގައި މިންހާއާ ޔޫލިން ތިއްބެވެ. ޔޫލިން އޮތީ އެތާ ހުރި ގަހެއްގައި އެލުވާފައި ހުރި އުނދޯއްޔެއްގައެވެ. މިންހާ އޮތީ ޖޯލީގައެވެ.\n"މިތިބީނު އެދެމީހުން..." ރައިހާން ބުނެލިއެވެ.\n"ކީއްކުރަނީ އަހަރެމެން ހޯދަނީ؟" މިންހާ ސުވާލުކޮށްލިއެވެ.\n"މިއަދު ހަވީރު ދިޔަ މަގުމަތީގައި ނާއިފްމެންނާ ދިމާވީ... މާދަމާ ކައިރީގައި އޮތް ފަސްގަނޑަށް ދަތުރު ދާންވެގެން... ދާނަންދޯ؟" ރައިހާން ޔޫލިންއާ މިންހާއަށް ބަލައިލިއެވެ.\n"ކޮންބައެއް ދަނީ؟" ޔޫލިން ސުވާލުކޮށްލިއެވެ.\n"ނާއިފްމެން ގްރޫޕްގައި އުޅޭ ތިން މީހުންނާ ދެން ނާއިފްގެ ކޮއްކޮ ނަދާ އާ ރީމާއާ..." ރައިހާން އޮޅުންފިލުވައިދެމުން އަނެއްކާވެސް އެދެމީހުން ދާނުތޯ ސުވާލުކޮށްލިއެވެ.\n"ދެން ހިނގާބަލަ ދާން... ލީންވެސް ނުދާނަންތަ؟ މިންނު ބުނޭ ދާނަމޭ އޭރުން ލީންވެސް ދާނެ..." އައިހަމް ޖޯލީގައި އިށީނދެލިއެވެ.\n"އަހަރެން އެއްފަހަރުވެސް ބުނެފިންތަ ނުދާނަމޭ... ނުބުނަމެއްނު..." ޔޫލިން އައިހަމްއަށް ބަލައިލަމުން ބުމަ އަރުވައިލުމާއެކު، އައިހަމް ބޯ ކަހައިލިއެވެ.\n"ދެން ބުނެބަލަ! ދާނަންތަ؟ މިންނު ދާނަން ދޯ!" ރައިހާން ސުވާލުކޮށްލިއެވެ. މިންހާ ޔޫލިންއަށް ބަލައިލަމުން ބޯ ޖަހައިލިއެވެ. ޔޫލިންވެސް އޭނާ ދާނެކަމުގައި ބުނެލިއެވެ. ދަތުރުގެ ވާހަކަ ދައްކަން އެމީހުން އެތައްއިރަކު ތިއްބެވެ.\n"ގުޅާބަލަ ނާއިފްމެންނަށް، ބުނެބަލަ ޕްލޭން ކުރަން މިގޭ ދޮށަށް އަންނާށޭ..." އައިހަމް ރައިހާންއަށް ބަލައިލިއެވެ. ރައިހާން ނާއިފްމެންނަށް ގުޅުމާއެކު، ލަސްތަކެއް ނުވެ ރީމާ އާއި ނަދާ ގޮވައިގެން އެމީހުން އަތުވެއްޖެއެވެ. ގެންދާނެ އެއްޗެއްސާ ކުރާނެކަންތައްތަކުގެ އިތުރުން ކުޅޭނޭ ކުޅިވަރުތައްވެސް އެމީހުން ރާވާ ނިންމައިލިއެވެ. ކައްކަން ނިންމީ އެތަނަށް ގޮހެވެ. މެންދުރު ނަމާދުކޮށްގެން ގޮސްފައި އިރުއޮއްސޭއިރަށް އަންނަން އެންމެންވެސް އެއްބަސްވިއެވެ.\nމަޝްވަރާތަށް ނިންމާލާފައި، ނާއިފްމެން ދިޔުމުންވެސް މިންހާމެން އެތަނުގައި ވާހަކައިގައި އެތައް އިރަކު ތިއްބެވެ. އެގާރަޖެހިފަހުން ނިދި އައި ކަމަށްބުނެ އައިހަމް ކޮޓަރިއަށް ވަނުމުން ރައިހާންވެސް ދިޔައެވެ. ޔޫލިންއާ މިންހާއާ ދެމީހުން ގެއަށް ވަނީ ބާރަޖަހާ ބޮޑުވީފަހުންނެވެ. ގޭތެރެއަށް ވަތްއިރު މިންހާގެ ބައްޕަ ކޮޓަރިން ނުކުންނަނީއެވެ.\n"ދަރިފުޅާ... ހާދަ ލަސްވަންދެން ބޭރުގަ؟" ހަނީފް ސުވާލުކޮށްލިއެވެ. އޭރު އޭނާގެ އަތުގައި ހުސް ފުޅިއެއް އޮތެވެ.\n"އެއީ ލީންއާ ވާހަކަ ދައްކަން އޮވެވުނީ... ފެންފުޅި ހުސްވީތަ؟ ގެނޭ ފެން އަޅައިލަދޭނަން." ހަނީފްގެ އަތުން ފުޅި އަތުލަމުން މިންހާ އެ ހިފައިގެން ގޮސް ފެންއަޅައިގެން ގެނެސްދިނެވެ.\n"ބައްޕާ...." ހަނީފް ކޮޓަރިއަށް ވަންނަން ތަޅުގައި ހިފައިލި ވަގުތު މިންހާ ހަނީފްއަށް ގޮވައިލިއެވެ.\n"ކީކޭ ދަރިފުޅާ؟" ހަނީފް މަޑުޖެހިލަމުން ފަހަތަށް ބަލައިލިއެވެ.\n"މާދަން ދަތުރު ދާންވެގެން މިއުޅެނީ... އެވާހަކަ މި ދެއްކީ..." މިންހާ ބުނެލިއެވެ.\n"ކޮންބައެއް ދަނީ؟ ރައިހާންމެންތަ؟" ހަނީފް ސުވާލުކޮށްލިއިރު ވެސް އެ ސުވާލުގެ ޖަވާބު އޭނާއަށް އެނގޭފަދައެވެ. އައިހަމް ރަށަށް އަންނަ ފަހަރުތަކުގައި ރައިހާންމެން ދަތުރު ދިޔުމަކީ، އާއްމުކޮށް ވެސް ކުރާކަމެއްކަން އޭނާއަށް އެނގެއެވެ.\n"ކުރިންވެސް ދާ މީހުން ހަމަ..." މިންހާ އެހެން ބުނެލުމާއެކު، ހަނީފް ބުނީ އެންމެ ރަނގަޅުކަމުގައެވެ.\n"ކޮން އިރަކުން ފުރަނީ؟ ހެނދުނު؟" ހަނީފް ސުވާލުކޮށްލިއެވެ.\n"ނޫނޭ! މެންދުރު ނަމާދުކޮށްގެން. ދެން ކައްކާ ހަދާފަ ދާނީ. ކާން ހަދާފަ ދިޔައިމަ މެންދުރު ބައްޕައަށް ކެވޭނެއެއްނު." މިންހާ އޭނާ ރާވާފައިވާ ގޮތް ހަނީފްއަށް ކިޔައިދިނެވެ. ހަނީފް ބޯ ޖަހާލާފައި އެތެރެއަށް ވަނުމުން މިންހާވެސް ފޯނަށް ބަލަމުން ހުރެ ގޮސް ކޮޓަރިއަށް ވަނެވެ. އެންމެ ރެއަކުވެސް އާހިލްއާ ވާހަކަ ނުދައްކާ ނިދުމަކީ އޭނާ ކުރާކަމަކަށް ނުވާތީ، ފޯނުން އާހިލްގެ ނަންބަރަށް ޑައިލްކޮށްލިއެވެ. އެހެން ރޭރޭ އާހިލް ގުޅާނެއެވެ. މިރޭ ނުގުޅުމުން އަނެއްކާ އާހިލްއަށް ކަމެއްވީބާއޭ ވެސް މިންހާގެ ހިތަށް އެރިއެވެ. އާހިލް ފޯނެއް ނުނަގައެވެ. ފޯނު ބިޒީކޮށްލަނީއެވެ. މިންހާ އަނެއްކާވެސް އާހިލްއަށް ގުޅައިލިއެވެ. މިފަހަރުވެސް އާހިލް ފޯނު ބިޒީކޮށްލީއެވެ. ދެން އައީ މެސެޖެކެވެ. އޭގައި އޮތީ އޭނާ ބިޒީކަމުގައެވެ. މިރޭ ފަހަރެއްގައި ނުގުޅޭނޭ ކަމުގައެވެ. އެހެންނަމަވެސް އޭނާ މާދަމާ ހެނދުނު މިންހާ ހޭލަން ވާއިރަށް މިންހާއަށް ގުޅާނޭކަމުގައި މެސެޖުގައި އޮތެވެ. މިންހާ އެ މެސެޖަށް ރިޕްލައިކޮށްލަމުން ޑްރެސިން ޓޭބަލް މަތީގައި ފޯނު ބާއްވަމުން ފާޚާނާއަށް ވަނީ ނިދުމުގެ ކުރިން ތާޒާ ވެލުމުގެ ބޭނުމުގައެވެ.\nފަތިހުގެ ފަނޑުއަލިކަމުގެ މައްޗަށް އިރުގެ އަލި އަތްގަދަ ކުރަމުންދިޔައެވެ. ފަޒާގައި ހިފާލާފައިހުރި ތެތްފިނިކަން ފިލުވަމުން ދިޔައީ އިރުގެ ހޫނެވެ. ޖެހެމުންދިޔަ ތެތްފިނި ވައިރޯޅިތައްވެސް ވަނީ އެކީ ހިނދިފައެވެ. އުޑުމަތި ސާފެވެ. ވިލާކޮޅެއްހާ ހިސާބުވެސް ފެންނާކަށް ނެތެވެ. ނިދިފައި އޮތް މިންހާއަށް ހޭލެވުނީ ފޯނު އެލާމްވި އަޑާއެކުގައެވެ. ތެދުވެ މޯޅިއަކަށް ދެމިލަމުން، އޭނާ ފޯނު ނަގާ އެލާރމް ނިއްވައިލަމުން ފޯނަށް ބަލައިލިއެވެ. އާހިލްގެ މިސްކޯލެއް ނެތެވެ. އާހިލް އޭނާއަށް ގުޅާނެކަމަށް ބުނެފައިވުމުންނާ، މިސްކޯލެއް ނެތުމުން އާހިލް އަދި ނުހޭލަނީކަން އޭނާއަށް އެނގުނެވެ. އާފުރިލަމުން މިންހާ އެނދުން ތެދުވީ ކަންނެއްކަމާއެކުގައެވެ. އެ އަރާމު ތަންމަތި ދޫކޮށްލާފައި ދުރަށް ދާން އޭނާގެ ހަށިގަނޑު ބޭނުން ނުވާފަދައެވެ. ފައި ކާއްތަމުން ކާއްކަމުން ކަހަލަ ގޮތަކަށް ގޮސް، ތުވާލި ހިފައިގެން ފާހާނާއަށް ވަތް މިންހާގެ ދެލޮލުގައި އޭރުވެސް ވަނީ ނިދީގެ އަސަރެވެ. ރޭގައި ލަހުން ނިދުނީމައި ކަމަށް ވެސް ވެދާނެއެވެ. އޭނާގެ ދެލޯ އޭރުވެސް ރަނގަޅަށް ނުހުޅުވެއެވެ.\nފެންވަރާ ހަދާލައިގެން ނުކުމެ އޭނާ ބަދިގެއަށް ވަދެ ކާއެއްޗެހި ތައްޔާރުކޮށްލިއެވެ. އެއަށްފަހު ގޭ ގޯތިތެރެ ކުނި ކަހައިލިއެވެ. ޔޫލިން ނުކުތީ އޭނާ އެ މަސައްކަތް ނިންމާލިފަހުންނެވެ.\n"އަދި ދޯ ތި ހޭލީ؟" މިންހާ ސުވާލުކޮށްލިއެވެ.\n"އާނ... ނުހޭލައިގެން މަންމަ ގޮވީ..." ޔޫލިން ބުނެލިއެވެ. އެއަޑުގައި އޭރުވެސް ނިދި މޯޅިކަންވެއެވެ. މިންހާ ޖޯލީގައި ހިނދުކޮޅަކަށް ޖައްސައިލީ ވެފައިހުރި ވަރުބަލި ފިލުވައިލުމުގެ ބޭނުމުގައެވެ. ޔޫލިން ކުނި ކަހާ ނިންމާލާފައި ދިޔައީ، އޭނާގެ މަންމަ ގޮވައިލުމާއެކުގައެވެ. މިންހާ އާހިލްއަށް ގުޅައިލިއެވެ. އާހިލް ފޯނު ނެގިއެވެ.\n"ހެލޯ ބޭބީ!" އާހިލްގެ އަޑުން އޭނާ ދެންމެ ހޭލީކަން ދެނެގަންނާކަށް އުނދަގުލެއް ނުވެއެވެ.\n"އަދި ކިރިޔާ ދޯ ތިހޭލީ؟ އަހަރެން ހޭލަންވާއިރަށް ގުޅާނަމޭ ކިޔާފަވެސް ނުގުޅުނެއްނު. އެހެންވެ ރުޅިއައިސްފަ މިހުރީ." މިންހާ ބުނެލިއެވެ.\n"މިންނު ރުޅިއަޔަސް އަހަރެން މިންނު ދެކެ ރުޅިއެއް ނާންނާނަން. މިންނުއަކަށް ދުވަހަކުވެސް އަހަރެން ރުޅިއެއް ނޭރުވޭނެ! ދެން ހީލަބަލަ!" އާހިލް ބުނެލިއެވެ. އޭނާ މިންހާ ހެއްވާލުމުގެ ނިޔަތުގައި ލާނެއް ޖުމްލައެއް ވެސް ބުނެލިއެވެ. އެއާއެކު މިންހާގެ ތުންފަތް މައްޗަށް ލުއި ހިނިތުންވުމެއް ވެރިވިއެވެ. އޭނާ ގޭތެރެއަށްވަނީ އިރުކޮޅަކު އާހިލްއާ ވާހަކަ ދައްކައިލަން އިނުމަށްފަހުއެވެ.\nމެންދުރު ނަމާދުކޮށްގެން މިންހާ ހަނީފް ކައިރީގައި އޭނާ ދަނީކަމަށް ބުނެ ނުކުތްއިރު، ގޯތިތެރޭގައި ހުރި ބަނބުކެޔޮ ގަސްދޮށުގައި އައިހަމްއާއި ރައިހާންގެ އިތުރުން ޔޫލިން ވެސް ތިއްބެވެ. އޭރު އޭނާގެ އަތުގައި އަޅަންގެންގުޅޭ ތޮފި އޮތެވެ. މިންހާ އޭނާ ލާފައިހުރި ފްލޯރަލް ޓޮޕްކޮޅު ރީތިކޮށްލަމުން، އޭނާގެ އިސްތަށިގަނޑުގައި އަތް ފުނާ އަޅައިލަމުން އެދިމާލަށް ހިނގައިގަތެވެ. އެއްވެސް ކަހަލަ މޭކަޕެއް ކޮށްފައި ނުވާއިރުވެސް، މިންހާގެ އެ ސާދާކަމާއި ރީތިކަމަށް ހިތާހިތުން ރައިހާންއަށް ތަޢުރީފް ކުރެވެމުންދިޔައެވެ.\nއެ ހިސާބާ އަރާ ހަމަވެފައި ޔޫލިންއަށް ބަލައިލި މިންހާއަށް ބުމަ އަރުވައިލެވުނީ، ޔޫލިންއާ އައިހަމްއާ ލާފައި ހުރި ހެދުމަށް ބަލައިލުމަށްފަހުއެވެ.\n"މި ދެމީހުން ހީވަނީ އެއްބަހެއް ކިޔައިގެންހެން ދޯ... އެއް ކުލައެއްގެ ހެދުމެއް ލައިގެން..." ރައިހާން ބުނެލިއެވެ. އައިހަމް ލާފައިހުރީ މަޑު ނޫކުލައިގެ އަތްކުރު ޓީޝާޓަކާއި ސޯޓެކެވެ. އިއްތިފާގަކުން ޔޫލިންއަށްވެސް ލެވިފައިހުރީ މަޑުނޫކުލައިގެ ހެދުމެކެވެ.\n"އަހަރެން ދެން ހެދުން ބަދަލުކުރަން ދާނީ އިނގޭ ދޮންބޭ... އޭރުން ލަސްވާނީ ހަމަ ދޮންބެމެންނަށް..." ޔޫލިން ތުންކޮޅު އޫކޮށްލިއެވެ. އައިހަމްގެ ގާތަށްވެސް ހިނި އަންނަ ގޮތްވިއެވެ. މިންހާއަށް ބަލައިލުމަށްފަހު، އޭނާ ދެ ކޮނޑު އަރުވައިލިއެވެ.\n"ކޮބާ އެއްޗެހި ހަމަތަ؟" އެތަނުގައި ބަހައްޓާފައިހުރި ބައެއް ސާމާނަށް ބަލައިލަމުން މިންހާ ސުވާލުކޮށްލިއެވެ.\n"އާނ. މިކޮޅުން ގެންދާ ހުރިހާ އެއްޗެއް މިހުރީ... ބާކީ ހުރި އެއްޗެހި ދެން ގެންދާނީ ނާއިފްމެން..." ރައިހާން ބުނެލިއެވެ. ރައިހާންއާއި އައިހަމްއާ ދެމީހުން ސާމާނުތައް ހިފައިގެން ހިނގައިގަތްއިރު، އެމީހުންނަށް ހިފޭ ފަދަ އެއްޗެހި ހިފައިގެން މިންހާއާއި ޔޫލިންވެސް އެމީހުންގެ ފަހަތުން ހިނގައިގަތެވެ. ދަމުންދަމުން މިންހާ އޭނާގެ ބޮލުގައި ތޮފި އަޅައިލިއެވެ.\nއެމީހުންނަށް ބަނދަރާ ހިސާބަށް ދެވުނުއިރު ނާއިފްމެން ވެސް އެތަނުގައި ހުުރި ގަހެއްގެ ދޮށުގައި މަޑުކޮށްލައިގެން ތިއްބެވެ.\n"ކާކު މަދީ؟" އައިހަމް ސުވާލުކޮށްލިއެވެ.\n"ނަބީލް... އޭނަ އައިމަ ދޯ ދެވޭނީ... އޭނަ ނޫނީ ނޫޅޭނެ ޑިންގީ ދުއްވަން އެނގޭ މީހަކު..." ރައިހާންވެސް ބުނެލިއެވެ. އަވި ގަދަނަމަވެސް، ޖެހެމުންދިޔަ ވައިރޯޅިތަކުގެ ސަބަބުން، ތަނުގައިވި އުދާސްކަން ކޮންމެވެސް ވަރަކަށް ދުރުކޮށްދީފައިވެއެވެ.\n"އޭނައަށް ގުޅާބަލަ!" ނާއިފްގެ އެކުވެރި ސަމާހު ބުނެލިއެވެ. އޭރު ރީމާއާއި ނަދާއާ ދެމީހުންވެސް މިންހާމެން ކައިރިއަށް ޖެހިލާ ވާހަކައިގައި ތިއްބެވެ.\n"ގައިމު ބުނާނެ އަހަރެމެން އަންހެން ވެރިން ލަސްވާ ވާހަކަ...ހީވޭ ކަމެއްހެން..." އެއްޗެކޭ ނުބުނެ ނުހުރެވިގެން އެންމެ ފަހުން ނަދާ ބުނެލައިފިއެވެ. ނަދާގެ ވާހަކައަށް ހުރިހާ އަންހެން ކުދިން އެއްބަސްވިއެވެ. އެފަދަ ވާހަކަަތަކެއްގައި އެމީހުން ތިއްބާ ދުރުން ނަބީލް އަންނަތަން ފެނުމާއެކު، ރައިހާން އެދިމާލަށް އިޝާރާތް ކޮށްލިއެވެ.\n"އޭތް ހާދަ ލަސްވީ ބްރޯ..." އައިހަމް ނަބީލްގެ ކޮނޑަށް އަތް ވައްޓައިލަމުން ބުނެލިއެވެ.\n"އާނ. ހަމަ ނުކުންނަނިކޮށް ކަމެއް ދިމާވީއޭ... ހިނގާ އަރަންދާން..." ނަބީލް އެހެން ބުނެލާފައި ހިނގައިގަތުމުން، އެހެން އެންމެންވެސް ނަބީލްގެ ފަހަތުން ހިނގައިގަތެެވެ. އެ ދިޔަ ދިޔުމުގައި ވެސް ރައިހާންގެ ނަޒަރު ހުރީ މިންހާއަށް ހުއްޓިފައެވެ. ތޮފި އަޅާލައިގެން ހުރި ނަމަވެސް އޭރުވެސް ކޮޕާ ބްލޮންޑް ކުލަ ޖައްސާފައިވާ އޭނާގެ ދިގު އިސްތަށިގަނޑު ދިޔައީ ވަޔާ ސަމާސާ ކުރަމުންނެވެ. ރައިހާންގެ ތުންފަތްމަތީގައި ލުއި ހިނިތުންވުމެއް ދައުރުކޮށްލިއެވެ.\nރީމާއާއި ނަދާގެ އިތުރުން ނާއިފްމެން ވެސް އަރާ ހަމަޖެހިލިއެވެ. މިންހާވެސް އަރާ އިށީނދެލިއެވެ. ރައިހާން އެއްޗެހިތައް ހަމަޖައްސަން އުޅުނެވެ. އެކަނި އަރަން ނުކެރިފައިހުރި ޔޫލިން ލޮލުގައި އަޅައިގަތުމާއެކު، އައިހަމް އެދިމާލަށް ގޮސް ޔޫލިންއާ ދިމާލަށް އޭނާގެ އަތް ދިއްކޮށްލިއެވެ. ޔޫލިންއަށް ބަލައިލެވުނީ އައިހަމްގެ މޫނަށެވެ.\n"އަތުގައި ހިފާފަ އަރާބަލަ!" ޔޫލިން ފާޑަކަށް އޭނާއާ ދިމާލަށް ބަލަން ހުންނަން ފެށުމުން، އައިހަމް ހީލަމުން ބުނެލިއެވެ. ޔޫލިން ދެ ވިސްނުމެއްގައި ހުރެފައި އައިހަމްގެ އަތުގައި ހިފާލައިގެން ޑިންގީއަށް އެރިއެވެ.


Addu police academy mi aharu hulhuvaa hidhumai dheyn fesheyne: Raees – adduLIVE\nFeb 04, 2021, 10:40 އަބްދުﷲ ޔާމީން\nއައްޑޫގައި އިންޑިއާ އިން ގާއިމް ކުރަމުންދާ ޕޮލިސް އެކަޑަމީގެ މަސައްކަތް -- ފޮޓޯ / ސަން\nއައްޑޫސިޓީގައި ގާއިމު ކުރާ ޕޮލިސް އެކެޑެމީ މިއަހަރުތެރޭގައި ހުޅުވާ ހިދުމަތްދޭން ފެށޭނެކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރިޔާސީ ބަޔާން އިއްވަވަމުން ރައީސް ސޯލިހް ވިދާޅުވީ، ދިވެހި ފުލުހުންގެ ހިދުމަތް ޕްރޮފެޝަނަލްކޮށް، ނެއިބަހުޑް ޕޮލިސިންގެ އުސޫލުން ހިދުމަތް ދިނުމަށް، މިދިޔަ އަހަރުގެ ތެރޭގައި މުހިންމު ގިނަ މަސައްކަތްތަކެއް ކުރެވިފައިވާކަމަށެވެ.\n"އޭގެ ނަތީޖާވެސް ވަރަށް ރަނގަޅު. ﷲގެ ރަޙްމަތްފުޅުން، މިދިޔަ އަހަރުގެ ތެރޭގައި، ގުރޫޕް މާރާމާރީއެއްގައި އެއްވެސް މީހެއްގެ ފުރާނަ ގެއްލިފައިނުވާކަން އަޅުގަނޑު އުފަލާއެކު ފާހަގަކުރަން." ރައީސް ސޯލިހް ވިދާޅުވިއެވެ.\nކުޑަކުދިންކުރާ ކުށްތަކާއި، ކުޑަކުދިންނަށް ކުރާ ގޯނާތަކާއި، ގެވެށި އަނިޔާ އާއި ޖިންސީ ގޯނާތަކާ ގުޅުންހުރި ކުށްތައް ބަލައި ތަހުޤީޤުކުރުމަށް، ފުލުހުންގެ ތެރޭގައި ހާއްސަ ވިންގެއް މިދިޔަ އަހަރު އުފައްދާފައިވާކަމަށް ރައީސް ސޯލިހް ވިދާޅުވިއެވެ. އޭގެ އިތުރުން، ސައިބަރ ކްރައިމްގެ މައްސަލަތައް ބެލުމަށް ހާއްސަ ޑިޕާރޓްމަންޓެއް، މިއަހަރުގެ ތެރޭގައި ފުލުހުންގެ ޚިދުމަތަށް އިތުރުވެގެންދާނެ ކަމަށް ރައީސް ސޯލިހް ވިދާޅުވިއެވެ.\nރައިސް ސޯލިހް ވިދާޅުވީ ލޯކަލް ޕޮލިސިންގް ޕްރައިއޯރިޓީގެ ދަށުން، މިއަހަރުގެ ތެރޭގައި، އިތުރު 42 ޕޮލިސް ސްޓޭޝަން ޤާއިމުކުރަން މަސައްކަތް ކުރަމުން އަންނަކަމަށެވެ. އެގޮތުން މިހާރު އައްޑޫގައި ހަދަމުން އަންނަ، ނޭޝަނަލް ކޮލެޖް އޮފް ޕޮލިސިންގް އެންޑް ލޯ އެންފޯރސްމަންޓް ސެންޓަރވެސް، މިއަހަރުގެ ތެރޭގައި ރަސްމީކޮށް ހުޅުވައި ޚިދުމަތް ދޭން ފެށޭނެ ކަމަށް ރައީސް ސޯލިހް ވިދާޅުވިއެވެ.\nމިހާރު ފުލުހުންގެ ޤާނޫނީ އޮނިގަނޑަށް ގެނެސްފައިވާ ބަދަލުތަކާ އެކު، ފުލުހުންގެ ޚިދުމަތުގެ ފެންވަރު ރަނގަޅުވެ، ރައްޔިތުންގެ އިތުބާރާއި ލޯބި ލިބިގެންދާނެ ކަމަށް ޤަބޫލުކުރައްވާކަމަށް ރައީސް ސޯލިހް ވިދާޅުވިއެވެ.\nރައީސް ސޯލިހު އައްޑޫ


SunOnline: Muhdhathu hamavaa thaareeh engeygothah bis vikkan angaifi\nމުއްދަތު ހަމަވާ ތާރީހު އެނގޭގޮތަށް ބިސް ވިއްކަން އަންގައިފި\nފާޠިމަތު ނަޒީފާ އަޙްމަދު 23 May 2022, 09:57\nމީހަކު ބިސްތަކެއް ހިފައިގެން --- ސަން ފައިލް ފޮޓޯ\nމުއްދަތު ހަމަވާ ތާރީހު އެނގޭގޮތަށް ބިސް ވިއްކަން ބަހައްޓަން، މޯލްޑިވްސް ފުޑް އެންޑް ޑްރަގް އޮތޯރިޓީ(އެމްއެފްޑީއޭ) އިން މިއަދު އަންގައިފިއެވެ.\nކުނިވެފައި ހުންނަ ކުކުޅު ބިސް ވިއްކުމާ ގުޅޭގޮތުން އެމްއެފްޑީއޭއިން ނެރުނު ނޫސްބަޔާނުގައި ބުނީ، މާލޭ ފިހާރަތަކުން ވިއްކާ ބިސް ކުނިވެފައި ހުންނަ ކަމުގެ ޝަކުވާ އެ އޮތޯރިޓީއަށް ލިބެމުންދާ ކަމަށެވެ.\nއެކަމުގެ ސަބަބުން އާއްމު ސިއްހަތަށް ނޭދެވޭ އަސަރު ކުރުމާއި ކާބޯތަކެތީގެ ޒަރިއްޔާއިން ޖެހޭ ބަލިތައް ފެތުރުން ފަދަ ނުރައްކާތެރި ހާލަތެއް ކުރިމަތި ވެދާނެ ކަމުގެ ފުރުސަތު އެބައޮތް ކަމަށް އެ އޮތޯރިޓީން ބުނެއެވެ.\nފިނިކޮށްފައި ހުންނަ ބިސް ރައްކާތެރިކަމާއެކު ބެހެއްޓޭނީ ގިނަވެގެން ތިން މަސް ދުވަހު ކަމަށާއި ފިނި ނުކޮށް ހުންނަ ބިސް ބެހެއްޓޭނީ 28 ދުވަހުގެ މުއްދަތަށް ކަން ފާހަގަ ކޮށް، އޮތޯރިޓީން ބުނީ، މުއްދަތު ހަމަވާ ތާރީހު ހަމަވުމުން، ބިސް ކުނިވުމުގެ ފުރުސަތު އޮންނަ ކަމަށެވެ.\nއެހެންކަމުން، ބިސް ވިއްކަން ބަހައްޓާއިރު، ރައްކާކުރުމަށް ކަނޑައަޅާފައިވާ ފިނިހޫނުމިން ކޮންޓްރޯލް ކުރުމަށާއި ބިސް ގަންނަ ފަރާތްތަކުން ބިހުގެ މުއްދަތު ހަަމަވާ ތާރީހަށް ހާއްސަ ސަމާލުކަމެއް ދިނުމަށް ވަނީ އެދިފައެވެ.\nދިފާއީ ނިޒާމު ވަރުގަދަކުރުމަށްޓަކައި ލުނބޯފެން ބޯންޖެހޭ!


New Zealand ge bodu vazeerukamah anehkaaves Jacinda Ardern | Jazeera\tނިއު ޒިލެންޑްގެ ބޮޑުވަޒީރަކަށް އަނެއްކާވެސް ޖެސިންޑަ އަރްޑަރން - Jazeera\nނިއު ޒިލެންޑްގެ ބޮޑުވަޒީރަކަށް އަނެއްކާވެސް ޖެސިންޑަ އަރްޑަރން\nމުޙައްމަދު އަފްޒަލް October 17, 2020 68 views0\nނިއު ޒިލެންޑްގެ ބޮޑު ވަޒީރުކަމަށް އަނެއްކާވެސް ޖެސިންޑަ އަރްޑަރން ހޮވިވަޑައިގެންފިއެވެ.\nއަލް ޖަޒީރާއިން ރިޕޯޓްކޮށްފައިވާ ގޮތުގައި، ނިއު ޒިލެންޑްގެ އިންތިހާބުގެ 77 އިންސައްތަ ވޯޓު ގުނައި ނިމުނުއިރު، އޭގެ ތެރެއިން 49 އިންސައްތަ ވޯޓު ކާމިޔާބު ކޮށްފައިވަނީ ޖެސިންޑަ އަރްޑަރންގެ ލޭބަރ ޕާޓީއިންނެވެ. އިދިކޮޅު ނޭޝަނަލް ޕާޓީއަށް ލިބުނީ އެންމެ 27 އިންސައްތައެވެ. މިއާއެކު، ނޭޝަނަލް ޕާޓީގެ ލީޑަރު ޖޫޑިތް ކޮލިންސް ވަނީ އިންތިހާބުން ބަލިވެއްޖެކަން ގަބޫލުކޮށް، ޖެސިންޑަ އަރްޑަރންއަށް މަރުހަބާ ދަންނަވާފައެވެ.\nބެލެވޭ ގޮތުން ލޭބަރ ޕާޓީއަށް މި އިންތިހާބުގައި މަޖިލީހުގެ 120 ގޮނޑިން 64 ގޮނޑި ކާމިޔާބު ކުރެވިދާނެއެވެ. މިކަން ކުރެވިއްޖެނަމަ، ލޭބަރ ޕާޓީވާނީ 1996 ވަނަ އަހަރަށްފަހު ނިއު ޒިލެންޑްގައި އެއް ޕާޓީއަކުން ވެރިކަން ކުރާ ފުރަތަމަ ޕާޓީއަށެވެ. ލޭބަރ ޕާޓީއަށް މަޖިލީހުގެ މެޖޯރިޓީ ކާމިޔާބު ނުކުރެވިއްޖެނަމަ، ގްރީން ޕާޓީއާއެކު ކޯލިޝަނެއް ހަދާނެކަމަށް ބެލެވެއެވެ. މިއާއެކު، ވާތު ފިޔައިގެ ސަރުކާރެއް 1970 ވަނަ އަހަރަށް ފަހު ފުރަތަމަ ފަހަރަށް ނިއު ޒިލެންޑްގައި ވެރިކަން ކުރާނެ ފުރަތަމަ ފަހަރެވެ. އެހެންކަމުން، ކޮންމެގޮތެއް ވިޔަސް މިއީ ތާރީހީ އިންތިހާބެއްކަމަށް ގިނަ ބަޔަކު ދަނީ ބުނަމުންނެވެ.\nޖެސިންޑަ އަރްޑަރންވަނީ ނިއު ޒިލެންޑްގެ އިތުރުން މުޅި ދުނިޔޭގެ މަގްބޫލުކަންވެސް ހޯއްދަވާފައެވެ. ނިއު ޒިލެންޑްގެ މިސްކިތެއްގައި ދިން ޓެރަރިސްޓް ހަމަލާއާއި ގުޅިގެން، ގެއްލުން ލިބުނު މީހުންނާއި އާއިލާތަކާއި ބައްދަލުކޮށް، މުސްލިމުންނާއެކު މަސައްކަތް ކުރުމުން ގިނަ ބަޔެއްގެ ލޯބިވަނީ އެކަމަނާއަށް ލިބިފައެވެ. މި ހާދިސާއާއި ގުޅިގެން ބައެއް ކަހަލަ ބަޑިތައް އެ ގައުމުގައި ބޭނުން ކުރުން މަނާކުރި ކުރުންވެސް ބައިނަލްއަގްވާމީ މީޑިއާތަކުންނާއި ޖަމިއްޔާތަކުން ވަނީ ފާހަގަކޮށްފައެވެ.\nކޮރޯނާ ވައިރަސްގެ ވަބާއިން ނިއު ޒިލެންޑް ސަލާމަތް ކުރުމުގައިވެސް ޖެސިންޑަ އަރްޑަރންވަނީ އެކަމަނާގެ ހުށިޔާރުކަމާއި ދުރުވިސްނޭކަން ދައްކުވައިދީފައެވެ.


SunOnline: Rilwan gehluvaali meehun ge mauloomaathu fandiyaaru Didi ah fonuvee Adeeb\nރިލްވާން ގެއްލުވާލި މީހުންގެ މައުލޫމާތު ފަނޑިޔާރު ދީދީ އަށް ފޮނުވީ އަދީބު\nމުހައްމަދު މުޒައްޔިން ނާޒިމް 20 Jun 2019, 14:11\nގެއްލިފައިވާ ނޫސްވެރިޔާ އަހުމަދު ރިލްވާން ---\nގެއްލިފައިވާ ނޫސްވެރިޔާ އަހުމަދު ރިލްވާން އަބްދުﷲ ގެއްލުވާލި މައްސަލައިގެ ތަހުގީގަށް ހައްޔަރުކޮށްފައި ތިބި ދެމީހުން ކްރިމިނަލް ކޯޓުން ދޫކޮށްލުމުގެ ކުރިން އެ މީހުންގެ މައުލޫމާތު ފަނޑިޔާރު އަބްދުﷲ ދީދީ އަށް ކުރީގެ ނައިބު ރައީސް އަހުމަދު އަދީބު މެސެޖްކޮށްފައިވާ ކަން 'ސަން' އަށް އެނގިއްޖެ އެވެ.\nރިލްވާން ގެއްލުނު މައްސަލައިގައި ތުހުމަތުވާ، ސ. ހުޅުދޫ އަތިރީއާގޭ މުހައްމަދު ސުއައިދާއި ސ. މީދޫ ސީދާ މަންޒިލް އަބްދުﷲ ހައިޝަމް ދޫކޮށްލުމަށް އަމުރު ނެެރުއްވީ އޭރު ކްރިމިނަލް ކޯޓްގެ ފަނޑިޔާރަކަށް ހުންނެވި އަބްދުﷲ ދީދީ އެވެ.\nފަނޑިޔާރު އަބްދުﷲ ދީދީގެ ސުލޫކީ މައްސަލައެއް ޖުޑިޝަލް ސާވިސް ކޮމިޝަން (ޖޭއެސްސީ) އިން ތަހުގީގު ކުރަމުންދާއިރު، ފުލުހުން ޖޭއެސްސީއާ ހިއްސާކޮށްފައިވާ ގިނަ ހެކިތަކެއް މިއަދު މައްސަލަ އަޑުއެހުން ކުރިއަށް ދިޔަ އިރު ޖޭއެސްސީގެ މެމްބަރު ހިސާން ހުސައިން މައްސަލަ ބަލާ މަޖިލީހުގައި އިއްވެވި އެވެ.\nހިސާން ވިދާޅުވީ މ. ޝައިނިން ސްޓާ އަހުމަދު ރިލްވާން އަބްދުﷲ ގެއްލުވާލި މައްސަލައިގެ ތަހުގީގަށް ފުލުހުން ހައްޔަރުކޮށްފައި ހުރި ސ. ހުޅުދޫ އަތިރީއާގޭ މުހައްމަދު ސުއައިދާއި ސ. މީދޫ ސީދާ މަންޒިލް އަބްދުﷲ ހައިޝަމް ބަންދުން ދޫކުރެވޭނޭ އިންތިޒާމު ހަމަޖެއްސުމަށް މާލޭގެ ކުށުގެ މާހައުލުގައި އުޅޭ ކަމަށް ފާހަގަ ކުރެވިފައިވާ މީހަކު "ސަސްޕެކްޓް އެކަކާ" މުއާމަލާތް ކުރި ކަމަށެވެ.\nއިތުބާރު ހުރި މަސްދަރަކުން 'ސަން' އަށް ބުނީ އެމައްސަލާގައި ވާހަކަދެއްކި "ސަސްޕެކްޓް އެކެއް" އެއީ އަދީބު ކަމަށެވެ.\nއެ ދެ މީހުންގެ މައުލޫމާތު "ސަސްޕެކްޓް އެކެއް"، ފަނޑިޔާރު އަބްދުﷲ ދީދީއަށް ޓެކްސްޓް މެސެޖެއް މެދުވެރިކޮށް ފޮނުވި ކަމަށް ހިސާން އިއްވެވި ސިޓީގައިވެ އެވެ. އަދި އެ މައުލޫމާތު ފަނޑިޔާރު އަބްދުﷲ ދީދީއާ ހިއްސާކުރި ފަހުން، ސ. ހުޅުދޫ އަތިރީއާގޭ މުހައްމަދު ސުއައިދު، އެވަގުތު ބަންދުގައި ބަހައްޓަން ޖެހޭ ސަބަބެއް ނެތް ކަމަށް ކަނޑައަޅައި ބަންދުން ދޫކޮށްލާފައިވަނީ ފަނޑިޔާރު އަބްދުﷲ ދީދީ ކަން ފާހަގަ ކުރެވިފައިވާ ކަމަށް މިއަދު ފުލުހުން ޖޭއެސްސީއާ ހިއްސާކޮސް ތަހުގީގުގެ އަޑުއެހުމުގައި އިއްވި ހެކިތަކުގައި ބުނެފައިވެ އެވެ.\nއެމައްސަލާގައި ދެން ތުހުމަތު ކުރެވޭ ސ. މީދޫ، ސީދާ މަންޒިލް އަބްދުﷲ ހައިޝަމް ވެސް ދުކޮށްލާފައިވަނީ ސަސްޕެކްޓް އެކެއްގެ އިރުޝާދުގެ ދަށުން ކަން ޖޭއެސްސީއިން މިއަދު އާންމު ކުރި ހެކިތަކުން އެނގެ އެވެ.\nރިލްވާނު ގެއްލުވާލި މައްސަލައިގެ އަޑީގައި އަދީބު ހުރި ކަމަށް ބުނެ ގިނަ ބަޔަކު އޭނާއަށް ބޮޑެތި ތުހުމަތުތަކެއް ކުރެ އެވެ. އެކަމަކު އޭނާ އެ ތުހުމަތުތައް ދޮގު ކުރައްވާފައިވެ އެވެ.\nމީގެ އިތުރުން، ވަގުތީ ގޮތުން އަދީބު ޑިފެންސް މިނިސްޓަަރަކާ ހަވާލުވެ ހުންނަވަނިކޮށް ރިލްވާން މައްސަލަ އާއި އެހެން ވެސް ބޮޑެތި މައްސަލަތަކުގައި ތުހުމަތު ކުރެވޭ އަޒްލިފް ރައޫފް ރާއްޖެއިން ފުރި މައްސަލައެއް ވެސް ފެންމަތިވި އެވެ.\nގެއްލުވާލާފައިވާ މީހުންނާއި މަރާލާފައިވާ މީހުންގެ މައްސަލަތައް ބަލާ ކޮމިޝަނުން ވަނީ ރިލްވާނުގެ މައްސަލައިގެ ތަހުގީގަށް އަދީބުގެ ބަޔާންވެސް ނަގާފަ އެވެ.\nއަދީބާ ގުޅުވައި ނާޒިމް ދިނީ ދޮގު ބަޔާނެއް: އާއިލާ\nއަދީބުގެ ޝަރީއަތް ލައިވް ކުރުމާ މެދު އަލުން ވިސްނަނީ\nއަދީބުގެ ހިޔާނާތު މައްސަލަ ޕީޖީއިން އަނބުރާ ގެންގޮސްފި


Phone gai ves bulhaleh gengulhevidhaane | Mihaaru\nމިހާރު ފޯންގައި ވާޗްއަލްކޮށް ޕެޓެއްގެ ގޮތުގައި ބުޅަލެއް ގެންގުޅެލެވިދާނެ.\nފޯނުގައި ވެސް ބުޅަލެއް ގެންގުޅެދިވާނެ\n05 އެޕްރީލް 2018 - 08:32 1 comment\nއަސްލު ބުޅަލެއް ގޭތެރޭގައި ގެންގުޅެވެން ނެތް ނަމަ މި ހޯދައިދޭނީ ހައްލެވެ. ޕެޓެއްގެ ގޮތުގައި ލޯބިލޯބި ބުޅަލެއް، ވާޗްއަލްކޮށް މޮބައިލް ފޯނުގައި ގެންގުޅެވިދާނެ އެވެ. ހާސްވާން ޖެހޭ އެއްވެސް ކަމެއް ނެތެވެ. މިއީ މިނީ ޕެޓެވެ.\nއެލަޖީ އާއި އަދި އެ ނޫން ވެސް ބައެއް ކަންކަމާ ހެދި، އަސްލު ބުޅަލެއް ގެންގުޅެން ދަތިވާ މީހުންނަށް މިއީ މާ ބޮޑަށް ވެސް ސަޅި ގޮތަކަށްވާތީ އެވެ. "މިއައު! އޭއާރްކެޓް" އެޕްލިކޭޝަން އެޕަލް ސްޓޯރުން ޑައުންލޯޑްކޮށްލާފައި، ސްމާޓް ފޯނަށް އިންސްޓޯލްކޮށްލާށެވެ.\nދެން ބުޅަލެއް އެޑަޕްޓްކޮށްލައިގެން، ނަމެއް ދީގެން ދިރިއުޅުމުގެ ހިއްސާއަކަށް ހެދިދާނެ އެވެ. އަސްލު ބުޅަލެއް ގެންގުޅުމާއި ވާޗްއަލް ބުޅާ ގެންގުމާ ހުރި "ހަމައެކަނި" ތަފާތަކީ ބުޅާ ނަގައިގެން ބައްދައި ނުލެވޭނެ ކަމެވެ. އެ ނޫން ހުރިހާ ކަމެއްގައި ތިމާއާ އެކު ވާޗްއަލް ބުޅާ މިއައުމިއައު ގޮވަމުން މޫނުމައްޗަށް އުފާވެރިކަން ގެނެސް ދޭނެ އެވެ. ކިހާ ސަޅި ހެއްޔެވެ؟\n"މިއައު! އޭއާރްކެޓް" އާ ގުޅޭ ވީޑިއޯކޮޅެއް.\nތަޖުރިބާކޮށްލަން ނަމަވެސް، ވާޗުއަލް ބުޅަލެއް ގެންގުޅެލަމާ ހިނގާށެވެ. ވާ ގޮތެއް އެނގިދާނެތާ އެވެ. ޔަގީނުން ވެސް ޕެޓެއްގެ ގޮތުގައި ބުޅަލެއް ގެންގުޅެން ބޭނުން ވިޔަސް، މާ ބޮޑަށް ސިއްހަތާ ދޭތެރޭ ވިސްނާ މީހުންނަށް މިއަށް ވުރެ ވަކި ސަޅި ގޮތެއް ނޯންނާނެ އެވެ.\nއިތުރު ލިޔުންތައް އިންޓަނެޓް އެޕްލިކޭޝަން ސްޓޯރު


Chelsea ge aa coach aa dhekolahah kulhen jehumun Hazard ufaavefai\nޗެލްސީގެ އާކޯޗާ ދެކޮޅަށް ކުޅެން ޖެހުމުން ހަޒާޑް އުފާވެފައި\nޗެލްސީ އާއި ބެލްޖިއަމްގެ ފޯވަޑް އެޑެން ހެޒާޑް: އޭނާ ބުނީ ޗެލްސީގެ އާ ކޯޗާ ދެކޮޅަށް ކުޅެން ޖެހުނަސް އުފާވާ ކަމަށް --- ފޮޓޯ: އޭޕީ\nޔޫރޯ ފުޓްބޯޅަ މުބާރާތުގެ ގުރޫޕް ސްޓޭޖުގައި މިރޭ އެޑެން ހެޒާޑްގެ ކެޕްޓަންކަމުގެ ދަށުން އިޓާލީއާ ދެކޮޅަށް ބެލްޖިއަމް ނިކުންނައިރު އިޓަލީގެ ކޯޗަކަށް އަންނަ ސީޒަނުގައި ޗެލްސީ އަށް ކޯޗުކޮށްދޭ އެންޓޯނިއޯ ކޮންޓޭ ހުރުމާ އެކަމާ އުފާވާ ކަމަށް ކުޅުންތެރިޔާ ބުނެފި އެވެ.\n"އަހަރެންގެ ކުރިމަގުގެ އާ ކޯޗާ ދެކޮޅަށް ކުޅެން ޖެހުމަކީވެސް އަހަންނަށް ލިބޭ އުފަލެއް. އަހަރެން މިހުރީ ކޮންޓޭއަށް އަހަރެންގެ ފެންވަރު ސާބިތުކޮށްދޭން." ހަޒާޑް ބުންޏެވެ.\nހަޒާޑް ބުނީ ބެލްޖިއަމްގެ އަމާޒަކީ މުބާރާތުގެ ފައިނަލަށް ދިއުން ކަމަށާއި ނަމަވެސް އެކަމަކީ އުނދަގޫ ކަމެއްކަން އެނގޭ ކަމަށެވެ.\nމިހާތަނަށް ފޭވަރިޓްންގެ ގޮތުގައި މުބާރަތަށް ދިޔަ ޓީމުތަކަށް ކުޅުނު މެޗްތައް ދިޔައީ އުނދަގޫ މެޗްތަކެއްގެ ގޮތުގައެވެ. ހަޒާޑް ބުނީ ބެލްޖިއަމް ނިކުންނަނީ އެ ކަމަށް ވިސްނައިގެން ކަމަށާއި ޓީމުން މެޗަށް 100 ޕަސަންޓް ދޭން ތައްޔާރަށް ހުރި ކަމަށެވެ.\nބެލްޖިއަމްގެ ކޯޗް މާކް ވިލްމޮޓްސް ބުނީ އެޓީމުގެ ކޮނޑުގައި 'ފޭވަރިޓުންގެ ޓެގް' އެޅުވުމުން، އޭނާގެ ކުޅުންތެރިން ހާސްވާ ކަމަށާއި ވަރުގަދަ ގުރޫޕެއްގައި ހިމެނުމުން އެޓީމަށް ކުރިއަށް ދެވޭނީ ބުރަ މަސައްކަތުން ކަމަށެވެ.\nއިޓަލީއާ ބެލްޖިއަމް ބައްދަލު ކުރާ މެޗް ފަށާނީ ރާއްޖޭގަޑިން މިރޭ 12:00 ގައެވެ.


maldivianidol-season-3 - Ishaan adhi Nazih kata fi\nރޭ ޝޯ އިން ވަކިވާންޖެހުނީ އިޝާން ...\nލިންކު ލޯޑްގައި އެކްސިޑެންޓެއް ހިނގައި މީހަކު ...\nby vomadmin March 10, 2018\nމޯލްޑިވިއަން އައިޑޮލްގެ ޕިއާނޯ ރައުންޑުގެ ފަހު ބުރުން ރޭގެ ޝޯވ އިން ވަކިވާންޖެހުނީ އިޝާން އަދި ނާޒިހް އެވެ.\nމި ދެ ބައިވެރިން ކެޓުމާއެކު ރޭ ވާދަކުރި ބާކީ ތިބި ހަ ބައިވެރިން ވަނީ ގާލާ ރައުންޑަށް ހޮވިފައެވެ.\nރޭގެ ޝޯވ އިން ގަދަ ހަ ބައިވެރިން ހޮވާފައި ވަނީ އާންމުންގެ ވޯޓުގެ 50 ޕަސެންޓާއި ޖަޖުންގެ މާކްސްގެ 50 ޕަސެންޓުން ލިބުނު ނަތީޖާއަށް ބަލާފަ އެވެ.\nރޭ ގާލާ ރައުންޑަށް ދަތުރުކުރި ހަ ބައިވެރިންނަކީ ސައިނާ، ތަސްލީމް، ޝަމީލް، ނައުޝާ، ސަލްވާ، އަދި ޝަހްދާން އެވެ.\nމި ބައިވެރިންނާއެކު މިދިޔަ ހަފްތާއި އޮތް ޕިއާނޯ ރައުންޑުގެ ފުރަތަމަ ބުރުން ކާމިޔާބު ހޯދި ހަ ބައިވެރިންނާއެކު ޖުމްލަ 12 ބައިވެރިން ގާލާ ރައުންޑަށް މިހާރު ވަނީ ގޮސްފަ އެވެ. އެ ހަ ބައިވަރިންނަކީ ޝާން، މުނާޒް، މައީޝާ، މުރްޝިދް، އަޒަލް، އަދި ރައިހާން އެވެ.\nގާލާ ރައުންޑުގެ ހުށަހެޅުންތައް ފަށާނީ އަންނަ ހުކުރު ދުވަހުގެ ރޭގަ އެވެ. ގާލާ ރައުންޑުގައި ކޮންމެ ހަފްތާއަކު އެއް ބައިވެރިޔަކަށް ޝޯ އިން ވަކިވާންޖެހޭނެ އެވެ. ކޮންމެ ހަފްތާއަކު ބައިވެރިޔަކު ވަކިކުރަމުން ގޮސް ގްރޭންޑް ފިނާލޭގައި ވާދަކުރާނީ ތިން ބައިވެރިންނެވެ.\nރޭގެ ޝޯވއާއެކު މިފަހަރުގެ ސީޒަންގެ ގަދަ 12 ޔަޤީންވެއްޖެ\nމީޑިއާނެޓުން ޑްރީމްވަރކްސް އެޗްޑީ ޗެނަލް ތައާރަފްކޮށްފި\nކުޑަކުދިންނަށް ޚާއްސަ ޑްރީމްވަރކްސް އެޗްޑީ ޗެނަލް، މީޑިއާނެޓުން ތައާރަފްކޮށްފިއެވެ. ޑްރީމްވަރކްސް ޗެނަލް މީޑިއާނެޓްގެ ޗެނަލް ލިސްޓަށް އިތުރުކުރީ މީޑިއާނެޓްގެ ...


ގައިންގަޔަށްނާރާ ބަލި – ޞިއްޙަތު.ކޮމް\nމާރިޗު 12, 2015 އެއްވެސް ޚިޔާލެއް ހުށަހަޅާފައި ނެތް\nކިޑުނީގެ ބަލި ކިޑްނީ ބަލީގެ މައްސަލަތައް އަންނަނީ ދިވެހި މުޖުތަމަޢުގައި ވެސް ދުވަހެއް ދުވަހަކަށް އިތުރުވަމުންނެވެ. އުމުރުން ދުވަސްވީ ވަރަށް ގިނަ ބޭފުޅުންނާއި ޒުވާނުންގެ ތެރޭގައި ވެސް، ދުވަސްވީ ކިޑްނީ ބަލީ (Chronic Kidney Disease / CKD) ގެ އުދަނގޫ ތަހައްމަލުކުރަމުން ގެންދާ މީހުން އުޅެއެވެ. ކޮންމެ އަހަރަކު ކިޑްނީ ބަލިތައް ޖެހިގެން އެތައް ބަޔަކު ދުނިޔެ ދޫކުރެއެވެ. ކިޑްނީ ބަލީގެ އަސާސީ ފަރުވާގައި ދެވޭ ޑަޔަލިސިސް ހެދުމާއި، ކިޑްނީ ޓްރާންޕްލާންޓޭޝަން އަކީ ފަގީރު ގައުމުތަކުގައި […]\nއޮގަސްޓް 23, 2013 އެއްވެސް ޚިޔާލެއް ހުށަހަޅާފައި ނެތް\nސްޓްރޯކް ޖެހު(stroke)މަކީ ނުވަތަ އެއްފަޅި ވާގިނެތުމަކީ މުޅި ހަށިގަނޑުން(ހަށިގަނޑުގެ ބަޔަކުން) ބާރުކެނޑޭ ބައްޔެކެވެ. މިބައްޔަށް ބައެއް ފަހަރު އެއްފަޅި ވާގިނެތޭ ބައްޔޭ ވެސް ކިޔައެވެ. ލޭމައްޗަށް ދިއުމުގެ ސަބަބުން ސިކުނޑީގެ ލޭހޮޅިއެއް ފެޅުން ނުވަތަ ބެދުމަށް ބޭސްވެރިކަމުގެ ބަހުރުވައިގައި ކިޔަނީ ”ސްޓްރޯކް”(stroke) އެވެ. އަދި ބައެއް ފަހަރު މަދުން ނަމަވެސް ”ބްރެއިން އެޓޭކް”(brain attack) އޭ ވެސް ކިޔައެވެ. ސްޓްރޯކްގެ ސަބަބުން ސިކުނޑީގެ ވަކި ހިސާބަކަށް ލޭގެންގޮސްދޭ ހޮޅި ބަންދުވެ، އެހިސާބަށް ލޭދިއުމަށް ހުރަސްއެޅި، އެހިސާބަށް ލިބެންޖެހޭ […]


SunOnline: Covid-19 ge birah Bhutan ah touristun nuvahdhan ninmaifi\nކޮވިޑް-19ގެ ބިރަށް ބޫޓާނަށް ޓޫރިސްޓުން ނުވައްދަން ނިންމައިިފި\nމުހައްމަދު ޖަވާދު ޔޫސުފު 07 Mar 2020, 08:44\nބޫޓާނުގައި ފަތުވެރިން ޒިރާތްކުރާ ސަރަހައްދެއް\nތިމްޕޫ (6 ފެބްރުއަރީ 2020) : ކޮވިޑް-19 ވައިރަސް އިން ސަލާމަތްވުމަށް އަޅާ ރައްކާތެރިކަމުގެ ފިޔަވަޅެއްގެ ގޮތުން ފަތުރުވެރިންނަށް މަރުޙަބާ ނުކިޔުމަށް ބޫޓާނުން ނިންމައިފި އެވެ.\nބޫޓާނުގެ ސަރުކާރުން ބުނީ ކުރިޔަށްއޮތް ދެހަފްތާގައި އެގައުމު ފަތުރުވެރިނަށް އެއްވެސް ވަރަކަށް މަރުޙަބާ ނުކިޔާނެ ކަމަށާއި ދެ ހަފްތާވަންދެން ފަތުރުވެރިން ބޫޓާނަށް އެތެރެވުން އިއްޔެއިން ފެށިގެން މަނާކޮށްފައިވާކަމުގަ އެވެ. ބޫޓާނަކީ ފަތުރުވެރިކަމަށް މިހާރު ވަރަށް ބޮޑަށް ބަރޯސާވާ ގައުމެއް ނަމަވެސް މި ފިޔަވަޅު އަޅަން މަޖްބޫރުވީ ކޮވިޑް-19 އިން ރައްޔިތުން ސަލާމަތް ކުރުމަށް ދުރާލައި އަޅާފިޔަވަޅެއްގެ ގޮތުގައި ކަމަށް އެގައުމުގެ ސިއްހަތާބެހޭ މަސްއޫލުވެރިން ވިދާޅުވި އެވެ.\nބޫޓާނުން މިފަދަ ހަރުކަށި ނިންމުމެއް މިނިންމީ ކޮވިޑް-19އަށް ޕޮޒިޓިވްވެފައިވާ މީހަކު އިއްޔެ އެގައުމުން ފެނުމާ ގުޅިގެންނެވެ. ބޫޓާނަށް އެންމެ ގިނައިން ފަތުރުވެރިން އަންނަ ގައުމުތަކުގައި ކޮވިޑް-19 ފެތުރެމުންދިޔުމަކީ ފަތުރުވެރިން އެތެރެވުން މަނާކުރުމަށް ނިންމަންޖެހުނު މައިގަނޑު ސަބަބުކަމަށްވެސް ބޫޓާން ސަރުކާރުން ބުނެއެވެ. ބޫޓާނުންއިއްވަނީ ގިނަ ސްކޫލްތަކާއި މަތީ ތައުލީމުގެ މަރުކަޒުތައްވެސް ވަގުތީ ގޮތުން ބަންދުކޮށްފައެވެ. އަދި އެތެރޭގެ ބޮޑެތި މަހާސިންތާތަކާއި ބައިނަލްއަގުވާމީ ބައްދަލުވުންތަކާއި ސެމިނާތައްވެސް ދެހަފްތާގެ މުއްދަތަށް އެގައުމުގައި ނުބޭއްވުމަށް ބޫޓާން ސަރުކާރުން ވަނީ ނިންމާފައެވެ.\nބޫޓާންގައި ކޮވިޑް-19އަށް ޕޮޒިޓިވްވީ އިންޑިއާގައި އުޅުމަށްފަހު ބޫޓާންއަށް އެތެރެވި އެމެރިކާގެ ފަތުރުވެރިއެކެވެ. އުމުރުން 79 އަހަރުގެ އެމެރިކާގެ އެމީހާ އިންޑިއާއަށް ގޮސްފައިވަނީ ފެބުރުވަރީ މަހުގެ ފަހު ހަފްތާގައި ކަމަށާ އޭނާ ބޫޓާނަށް އެތެރެވެފައިވަނީ މިދިޔަ ހަފްތާގައި ކަމަށް ރިޕޯޓްތައް ބުނެއެވެ. ކޮވިޑް-19އަށް ޕޮޒިޓިވް ވުމުން އެމީހާ މިހާރުހުރީ ބޫޓާންގެ ވެރިރަށް ތިމްޕޫގައި ކޮވިޑް-19 ޖެހޭ މީހުން އެކަހެރި ކުރުމަށް ގާއިމް ކޮށްފައިވާ ތަނެއްގައި ކަރަންޓީނުކޮށްފައެވެ.\nއިންޑިގެ އުތުރުގެ ސްޓޭޓްތަކުގައި ކޮވިޑް-19 އަށް ޕޮޒިޓިވްވާ މީހުންގެ އަދަދު ދުވަހެއް ދުވަހަކަށް ދަނީ އިތުރުވަމުންނެވެ. އިންޑިއާގައި ކޮވިޑް-19 ޕޮޒިޓިވްވި މީހުންގެ އަދަދު މިހާރުވަނީ 39 އަށް އަރާފައެވެ. ދުނިޔޭގެ ފަގީރު އަދި އެންމެ ކުޑަކޮށް ތަރައްގީވެފައިވާ ގައުމުތަކުގެ ލިސްޓުގައި ހިމެނޭ ބޫޓާންގެ އިގްތިސާދު މައިގަނޑު ގޮތެއްގައި ބިނާވެފައިވަނީ ޖަންގަލިތަކުން ލިބޭ އާމްދަނީއާއި ދަނޑުވެރިކަމުގެ މައްޗަށެވެ. 1974 ގައި ބޫޓާނުން ފަތުރުވެރިކަން ފެށިނަމަވެސް އެގައުމުގެ ފަތުރުވެރިކަން 2000 ވަނައަހަރާ ހަމައަށް އޮތީ ވަރަށް ހީނަރުކޮށެވެ. 2000 ވަނައަހަރުން ފެށިގެން ބޫޓާނުގެ ސަރުކާރުންނާއި ޕްރައިވެޓް ސެކްޓާ ގުޅިގެން ފަތުރުވެރިކަމަށް ބޮޑު އިސްކަމެއް ދީގެން ފަތުރުވެރިކަމުގެ އިންފްރާސްޓްރަކްޗާ ވަނީ ބިނާކުރަން ފަށާފައެވެ. (ނޫސްއެޖެންސީތައް)


މަޤާމު: އެސިސްޓަންޓް ޑިރެކްޓަރ (ގްރޭޑް 1)\nމުސާރަ: -/11,623 ރުފިޔާ\nމަޤާމުގެ މައިގަނޑު މަސްއޫލިއްޔަތު: މި އޮފީހުގެ އެޑްމިނިސްޓްރޭޓިވް ސެކްޝަންގެ އެންމެހައި ކަންކަން ހިންގައި ބަލަހައްޓައި އެޑްމިނިސްޓްރޭޓިވް ސެކްޝަންގެ މުވައްޒަފުންގެ މަސައްކަތްތައް ވިލަރެސްކުރުން.\nފެންވަރު ނުވަތަ ޝަރުޠު: 1. މަޤާމަށް ބޭނުންވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ޙާޞިލްކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައި މަދުވެގެން2އަހަރު ދުވަހުގެ މަސައްކަތު ތަޖުރިބާ ލިބިފައިވުން؛ ނުވަތަ\n2. މަޤާމަށް ބޭނުންވާ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ޙާޞިލްކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައި މަދުވެގެން5އަހަރުދުވަހުގެ މަސައްކަތު ތަޖުރިބާ ލިބިފައިވުން.\nވީމާ، މި މަޤާމަށް އެދިވަޑައިގަންނަވާ ފަރާތްތަކުން 14 މޭ 2019 ވަނަ ދުވަހުގެ 12:00 ގެ ކުރިން ވަޒީފާއަށްއެދޭ ފޯމް ފުރިހަމަކުރެއްވުމަށްފަހު، މި އޮފީހަށް ހުށަހެޅުއްވުން އެދެމެވެ. އިތުރު މަޢުލޫމާތު ސާފުކުރެއްވުމަށް މިއޮފީހުގެ ނަންބަރު: 3003289 ފޯނާ ގުޅުއްވުން އެދެމެވެ.\nނޯޓް: މަޢުލޫމާތު ފުރިހަމަނުވާ ފޯމްތަކާއި މަޤާމުގެ ޝަރުތުފުރިހަމަނުވާ ފޯމްތައް ބަލައިނުގަނެވޭނެ ވާހަކަ މަޢުލޫމާތަށްޓަކައި ދެންނެވީމެވެ. ފޯމް ބަލައިގަންނާނީ ރަސްމީ ބަންދުނޫން ކޮންމެ ދުވަހަކު 10:00 އިން 12:00 އަށެވެ.\n2 ރަމަޟާން 1440\nސުންގަޑި: 14 މޭ 2019 1200\n- ('Iulaan 30 AD (Male


EC Ah Zahir Ayyan Kuran Majileehun Ruhun Dheefi - Vaguthu\nއީސީ އަށް ޒާހިރު އައްޔަން ކުރަން މަޖިލިހުން ރުހުން ދީފި\n2 ހަފްތާ ކުރިން ( ފެބުރުއަރީ 16, 2021 )\nޑރ. މުހައްމަދު ޒާހިރު\nއިލެކްޝަންސް ކޮމިޝަން (އީސީ) ގައި ހުސްވެފައިވާ އެ ކޮމިޝަންގެ މެންބަރު ކަމުގެ މަގާމަށް ޑރ. މުހައްމަދު ޒާހިރު އައްޔަން ކުރަން ރައްޔިތުންގެ މަޖިލިހުން ރުހުން ދީފައެވެ.\nމަޖިލިހުގެ މިއަދުގެ ޖަލްސާގައި ޒާހިރު އެ މަގާމަށް އައްޔަންކުރަން ފާސްކުރީ 37 މެމްބަރުންގެ ވޯޓުންނެވެ.\nއީސީގެ މެންބަރު ކަމުގެ މަގާމަށް އައްޔަން ކުރަން ރައްޔިތުންގެ މަޖިލީހަށް ރައީސް އިބްރާހިމް މުހައްމަދު ސޯލިހް ފޮނުއްވި ނަންތަކުގެ ތެރެއިން ޒާހިރަށް ރުހުން ދޭން، އެ ނަން ދިރާސާކުރި މަޖިލީހުގެ މިނިވަން މުއައްސަސާތަކުގެ ކޮމިޓީއިން ވެސް ވަނީ ނިންމައިފައެވެ.\nޑރ. ޒާހިރަކީ ކުރިން އީސީގައި މަސައްކަތް ކުރައްވާފައިވާ ބޭފުޅެކެވެ. ޑިވެލޮޕްމަންޓް އެޑްމިނިސްޓްރޭޝަންގެ ދާއިރާއިން ޕީއެޗްޑީ ހާސިލް ކުރެއްވި ޒާހިރު ލެކްޗަރާއެއްގެ ގޮތުގައި ގައުމީ ޔުނިވާސިޓީގައި ވެސް އޭނާ މަސައްކަތް ކުރައްވައެވެ.\nއީސީގެ މެންބަރު ކަމުގެ މަގާމެއް ހުސްވެގެން ދިޔައީ އެ ކޮމިޝަންގެ ނައިބު ރައީސްގެ ގޮތުގައި ހުންނެވި އަހުމަދު އަކުރަމް މަގާމުން އިސްތިއުފާ ދެއްވުމުންނެވެ. އޭނާ މަގާމުން އިސްތިއުފާ ދެއްވީ އޭނާއަށް ޖިންސީ ފުރައްސާރައިގެ ތުހުމަތުތަކެއް އަމާޒުވެ އެ ކަން ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީން ބެލުމަށް ފަހު އޭނާ ވަކިކުރަން އެ ކޮމިޓީއިން ނިންމާފައިވަނިކޮށެވެ.\nއީސީގައި ތިއްބަވަނީ ފަސް މެންބަރުންނެވެ. މިހާރު އެ ކޮމިޝަންގައި ތިއްބެވީ ކޮމިޝަންގެ ރައީސް އަހުމަދު ޝަރީފްއާއި، ކޮމިޝަންގެ ނައިބު ރައީސް އިސްމާއީލް ހަބީބްއާއި ކޮމިޝަންގެ މެންބަރު ފުއާދު ތައުފީގްއާއި، އަލީ ނަޝާތެވެ.\nކޮމިޝަންގެ ޒިންމާއަކީ ރާއްޖޭގެ ސިޔާސީ ޕާޓީތަކާއި ރާއްޖޭގައި ހިންގާ ސިޔާސީ ހަރަކާތްތައް ރެގިއުލޭޓް ކުރުމާއި އިންތިޚާބުތައް ބޭއްވުމެވެ.\nއީސީން، ކަމެއް ކޮށްދީގެން އިންތިހާބު ކާމިޔާބު ނުވާނެ - ޝަރީފް\nރީރަޖިސްޓްރޭޝަންގެ ކަންކަން ހިނގާ ގޮތާ މެދު އިދިކޮޅުގެ ކަންބޮޑުވުންތަކެއް


COVID-19 jehigen italy in2meehaku maruvumaai gulhigen salaamathee fiyavalhu varugadha kohfi - AO News COVID-19 jehigen italy in2meehaku maruvumaai gulhigen salaamathee fiyavalhu varugadha kohfi\nހޯމަ ,6އޭޕްރީލް 2020\nއައްޑުއަށް މޯލްޑިވިއަންގެ ދަތުރުތައް އިތުރުކުރަނީ\nބްރިޓެއިންގެ އެންމެ ބޮޑުއާއިލާ އަށް 22 ވަނަ ކުއްޖާ އުފަންވެއްޖެ\nރައީސް މައުމޫން ގެ ކޮއްކޯފުޅު، މުއުމިނާ ޢަބްދުލްޤައްޔޫމް އަވަހާރަވެއްޖެ\nބޯޓެއްގައި ވަދުއަޅަން އުޅުނު މީހެއްގެ އަތަށް ދާވަނި ހެރިއްޖެ\nމިނިކާވަގެއް ކޮރޯނާ ވައިރަހަށް ޕޮޒިޓިވް ވެއްޖެ\nކޮވިޑް ޓޭލްސް ކުރެހުމުގެ މުބާރާތަށް ބޮޑު ތަރުހީބެއް\nބޭނުމީ ޕިއްޒާއެއްނޫން.ފޭސް މާސްކް.ބަނޑުހައެއްނުވޭ-\nކޮވިޑް-19: އިޓަލީއިން2މީހަކު މަރުވުމާއި ގުޅިގެން ސަލާމަތީ ފިޔަވަޅު ވަރުގަދަކޮށްފި\nވައިރަސް ޖެހިގެން އިރަލީއިން2މީހަކު މަރުވުމާއި ގުޅިގެން އެ ޤައުމުގައި ސަލާމަތީ ފިޔަވަޅު ވަރުގަދަކޮށްފި އެވެ. އިއްޔެގެ ނިޔަލަށް އެ ޤައުމުން ވައިރަސް ޖެހިގެން2މީހުން މަރުވެފައިވާއިރު ވައިރަހަށް ޕޮޒިޓިވްވި މީހުންގެ އަދަދު ވަނީ 79 އަކަށް އަރައިފައެވެ. މިކަމާއި ގުޅި އިޓަލީގެ ބޮޑުވަޒީރު ވަނީ އެ ޤައުމުގައި އިމަޖެންސީ ޕްލޭން އަކަށް އަމަލު ކުރައްވަން ފައްޓަވާފައެވެ.\nއިޓަލީގެ ބޮޑުވަޒީރު އަމަލު ކުރައްވަންފެއްޓެވި މި އިމެޖެންސީ ޕްލޭންގެ ދަށުން އެ ޤައުމުގެ2އަވަށެއް ވަނީ ކަރަންޓީން ކޮށްފައެވެ. ކަރަންޓީން ކޮށްފައިވާ އަވަށްތަކުގެ މީހުން ބޭރަށް ނުނިކުމަށް އަންގާފައިވާއިރު މި އަވަށްތަކުން އެތެރަވެ ބޭރަވުންވެސް މަނާކޮށްފައިވާކަމަށް މައުލޫމާތު ލިބެއެވެ. މި ދެ އަވަށުގެ ސްކޫލް ތަކާއި ކުޅިވަރުހަރަކާތްތައްވެސް ވަނީ މި ފިޔަވަޅުގެ ސަބަބުން ބަންދުކޮށްފައެވެ.\nޗައިނާގެ ވުހާން ސިޓީ ހިމެނޭ ހުބޭއި ޕްރޮވިންސުން ފުރަތަމަ ފެނުނު މި ވައިރަސް ދުނިޔޭގެ 26 ޤައުމަކުން މިހާރު ވަނީ ފެނިފައެވެ. އާދަޔާ ހިލާފަށް ހަލުވިކަމާއި އެކީ ފެތުރެމުންދާ މި ވައިރަސް 77،794 މީހުންނަށް ވަނީ ޖެހިފައެވެ. ޗައިނާއިން ބޭރުގައި މި ވައިރަސް ޖެހިފައި ވަނީ 1،400 މީހުންނަށެވެ.\nކޮވިޑް-19 ޖެހިގެން މަރުވި މީހުންގެ އަދަދު ވަނީ 2،359 އަށް އަރައިފައެވެ. ވައިރަސް ފެނިފައިވާ އެހެން ޤައުމުތަކުން މި ވައިރަސް ޖެހިގެން 11 މީހުން ވަނީ މަރުވެފައެވެ. މި ވައިރަހަށް މިހާތަނަށް އެއްވެސް ވެކްސިނެއް އުފެއްދިފައި ނުވެއެވެ. ބަލި ޖެހިފައިވާ މީހުންނަށް ފަރުވާދެމުން ދަނީ އެމީހުން އެކަހެރިކޮށް ބައިތިއްބައިގެންނެވެ.\nކޮވިޑް-19: އިޓަލީ އިން މަރުވާ މީހުންގެ ރޭޓް ދަށަށް\nކޮވިޑް-19: މެކްގްރެގާގެ ނުރުހުން ޗައިނާއަށް\nކުއްލި ހާލަތު އިއުލާން ކުރާ ހިސާބަށް ކަންތައްތައް ނުދޭ: ޖަޕާން